text:
དེ་ཡང་ རྫོང་ཁག་ནང་ རྒེད་འོག་༡༠ ཡོད་པའི་གྲས་ལས་ རྒེད་འོག་༥ ནང་མ་གཏོགས་ རྒེད་འོག་གཞན་ཚུ་ནང་ འདེམས་ངོ་མེདཔ་ལས་ གཞན་མི་རྒེད་འོག་དང་ ཁྲོམ་གྱི་མི་སེར་ཚུ་གིས་ ཚོགས་རྒྱན་ཚུ་ བགོ་བཀྲམ་འབད་འགྱོ་ནི་ ཨིན་མི་ལུ་བརྟེན་ཏེ་ཨིན་པས།
རྒེད་འོག་ནང་ ཚོགས་རྒྱན་བཙུགས་ནི་ལུ་ འོས་འབབ་ཡོད་མིའི་ གྱངས་ཁ་དང་འཁྲིལ་བ་ཅིན་ རྒེད་འོག་ནང་ ཚོགས་རྒྱན་བཙུགས་མི་ མཐོ་ཤོས་ཡོད་མི་དེ་ལུ་ ཁེ་ཕན་འབྱུང་ནིའི་ དོགས་འཆར་ཡོདཔ་ཨིན་པས།
རྫོང་ཁག་བཙག་འཐུའི་འགོ་དཔོན་ནང་ཡོད་པའི་ གནས་ཐོ་དང་འཁྲིལཝ་ད་ ད་ལྟོ་ འདེམས་ངོ་ཡོད་པའི་ རྒེད་འོག་ཚུ་གི་གྲས་ལས་ ཚོགས་རྒྱན་བཙུགས་མི་ མཐོ་ཤོས་དེ་ ཀུན་ལེགས་རྡོ་རྫེའི་རྒེད་འོག་ ནཱ་རྒྱ་ལུ་ཡོདཔ་ད་ རྒེད་འོག་དེ་ནང་ ཚོགས་རྒྱན་བཙུགས་མི་ཡོངས་བསྡོམས་༢,༣༤༥ ཡོདཔ་ཨིན་པས།
དེ་དང་འདྲཝ་སྦེ་ ལམ་གོང་རྒེད་འོག་ནང་ ཚོགས་རྒྱན་བཙུགས་མི་༡,༨༩༢ དང་ ལུགས་གཉིས་རྒེད་འོག་ནང་༡,༤༦༧ དེ་ལས་ རྡོབ་ཤར་རི་ལུ་༡,༥༧༤ ཡོདཔ་ཨིན་པས།
འདེམས་ངོ་མེད་པའི་ རྒེད་འོག་ཚུ་ནང་ ཁྱད་ཚད་ལྡན་པའི་ ཚོགས་རྒྱན་བཙུགས་མི་༦,༩༣༠ ཡོད་མི་ཚུ་ བཙག་འཐུའི་སྐབས་ འདེམས་ངོ་༥ ལུ་ བགོ་བཀྲམ་འབད་དེ་འགྱོ་ནི་ཨིན་པས།
སྐྱེས་ལོ་༥༣ ལང་མི་ ལུགས་གཉིས་རྒེད་འོག་གི་འདེམས་ངོ་ ཚེ་དབང་ནོར་བུ་གིས་ སླབ་མིའི་ནང་ སྤྱིར་བཏང་ འདེམས་ངོ་ཚུ་ག་ར་ ལྕོགས་གྲུབ་ཅན་སྦེ་ཡོད་རུང་ ཁོང་གི་གྲས་ལས་ རྒན་ཤོས་དེ་ ང་འབད་ནི་དེ་གིས་ ལཱ་གི་ཉམས་མྱོང་ཡང་མང་སུ་ཡོདཔ་མ་ཚད་ མི་སེར་ཚུ་གིས་འབད་རུང་ བློ་གཏད་འོང་ཟེར་ཨིན་པས།
ཁོ་གིས་ འཛམ་གླིང་སྤྱི་ཚོགས་གོང་འཕེལ་ལས་རིམ་ནང་ ལོ་༢ དང་ དེ་གི་ཤུལ་ལས་ འབྲུག་གོང་འཕེལ་དངུལ་ཁང་ནང་ ལོ་ངོ་༢༥ འི་རིང་ ལཱ་འབད་ཡོདཔ་ད་ ཁོ་གིས་འབད་བ་ཅིན་ ཁོ་ར་ དངུལ་ཁང་ནང་ ལཱ་འབད་བའི་སྐབས་ལུ་ མི་སེར་ཚུ་དང་ འབྲེལ་བ་འཐབ་འཐབ་ས་ར་ སྡོད་དགོཔ་ལས་ མི་སེར་གྱི་དཀའ་ངལ་ཚུ་ ལེགས་ཤོམ་སྦེ་ ཧ་གོ་ཟེར་ཨིན་པས།
སྐྱེས་ལོ་༤༤ ལང་མི་ ལམ་གོང་རྒེད་འོག་གི་འདེམས་ངོ་ ཨོ་རྒྱན་ཚེ་རིང་གིས་ འབད་བ་ཅིན་ ཁོ་ལུ་ རྒྱབ་སྐྱོར་པ་ ལེ་ཤ་ཅིག་ར་ ཡོད་རུང་ སྤྱི་ལོ་༢༠༠༨ དང་ཕྱདཔ་ད་ ད་རེས་ནངས་པ་ མི་སེར་ཚུ་གིས་ བཙག་འཐུའི་སྐོར་ལས་ ལེགས་ཤོམ་སྦེ་ར་ ཧ་གོ་ཡོདཔ་ལས་ ལྷན་ཐབས་ག་དེ་སྦེ་བྱུང་འོང་ག་ སླབ་མི་ཤེས་པས་ཟེར་ཨིན་པས།
ཁོ་གིས་ སྤྱི་ལོ་༢༠༠༨ ཀྱི་ རྒྱལ་ཡོངས་ཚོགས་སྡེའི་ བཙག་འཐུ་ནང་ཡང་ བཅའ་མར་གཏོགས་ཡོདཔ་ལས་ ད་རེས་ བློ་བདེ་ཏོག་ཏོ་ཡོད་པའི་ ཚོར་སྣང་བྱུངམ་མ་ཚད་ རྒེད་འོག་ཚུ་ནང་ མི་ག་དང་གཅིག་ཁར་ཕྱད་དགོཔ་ཨིན་ན་ ཤེས་ནི་དེ་གིས་ ལཱ་འབད་ནི་ལུ་ འཇམ་ཏོག་ཏོ་འདུག་ཟེར་ཨིན་པས།
ཨོ་རྒྱན་ཚེ་རིང་གིས་ འདས་པའི་ལོ་༣ དེ་ཅིག་གི་རིང་ སྤ་རོ་རྫོང་ཁག་གི་ མི་སེར་ཚུ་དང་གཅིག་ཁར་ འབྲེལ་བ་འཐབ་ཐོག་ལས་ ལཱ་ཚུ་འབད་ཡོད་མི་གིས་མ་ཚད་ ཁོ་གིས་ རྫོང་ཁག་གི་ མཐའ་ཟུར་ས་གནས་ བཙན་ཏོག་རྒེད་འོག་གི་ ནུབ་སི་དང་ གཡག་ས་ དེ་ལས་ ནཱ་རྒྱ་རྒེད་འོག་གི་ས་གནས་ གླིང་བཞི་ཚུ་ནང་ཡང་ འགྲོ་འགྲུལ་འབདཝ་ལས་ ཁོང་གི་ གནས་སྟངས་ཀྱི་སྐོར་ལས་ ལེགས་ཤོམ་སྦེ་ར་ ཧ་གོ་ཡི་ཟེར་ཨིན་པས།
ནཱ་རྒྱ་རྒེད་འོག་གི་འདེམས་ངོ་ སྐྱེས་ལོ་༢༥ ལང་མི་ ཀུན་ལེགས་རྡོ་རྗེ་གིས་ བསྐུལ་བསྒྲགས་སྐབས་ དུས་ཅི་ འདེམས་ངོ་ན་གཞོན་ཚུ་ལུ་ གོ་སྐབས་བྱིན་ནི་ཨིན་ཟེར་ སླབ་མི་ཡང་ཐོན་ཡོདཔ་ཨིན་རུང་ ལ་ལུ་ཅིག་གིས་ ང་བཅས་རའི་ལཱ་གཡོག་གི་ གོ་སྐབས་ལུ་བལྟ་སྟེ་ བཅའ་མར་གཏོགས་གཏོགསཔ་བཟུམ་སྦེ་ཡང་ སླབ་ནི་འདུག་ཟེར་ཨིན་པས།
ཁོ་གིས་ བློ་གསར་སློབ་རིམ་ལས་འགོ་བཙུགས་ སློབ་རིམ་༡༢ པ་ཚུན་ སྤ་རོ་ལུ་ དཔེ་ཆ་ལྷབ་ཡོདཔ་ད་ སློབ་གྲྭ་ལས་འགོ་བཙུགས་ མཐོ་རིམ་སློབ་གྲྭ་དང་ གོམས་འདྲིས་སློབ་སྦྱོང་གི་སྐབས་ཡང་ ཡོངས་དཔོན་གྱི་ འགན་ཁུར་འབག་སྟེ་ ལཱ་འབད་ཡོདཔ་ལས་ འགོ་ཁྲིད་པའི་ ལཱ་འབད་ནི་ལུ་ ཉམས་མྱོང་ཡོད་ཟེར་ཨིན་པས།
སྤྱི་ལོ་༢༠༠༨ ལུ་ མི་སེར་དམངས་གཙོ་ཚོགས་པའི་ འདེམས་ངོ་སྦེ་ཐོན་མི་ སྐྱེས་ལོ་༤༩ ལང་མི་ ཝང་ལྕང་རྒེད་འོག་ལས་ ཀ་ཀ་ཚེ་རིང་གིས་ ཁོ་ར་ འདས་པའི་བཙག་འཐུ་སྐབས་ ཕམ་སོ་རུང་ མི་སེར་ཚུ་དང་ མཐུན་ལམ་ལེགས་ཤོམ་སྦེ་ བཞག་མི་ལུ་བརྟེན་ ད་རེས་ སྲིད་ཚོགས་ནང་ལས་ དགོངས་ཞུ་འབད་དེ་ རྒྱལ་ཡོངས་ཚོགས་སྡེའི་བཙག་འཐུ་ནང་ བཅའ་མར་གཏོགས་དགོ་མི་དེ་ཡང་ མི་སེར་གྱིས་ བློ་སྟོབས་བྱིན་མི་ལུ་བརྟེན༌ ཨིན་ཟེར་ཨིན་པས།
བསྐུལ་བསྒྲགས་ཀྱི་སྐབས་ལུ་ མི་ཚུ་ལས་ ངོས་ལེན་ལེགས་ཤོམ་བྱུང་ཡོདཔ་མ་ཚད་ ཁོ་ར་ འདས་པའི་བཙག་འཐུ་ནང་ བཅའ་མར་གཏོགས་མི་གིས་ ཁེ་ཕན་དུམ་གྲ་ཅིག་ བྱུང་འོང་མནོ་བའི་ རེ་བ་ཡོད་ཟེར་ཨིན་པས།
ཨ་པ་དེ་ རྡོབ་ཤར་རི་ལས་དང་ ཨའི་དེ་ཤར་པ་རྒེད་འོག་ལས་ཨིན་མི་ བསོད་ནམས་དབང་ཕྱུག་གིས་ ཁོ་རའི་ཕམ་༢ རྒེད་འོག་སོ་སོ་ལས་ འབད་ནི་དེ་གིས་ ཚོགས་རྒྱན་གྱི་སྐབས་ ཁེ་ཕན་བྱུང་བའི་ རེ་བ་བསྐྱེད་དོ་ཡོདཔ་ད་ བསྐུལ་བསྒྲགས་ཀྱི་སྐབས་ལུ་ མི་སེར་ཚུ་གིས་ མནོ་ལུགས་མ་འདྲཝ་ཚུ་ གོ་ཡི་ཟེར་ཨིན་པས།
འདེམས་ངོ་ཚུ་གིས་ ད་རེས་ནངས་པ་ ཁྱིམ་སྒོ་བཤལ་ཏེ་ བསྐུལ་བསྒྲགས་འབད་བའི་བསྒང་ཡོདཔ་ད་ རྫོང་ཁག་ནང་ ཁྱད་ཚད་ལྡན་པའི་ ཚོགས་རྒྱན་བཙུགས་མི་ ཡོངས་བསྡོམས་༡༦,༡༩༢ ཡོདཔ་ཨིན་པའི་གནས་ཚུལ།
ཉི་མ་དབང་འདུས།


c: text/html

text:
ཆེ་མཐོ་ཁྲིམས་ཀྱི་འདུན་ས་ལུ་ མཐོ་གཏུགས་འབད་དགོ་མི་དེ་ཡང་ སྐལ་བཟང་བསྟན་འཛིན་གྱིས་འབད་བ་ཅིན་ སྣུམ་འཁོར་བཙོང་པའི་ ཕན་ཚུན་གྱི་བར་ན་ ངག་དབང་རྡོ་རྗེ་ལུ་ ཆ་རོགས་འབད་ཡོདཔ་མ་གཏོགས་ ཨར་རྐུན་འབད་མི་ངོ་མ་དེ་ ངག་དབང་རྡོ་རྗེ་ཨིནམ་ལས་ ཁོ་ལུ་ ཉེས་ཁྲིམས་ཕོག་དགོ་པའི་ འོས་འབབ་ཡོད་ཟེར་ཨིན་པས།
རྩོད་དཔོན་ཡོངས་ཁྱབ་ཡིག་ཚང་ལས་ ངོ་ཚབ་འགོ་དཔོན་གྱིས་ ཁྲིམས་འདུན་ལུ་ཞུ་མི་དང་འཁྲིལཝ་ད་ ཉེས་འཛུགས་ཅན་ སྐལ་བཟང་བསྟན་འཛིན་གྱིས་ སྤྱི་ལོ་༢༠༡༡ ཟླ་༡༡ པའི་ཚེས་༢༤ ལུ་ གཡོ་སྒྱུ་དང་ མགུ་སྐོར་ཐོག་ལས་ ཉེས་འཛུགས་ཅན་ ངག་དབང་རྡོ་རྗེ་དང་གཅིག་ཁར་ སེམས་མཐུན་ཏེ་ ཕུརཔ་རྒྱལ་མཚན་གྱི་ སྣུམ་འཁོར་ཀི་ཡ་སོ་རེན་ཊོ་དེ་ ཁམས་སཱ་ལྟ་བཤལ་ལས་སྡེའི་ ལས་ཚབ་ཨིནམ་བཟོ་སྟེ་ སྣུམ་འཁོར་གླ་ཁར་ལེན་ཡོད་རུང་ གླ་ཡོན་ཡང་ མ་སྤྲོད་པར་འདུག་ཟེར་ཨིན་པས།
འཁྲུན་ཆོད་དང་འཁྲིལཝ་ད་ སྣུམ་འཁོར་ལེན་མི་དེ་ ལྟ་བཤལ་གྱི་དོན་ལུ་མེན་པར་ ཁོང་ར་༢ ཤར་ཕྱོགས་བསམ་གྲུབ་ལྗོངས་མཁར་ལས་ཕར་ བཤལ་བར་སོང་སྟེ་ ཚུལ་མིན་སྤྱོད་ཡོད་པའི་ གསལ་སྟོན་ངེས་བདེན་བྱུང་ནུག།
སྤྱི་ལོ་༢༠༡༢ ཟླ་༡ པའི་ཚེས་༩ ལུ་ ངག་དབང་རྡོ་རྗེ་དང་ སྐལ་བཟང་བསྟན་འཛིན་གཉིས་ ཁ་འཆམ་ཏེ་ ལེགས་སྐྱིད་རྡོ་རྗེ་གི་ སྣུམ་འཁོར་ པཱ་ར་ཌོ་དེ་ ཁམས་སཱ་ལྟ་བཤལ་ལས་སྡེའི་ ལས་ཚབ་ཨིནམ་བཟོ་སྟེ་ ཇཱར་མཱན་ལྟ་བཤལཔ་༤ ལེན་ནི་ཡོད་ཟེར་སླབ་སྟེ་ གླ་ཁར་ལེན་ཞིནམ་ལས་ ཕུན་ཚོགས་གླིང་ལུ་ བདའ་སོང་ཡོད་མི་ཚུ་ཡང་ ལོག་སྤྱོད་འབད་ཡོདཔ་ངེས་བདེན་བྱུང་ནུག།
སྤྱི་ལོ་༢༠༡༢ ཟླ་༡ པའི་ཚེས་༡༠ ལུ་ ཉེས་འཛུགས་ཅན་ངག་དབང་རྡོ་རྗེ་གིས་ སྣུམ་འཁོར་གྱི་ཇོ་བདག་ ཀུན་བཟང་རྡོ་རྗེ་ལུ་ བརྒྱུད་འཕྲིན་བཏང་ཐོག་ལས་ སྣུམ་འཁོར་སཱན་ཏ་ཕི་ གླ་ཁར་ལེན་ཏེ་ སྐལ་བཟང་བསྟན་འཛིན་དང་གཅིག་ཁར་་ རྒྱ་གར་ ན་གཱ་ལེནཌི་ལུ་ འགྲོ་འགྲུལ་འབད་ཞིནམ་ལས་ སྣུམ་འཁོར་དེ་ ཕྱི་མི་ཚུ་ལུ་ བཙོང་ནུག་ཟེར་ཨིན་པས།
ཉམས་རྒུདཔ་ཀུན་བཟང་རྡོ་རྗེ་གི་ སྣུམ་འཁོར་སཱན་ཏ་ཕི་དེ་ གཡོ་སྒྱུའི་ཐོག་ལས་ གླ་ཁར་ལེན་ཞིནམ་ལས་ ཁོང་༢ ཁ་བསྡོམས་ཏེ་ བཙོང་ནིའི་འཆར་གཞི་བརྩམས་མ་ཚད་ ན་གཱ་ལེན་ཚུན་ འགྲོ་འགྲུལ་གཅིག་ཁར་འབད་དེ་ རིན་གོང་དངུལ་ཀྲམ་༡༣,༢༡,༧༦༠ གནས་མི་དེ་ དངུལ་ཀྲམ་༦,༠༠,༠༠༠ སྦེ་ བཙོང་པའི་ཤུལ་ལུ་ མ་དངུལ་དེ་ ཁོང་ར་༢ འདྲན་འདྲ་སྦེ་ བགོ་བཤའ་རྐྱབ་སྟེ་ སྤྱོད་ཡོདཔ་ཨིན་པས།
ཐོག་མའི་ཁྲིམས་འདུན་གྱིས་བཏོན་མི་ འཁྲུན་ཆོད་དང་འཁྲིལཝ་ད་ ཉམས་རྒུདཔ་ཚུ་ལུ་ རྒུད་འཐུས་སྤྲོད་མི་ཚུ་ཡང་ ཕུརཔ་རྒྱལ་མཚན་ལུ་ དངུལ་ཀྲམ་༢,༠༧,༥༠༠ དང་ ཉམས་རྒུདཔ་ཀུན་བཟང་རྡོ་རྗེ་ལུ་ སྣུམ་འཁོར་སཱན་ཏ་ཕི་གི་ རིན་གོང་དངུལ་ཀྲམ་༡༣,༢༡,༧༦༠ འབདཝ་ད་ ཡོངས་བསྡོམས་དངུལ་ཀྲམ་༡༥,༢༩,༢༦༠.༩ ཉེས་འཛུགས་ཅན་༢ ཀྱིས་མཉམ་རུབ་ཐོག་ལས་ སྤྲོད་དགོཔ་ཨིན་པས།
ཉེས་འཛུགས་ཅན་ ངག་དབང་རྡོ་རྗེ་གིས་ ཉམས་རྒུདཔ་ཕུརཔ་རྒྱལ་མཚན་ལུ་ དངུལ་ཀྲམ་༡,༠༣,༧༥༠ དང་ ཀུན་བཟང་རྡོ་རྗེ་ལུ་ དངུལ་ཀྲམ་༦,༦༠,༨༨༠.༤༥ བཅས་ ཡོངས་བསྡོམས་ དངུལ་ཀྲམ་༧,༦༤,༦༣༠ སྤྲོད་དགོཔ་ཡོད་མི་ལས་ དུམ་གྲ་རེ་ སོར་ཆུད་འབད་ཡོད་རུང་ ལྷག་ལུས་ དངུལ་ཀྲམ་༤༦༨,༦༣༠.༤༥ སྤྲོད་དགོཔ་ཐོན་མི་དེ་ ད་ལྟོ་ ལོག་རྩིས་སྤྲོད་འབད་ནིའི་ ཐོན་ཁུངས་མེདཔ་ལས་ རིན་ཐང་དང་བསྟུན་པའི་ བཙོན་ཁྲིམས་ལོ་༡ སྨིན་དགོཔ་ཨིན་པས།
གཡོ་སྒྱུ་དང་ མ་བྱིན་ལེན་གྱི་ཐོག་ལས་ རྒྱུ་དངོས་ཚུ་ ཚུལ་མིན་སྤྱོད་ཡོདཔ་ལས་ ངག་དབང་རྡོ་རྗེ་དེ་ ཉེས་ལས་བསྐྱར་ཟློས་ཅན་དང་ རྒྱུན་འཇགས་གནོད་འགེལ་པ་ཨིན་པའི་ ཉེས་ཁྲིམས་ཚུ་ སྔ་ཕྱིའི་རིམ་པ་རྩིས་བསྡོམས་ ལོ་༧ དང་ཟླཝ་༩ བཙོན་ཁྲིམས་བཀལ་ནུག།
ཨིན་རུང་ ཉེས་འཛུགས་ཅན་ སྐལ་བཟང་བསྟན་འཛིན་ལུ་ གཡོ་སྒྱུ་དང་མ་བྱིན་ལེན་གྱི་ཐོག་ལས་ རྒྱུ་དངོས་ཚུ་ ཚུལ་མིན་སྤྱོད་ཡོདཔ་ལས་ ཉེས་ལས་བསྐྱར་ཟློས་ཅན་དང་ རྒྱུན་འཇགས་གནོད་འགེལ་པ་ཨིན་པའི་ ཉེས་ཁྲིམས་ཚུ་ སྔ་ཕྱིའི་རིམ་པ་རྩིས་ཏེ་ བསྡོམས་ལོ་༩ དང་ཟླཝ་༩ བཙོན་ཁྲིམས་བཀལ་ཡོད་མི་དེ་ ཉམས་རྒུདཔ་ཚུ་ལུ་ བསྡོམས་དངུལ་ཀྲམ་༧,༦༤,༦༨༠ སྤྲོད་ནིའི་ཐོན་ཁུངས་མེད་པའི་ རིན་ཐང་དང་བསྟུན་པའི་ཚབ་ བཙོན་ཁྲིམས་ལོ་༣ བཀལ་ཡོདཔ་ཨིན་པས།
ཉེས་འཛུགས་ཅན་གཉིས་ཀྱིས་ གལ་སྲིད་ ཏི་རུ་ཚུ་ སོར་ཆུད་འབད་ཚུགས་པ་ཅིན་ ཁྲིམས་ཚད་མར་ཕབ་འབད་ནི་སྦེ་ ཐོག་མའི་འཁྲུན་ཆོད་བཏོན་གནང་པའི་གུ་ ཆེ་མཐོ་ཁྲིམས་ཁྲི་༡ པ་ལས་ བསྒྱུར་བཅོས་མཛད་དགོཔ་མེད་པར་ བསྟར་སྤྱོད་སྒྲུབ་དགོ་པའི་ བཀའ་རྒྱ་གནང་ཡོདཔ་ད་ ཁོང་གཉིས་ཀྱིས་ འཁྲུན་ཆོད་དེ་ལུ་ ཁེ་རྒུད་མ་བཏུབ་པ་ཅིན་ ཞག་གྲངས་༡༠ གྱི་ནང་འཁོད་ མཐོ་གཏུགས་འབད་ཆོགཔ་སྦེ་ སྤྱི་ཟླ་༡ པའི་ཚེས་༢༨ ལུ་ བཀའ་རྒྱ་གནང་ཡོདཔ་ཨིན་པའི་གནས་ཚུལ།

robotstxt: allowed

filter: keep


text:
༉ ལོ་ངོ་༡ ལྷགཔ་ཅིག་གི་རིང་ རྩོད་བཤེར་ཞིབ་པར་ འབད་བའི་ཤུལ་ལུ་ ཁ་ཙ་ མོང་སྒར་རྫོང་ཁག་ཁྲིམས་འདུན་གྱིས་ སྡེ་ཚན་ག་པའི་ཁག་འབགཔ་ སྐྱེས་ལོ་༣༦ ལང་མི་ཅིག་ལུ་ མགུ་སྐོར་དང་ གཡོ་སྒྱུ་ ལོག་འདྲེན་ དེ་ལས་ ནང་གསུག་རྐྱབ་པའི་ ཉེས་འཛུགས་ལུ་བརྟེན་ བཙོན་ཁྲིམས་ལོ་༢ བཀལ་ཡོད་རུང་ ཞག་གྲངས་༡༠ ནང་འཁོད་ལུ་ ཁྲིམས་འཐུས་བཏབ་ ཆོག་ནི་ཨིན་པས།
དེ་ཡང་ སྤ་རོ་ལས་ ཡུ་དབང་ཕྱུག་བཟོ་སྐྲུན་ལས་སྡེའི་ཇོ་བདག་ ཨྱོན་དབང་ཕྱུག་གིས་ མགུ་སྐོར་དང་ གཡོ་སྒྱུ་ ངན་ལྷད་ལག་ལེན་འཐབ་སྟེ་ བཟོ་སྐྲུན་གྱི་ སྤུས་ཚད་ལུ་ ཐོ་ཕོག་ནི་དེ་གིས་ སྤྱི་ལོ་༢༠༠༩ ཟླཝ་༩ པའི་ཚེས་༢༡ ལུ་ ས་ཡོམ་གྱིས་ མོང་སྒར་རྫོང་ཁག་ ན་རང་སྨན་ཁང་འབྲིང་མ་སྡེ་རིམ་༢ པ་དེ་ རྩ་བ་ལས་ རམ་བཏང་ཡོདཔ་ཨིན་པས།
རྩོད་ཟླ་གིས་ བཟོ་སྐྲུན་གྱི་རྒྱུ་ཆས་ བྱང་ཉེས་ལག་ལེན་འཐབ་མི་ལུ་བརྟེན་ ན་རང་སྨན་ཁང་མེདཔ་བཏང་དཔ་ལས་ གཞུང་ལུ་ སྐུ་གྱོང་དངུལ་ཀྲམ་ས་ཡ་༦.༩༧༩ ཕོག་མི་དེ་ འཁྲུན་ཆོད་བཏོན་པའི་ ཉིནམ་ལས་འགོ་བཟུང་ ཞག་གྲངས་༡༠ གྱི་ནང་འཁོད་ལུ་ གཞུང་གི་རྩིས་ཁྲ་ནང་ ལོག་བཙུགས་དགོ་པའི་ ཁྲིམས་ཀྱི་བཀའ་རྒྱ་གནང་ནུག།
དེ་མ་ཚད་ ཨྱོན་དབང་ཕྱུག་གིས་ ན་རང་སྨང་ཁང་རྐྱབ་ནི་གི་ ཁག་འབག་ཐོབ་ཐབས་ལུ་ ཡིག་ཆ་རྫུས་མ་ ལེ་ཤ་བཙུགས་ཡོདཔ་མ་ཚད་ འོས་འབབ་མེད་པའི་ བཟོ་སྐྲུན་ལཱ་ཐོབ་པའི་ཤུལ་ལུ་ ཁག་འབག་གི་ གན་ཡིག་ནང་ གསལ་བཀོད་འབད་མི་ བཟོ་བཀོད་དང་མ་འཁྲིལ་བར་ ལཱ་འབད་མི་ལུ་བརྟེན་ ཡུ་དབང་ཕྱུག་བཟོ་སྐྲུན་ལས་སྡེའི་ ཆོག་ཐམ་དེ་ཡང་ ཁྲིམས་འདུན་གྱིས་ ཆ་མེད་བཏང་ཡི།
ས་ཡོམ་གྱིས་ སྨན་ཁང་མེདཔ་བཏང་སྟེ་ ཟླཝ་༡༡ གི་ཤུལ་ལས་ ངན་ལྷད་བཀག་སྡོམ་ལྷན་ཚོགས་ཀྱིས་ ཞིབ་དཔྱད་རྐྱབ་སྟེ་ རྩོད་དཔོན་ཡོངས་ཁྱབ་ཡིག་ཚང་གིས་ ཉེས་བཤེར་འབད་ཡོདཔ་བཞིན་དུ་ རྩོད་ཟླ་ཨྱོན་དབང་ཕྱུག་ལུ་ ཉེས་འཛུགས་ཁག་༡༢ བཀལ་ཡོད་མི་དེ་ཡང་ ཡིག་ཆ་རྫུས་བཟོའི་ ཉེས་འཛུགས་ཁག་༥ དང་ མགུ་སྐོར་གྱི་ཉེས་འཛུགས་ཁག་༥ ལོག་འདྲེན་དང་ གསུག་འབུལ་གྱི་ ཉེས་འཛུགས་རེ་བཀལ་ནུག།
ཨིན་རུང་ ཁྲིམས་འདུན་ལས་ དབྱེ་དཔྱད་མཛདཔ་ད་ ཡིག་ཆ་རྫུས་བཟོའི་ ཉེས་འཛུགས་ཁག་༥ དང་ གཡོ་སྒྱུའི་ཉེས་འཛུགས་༡ བསྒྱུར་བཅོས་མཛད་དེ་ མགུ་སྐོར་གྱི་གྲངས་སུ་ བརྩི་འཇོག་གནང་ནུག།
སྤྱི་ལོ་༢༠༠༦-༢༠༠༧ ལུ་རྐྱབ་མི་ ན་རང་སྨང་ཁང་འབྲིང་མ་དང་ ལས་བྱེད་པའི་ཁང་ཚན་༣ ཐབ་ཚང་དང་ གསང་སྤྱོད་ཚུ་ ས་ཡོམ་གྱིས་ རྩ་བ་ལས་ མེདཔ་བཏང་ཡོདཔ་ད་ མ་གཞི་ ངན་ལྷད་བཀག་སྡོམ་ལྷན་ཚོགས་ཀྱིས་ སྨན་ཁང་རམ་སོང་པའི་ཤུལ་ལས་ ཞིབ་དཔྱད་རྐྱབ་ནི་གི་ དམིགས་འཆར་མེད་རུང་ མོང་སྒར་ཟིམ་བཟོ་རོང་དང་ སྐྱེངས་མཁར་གྱི་ ཞིང་ལམ་བཟོ་སྐྲུན་ནང་ ངན་ལྷད་ཞུགས་མི་ལུ་ ཞིབ་དཔྱད་རྐྱབ་པའི་སྐབས་ ཞིང་ལམ་སེལ་མི་ ཀེ་སི་བཟོ་སྐྲུན་ལས་སྡེའི་ ས་ཁོངས་འཕྲུལ་རིག་འགོ་དཔོན་ ཚེ་རིང་ནོར་བུ་དེ་ཡང་ ཡུ་དབང་ཕྱུག་བཟོ་སྐྲུན་ལས་སྡེ་གི་ཨིན་པའི་ འོས་འཛིན་བྱུང་ནུག།
ས་ཁོངས་འཕྲུལ་རིག་འགོ་དཔོན་དེ་ གསུག་འབུལ་དང་ ཡིག་ཆ་རྫུས་བཟོ་ལ་སོགས་པའི་ ངན་ལྷད་ཚུ་ནང་ འབྲེལ་གཏོགས་ཡོད་པའི་ ངོས་འཛིན་བྱུང་མི་དང་འཁྲིལ་ ལྷན་ཚོགས་ཀྱིས་ སྤྱི་ལོ་༢༠༡༠ ཟླཝ་༨ པའི་ཚེས་༢ ལས་ ན་རང་སྨན་ཁང་འབྲིང་མའི་ བཟོ་སྐྲུན་གྱི་ སྤུས་ཚད་དང་ ཁག་འབག་གི་ ལཱ་སྤྲོད་ཐངས་ཚུ་ལུ་ ཞིབ་དཔྱད་འབད་ནི་ འགོ་བཙུགསཔ་ད་ ན་རང་སྨན་ཁང་རྐྱབ་ནི་གི་ རིན་བསྡུར་འབད་མི་ལས་འགོ་བཙུགས་ ལཱ་མཇུག་མ་བསྡུ་ཚུན་ཚོད་ མགུ་སྐོར་དང་ གཡོ་སྒྱུ་ལག་ལེན་ཚུ་ ཁྱབ་ཆེ་དྲགས་ཡོད་པའི་ མངོན་རྟགས་བྱུང་ནུག།
ཁག་འབགཔ་དེ་གིས་ སྨན་ཁང་བཟོ་སྐྲུན་འབདཝ་ད་ བཟོ་བཀོད་དང་འཁྲིལ་བའི་ ལྕགས་དུམ་དང་ བཤེད་གདུང་ཚུ་ མ་བཙུགས་པའི་ཁར་ གཙང་ཆུའི་བྱེམ་དེ་ གྱང་རྩིག་གུ་ རྩི་ས་དང་སླ་བསྲེས་རྐྱབ་སྟེ་ དབུར་ནིའི་དོན་ལུ་རྐྱངམ་གཅིག་ ལག་ལེན་འཐབ་ཡོདཔ་མ་ཚད་ རྩིག་པའི་གྱང་གུ་ ལག་ལེན་འཐབ་མི་ རྩིས་འདམ་གྱི་བྱེམ་ཚུ་ རི་ཁའི་བྱེམ་སྤུས་ཚད་བྱང་ཉེས་ཚུ་ ལག་ལེན་འཐབ་ཡོདཔ་ཨིན་པས།
ད་རུང་ སྤྱིར་བཏང་བཟོ་སྐྲུན་ནང་ རྩི་ས་དང་ བྱེམ་གྱི་ཚད་གཞི་དེ་ རྩི་ས་ཕད་ཙེ་གང་ལུ་ བྱེམ་ཕད་ཙེ་༤ བླུག་དགོཔ་ཨིན་རུང་ ཁག་འབགཔ་དེ་གིས་ བྱེམ་ཕད་ཙེ་༦ དང་༨ ཀྱི་བར་ན་ བླུགས་ཡོདཔ་མ་ཚད་ ཤིང་ཆས་ཚུ་སྐམ་མིན་པར་ ཉེ་འདབས་ཀྱི་ ནགས་ཚལ་ནང་ལས་ ཤིང་ཆས་རློནམ་བཏོན་ཏེ་ བཙུགས་ཡོདཔ་ཨིན་རུང་ རྩིས་ཐོའི་ཏི་རི་ལེན་པའི་སྐབས་ ཤིང་དྲ་ཁང་ནང་ལས་ ཉོ་ཡོདཔ་སྦེ་ རྩིས་བཱིལ་བཙུགས་ཐོག་ལས་ ཐོབ་བརྗོད་བཀོད་ཡོདཔ་ཨིན་པས།
དེ་མ་ཚད་ བཟོ་སྐྲུན་གྱི་ ཁྱད་རིག་དང་འབྲེལ་བའི་ བཟོ་བཀོད་ལྟ་རྟོག་འབད་ནིའི་དོན་ལུ་ རྫོང་ཁག་བདག་སྐྱོང་གིས་ ས་ཁོངས་འཕྲུལ་རིག་པ་སྦེ་ ཚེ་རིང་ནོར་བུ་ བསྐོ་བཞག་འབད་ཡོད་པའི་ཁར་ སྤུས་ཚད་དང་ རིན་བསྡུར་འགོ་བཙུགས་པའི་ཉིནམ་ལས་ ལཱ་མཇུག་མ་བསྡུ་རིང་ལུ་ ས་ཁོངས་འཕྲུལ་རིག་འགོ་དཔོན་ལུ་ གསུག་འབུལ་དངུལ་ཀྲམ་༥༠,༠༠༠ སྤྲོད་དེ་ ཉེས་ལས་ནང་ རྒྱུད་བསྐུལ་འབད་ནུག་ཟེར་ འཁྲུན་ཆོད་ནང་ བཀོད་ཡོདཔ་མ་ཚད་ ཁག་འབགཔ་ཨྱོན་དབང་ཕྱུག་དང་ ཚེ་རིང་ནོར་བུ་༢ མགུ་མཐུད་དེ་ བཀོད་རིས་དང་མ་འཁྲིལ་བའི་ བཟོ་སྐྲུན་འབད་མི་ལུ་བརྟེན་ སྨན་ཁང་དང་ ཁང་ཚན་གཞན་ཚུ་ ས་ཡོམ་རྐྱབ་ད་ རྩ་བ་ལས་ རམ་སོ་ནུག་ཟེར་བཀོད་ནུག།
སྤྱི་ལོ་༢༠༠༦ གི་སྔ་ཆ་ལུ་ ན་རང་སྨན་ཁང་བཟོ་སྐྲུན་གྱི་དོན་ལུ་ རིན་བསྡུར་འབདཝ་ད་ ཁག་འབགཔ་༥ གིས་ བཅའ་མར་གཏོགས་ཡོདཔ་ད་ བཀྲིས་སྒང་ལུ་ཡོད་མི་ རི་རབ་བཟོ་སྐྲུན་གྱིས་ གོང་ཚད་དམའ་ཤོས་ དངུལ་ཀྲམ་ས་ཡ་༤.༣༦༥ བཀོད་ཡོདཔ་ལས་ ཁག་འབག་གི་ ལཱ་ཐོབ་ཡོད་རུང་ བཟོ་སྐྲུན་གྱི་ ལཱ་གཞན་ཡོད་པའི་ཁར་ མ་དངུལ་གྱི་ དཀའ་ངལ་ཡོད་མི་ལུ་བརྟེན་ རྒྱབ་བཤུད་རྐྱབ་མི་ལུ་བརྟེན་ གོང་ཚད་དམའ་ཤོས་༢ པའི་ནང་ དངུལ་ཀྲམ་ས་ཡ་༥.༤༨༣ བཀོད་མི་ ཡུ་དབང་ཕྱུག་བཟོ་སྐྲུན་ལུ་ སྤྲོད་ཡོདཔ་ཨིན་པས།
བཟོ་སྐྲུན་འབད་བའི་སྐབས་ལུ་ གྱང་རྩིག་རྐྱབ་ནི་གི་ ལཱ་ཐེབས་དེ་ཡང་ ཁག་འབགཔ་དེ་ལུ་ སྤྲོད་ཡོདཔ་མ་ཚད་ ལཱ་མཇུག་བསྡུའི་ དུས་ཡུན་ཡང་ ཟླཝ་༡༨ ལས་༢༠ ལུ་ ཡར་སེང་རྐྱབ་བྱིན་ཡོདཔ་ད་ བཟོ་སྐྲུན་གྱི་ ལཱ་ཡོངས་རྫོགས་ སྤྱི་ལོ་༢༠༠༧ ཟླཝ་༡༠ པའི་ཚེས་༢༠ ལུ་ མཇུག་བསྡུ་བའི་སྐབས་ ཟད་འགྲོ་དངུལ་ཀྲམ་ས་ཡ་༦.༩༧༩ ལྷགཔ་ཅིག་ གནས་ཡོདཔ་བཞིན་དུ་ ཁག་འབགཔ་དེ་གིས་ ཁག་འབག་གི་གནས་གོང་ དངུལ་ཀྲམ་ས་ཡ་༥.༧༡༦ གུ་ མ་དངུལ་ཐེབས་ དངུལ་ཀྲམ་ས་ཡ་༡.༢༦༣ ལྷགཔ་ཅིག་ ཐོབ་བརྗོད་བཀོད་ཡོདཔ་ཨིན་པའི་གནས་ཚུལ།


text:
གདམ་ངོའི་ལོ་ན་ལུ་མེན་པར་ མི་སེར་ལུ་ ཕྱག་ཞུ་ནིའི་ དང་འདོད་ཡོད་མེད་ལུ་ རག་ལས་ནི།
༢༠/༠༣/༢༠༡༣ ༉ ཧཱ་རྫོང་ཁག་ནང་ རྒྱལ་ཡོངས་ཚོགས་སྡེའི་གདམ་ངོ་ བཙག་འཐུ་འབད་ནིའི་ འཛོམས་འདུ་དེ་ ནངས་པར་ལས་ འགོ་བཙུགས་ནི་ཨིནམ་ལས་ སྦྱིས་རྒེད་འོག་གི་འཐུས་མི་ ཚེ་རིང་རྡོ་རྗེ་གིས་ ལོག་དོ་འགྲན་འབད་ནིའི་དོན་ལུ་ དགོངས་ཞུ་འབད་ཡོདཔ་ཨིན་པས།
ཚེ་རིང་རྡོ་རྗེ་གིས་ སླབ་མིའི་ནང་ བཙག་འཐུ་ནང་ ལོག་དོ་འགྲན་འབད་ནི་ཨིན་མེ་དེ་ཡང་ སྤྱི་ལོ་༢༠༠༧ ལུ་ བཅའ་མར་གཏོགས་པའི་སྐབས་ལུ་ཡང་ གཙོ་བོ་ར་ ས་གནས་མཐའ་ཟུར་ནང་ སྡོད་མི་ཚུ་གི་ བསམ་འཆར་ཚུ་ ཆེ་མཐོའི་གནས་རིམ་ཚུ་ནང་ ལྷོད་ཚུགསཔ་བཟོ་ནི་ལུ་ དམིགས་གཏད་བསྐྱེདཔ་བཞིན་དུ་ ད་ལྟོའི་བར་ན་ཡང་ ཁོ་གིས་ དམིགས་དོན་དེ་ལུ་ ཡིད་ཆེས་བསྐྱེད་བཞིན་དུ་ ཡོད་ཟེར་ཨིན་པས།
དེ་བཟུམ་སྦེ་ རྒྱལ་ཡོངས་ཚོགས་སྡེའི་འཐུས་མི་སྦེ་ བཙག་འཐུ་ནང་ འགོ་དང་པ་ བཅའ་མར་གཏོགས་པའི་སྐབས་ལུ་ཡང་ རང་གི་ཐོབ་དབང་དང་ ཕན་ཁྱད་ལུ་ལྟ་སྟེ་མེན་པར་ མི་སེར་ལུ་ ཕྱག་ཞུ་ནི་གི་ དམིགས་ཏེ་ཨིནམ་ལས་ ད་རེས་དགོངས་ཞུ་འབད་བའི་སྐབས་ལུ་ཡང་ དགོངས་ཞུའི་ཟུར་ཕོགས་ཚུ་ མ་ཐོབ་མི་ལུ་ སེམས་ཕམ་བསྐྱེད་དགོཔ་མེད་ཟེར་ཨིན་པས།
ད་ལྟོ་ཚུན་ ཁོ་གིས་ དགོངས་ཞུ་འབད་བའི་སྐབས་ དགོངས་ཞུའི་ཟུར་ཕོགས་ ག་དེམ་ཅིག་ འཐོབ་ནི་ཨིན་ན་ རྩིས་བཏོན་ཏེ་ ལྟ་ལྟཝ་མེད་ཟེར་ ཚེ་རིང་རྡོ་རྗེ་གིས་ སླབ་ཨིན་པས།
ཁོ་གིས་ འདས་པའི་ལོ་༥ འི་རིང་ ཚོགས་ཆུང་མ་འདྲཝ་ཚུ་ནང་ འཐུས་མི་སྦེ་ འབྲེལ་གཏོགས་འབད་བ་གིས་མ་ཚད་ ཚོགས་ཆུང་གི་ ཁྲི་འཛིན་འགན་ཁུར་ཚུ་ཡང་ འབག་ཐོག་ལས་ ཕྱག་ཞུ་ནི་དེ་གིས་ ཁོ་རའི་ དམིགས་དོན་དང་འཁྲིལ་ མཐའ་ཟུར་ས་གནས་ཀྱི་ མི་སེར་ཚུ་གི་ སྐྱིད་སྡུག་ཚུ་ཡང་ གཞུང་གིས་ཧ་གོ་ཚུགསཔ་ བཟོ་ཚུགས་ཡི་ཟེར་ཨིན་པས།
སྐྱེས་ལོ་༣༩ ལང་མི་ སྦྱིས་རྒེད་འོག་ལས་ གདམ་ངོ་དང་པ་ ཚེ་རིང་རྡོ་རྗེ་གིས་ བཤད་མིའི་ནང་ ད་ལྟོ་ཚུན་ ཁོ་གིས་ རྒྱལ་ཁབ་ཀྱི་དོན་ལུ་ ཁག་ཆེ་བའི་ ཁྲིམས་བཟོའི་ལས་སྣ་ལེ་ཤ་ཅིག་ནང་ར་ འབྲེལ་གཏོགས་འབད་ཡོདཔ་ད་ གལ་སྲིད་ ཁྲིམས་ལུགས་དེ་ར་ ལེགས་ཤོམ་སྦེ་ བཟོ་ཚུགས་པ་ཅིན་ དེ་དང་བསྟུན་པའི་ གོང་འཕེལ་གྱི་ལས་སྣ་ཚུ་ འགོ་འདྲེན་འཐབ་ཚུགས་ནི་ཨིནམ་ལས་ ཁོ་རའི་ རྫོང་ཁག་གི་དོན་ལུ་ ཕན་ཐོགས་པའི་ལཱ་ཟེར་རུང་ དེ་ར་ཨིན་ཟེར་ཨིན་པས།
མ་གཞི་ འདས་པའི་གནས་ཡུན་སྐབས་ ཚོགས་སྡེ་གིས་ ལཱ་གི་གྲུབ་འབྲས་ ལེ་ཤ་ཅིག་ར་བཏོན་ཡོདཔ་ཨིན་རུང་ ད་རུང་ ལེ་ཤ་ཅིག་ མཇུག་མ་བསྡུ་བར་ ཡོདཔ་བཟུམ་ཅིག་སྦེ་ ཚོརཝ་མས་ཟེར་ ཚེ་རིང་རྡོ་རྗེ་གིས་བཤད་ཅི།
ད་རེས་ཁོ་ར་ ལོག་དོ་འགྲན་འབད་བའི་སྐབས་ དོ་འགྲན་པ་གཞན་ཡང་ ལེ་ཤ་ཅིག་ར་ ཐོན་ཡོདཔ་ཨིན་རུང་ ཁོ་རའི་ཧོངས་ལས་ ག་དེ་དྲག་དྲག་ ཙ་འགེངས་ནི་དང་ གཞན་རྣམས་ མི་སེར་གྱི་ཕྱག་ལུ་ ཨིན་ཟེར་ཨིན་པས།
ཁོ་གིས་ ག་དེམ་ཅིག་སྦེ་ བཙག་འཐུ་ནང་ལས་ རྒྱལ་ཁ་མ་ཐོབ་སྟེ་འབད་རུང་ རྒྱལ་ཁ་ཐོབ་མི་དེ་ལུ་ རྒྱབ་སྐྱོར་འབད་ནི་ ཨིན་ཟེར་ཨིན་པས།
ཁོ་གིས་ རྒྱལ་ཁ་འཐོབ་པ་ཅིན་ མི་སེར་ཚུ་ལུ་ཕན་པའི་ ལཱ་ག་ཅི་བཟུམ་འབད་ནི་ཨིན་ནའི་ འཆར་གཞི་གི་སྐོར་ལས་ དྲིས་བའི་ལན་ལུ་ དེ་ཚུ་ མ་འོངས་ཚོགས་ཐེངས་ཚུ་ནང་ དཔྱད་ཡིག་ག་བཟུམ་ར་ ཕུལ་འོང་ག་ཚུ་ལུ་ རག་ལས་འོང་ཟེར་ཨིན་པས།
འདས་པའི་གནས་ཡུན་གྱི་སྐབས་ མི་སེར་ཚུ་གི་གྲས་ལུ་ རྒྱལ་ཡོངས་ཚོགས་སྡེ་གིས་ ལྡོག་ཕྱོགས་ཀྱི་ཕྱག་ལཱ་གནང་ཡོད་པའི་ དོགས་སྣང་དང་ དམིགས་བསལ་དུ་ དྲི་བཀོད་ལས་རིམ་ཚུ་གི་སྐབས་ འབྲེལ་ཡོད་འགོ་དཔོན་ལ་ལུ་ཅིག་གིས་ འབྲེལ་གཏོགས་འབད་མ་བཏུབ་པའི་ དཀའ་ངལ་ཚུ་ བྱུང་ཡོདཔ་ཨིན་རུང་ ཚོགས་སྡེ་གིས་ གཙུག་སྡེའི་དགོས་མཁོ་དང་འཁྲིལ་ ཕྱག་ལཱ་མཛད་ཡོདཔ་བཞིན་དུ་ ད་ལས་ཕར་འབད་རུང་ རྩ་བརྟན་བཟོ་ཚུགས་པའི་ རེ་བ་ཡོད་ཟེར་ཨིན་པས།
མི་སེར་ལ་ལུ་ཅིག་གིས་ ཚོགས་སྡེ་གིས་ ལྡོག་ཕྱོགས་བཟུམ་མའི་ ཕྱག་ལཱ་གནང་ཡོད་པའི་ ཚོར་སྣང་བྱུང་མིའི་ཐད་ལུ་ སྲིད་དང་མ་འབྲེལ་བའི་ གཙུག་སྡེ་ཅིག་ཨིན་མི་ རྒྱལ་ཡོངས་ཚོགས་སྡེ་ལུ་ དགག་བཤེར་དང་ཚད་མཉམ་ བཟོ་དགོ་པའི་ འགན་ཁུར་ཡང་ཕོགཔ་ལས་ དགོས་མཁོ་དང་འཁྲིལ་ གཞུང་སྐྱོང་ཚོགས་པ་ལུ་མེན་པར་ ལྡོག་ཕྱོགས་ལུ་ཡང་ དགག་པ་རྐྱབ་དགོ་ཟེར་ ཚེ་རིང་རྡོ་རྗེ་གིས་ སླབ་ཨིན་པས།
དུས་ཅི་གི་ རྒྱལ་ཡོངས་ཚོགས་སྡེའི་ བཙག་འཐུ་དོན་ལུ་ གདམ་ངོ་གཞོནམ་ ལེ་ཤ་ཅིག་ར་ ཐོན་དོ་ཡོད་མི་ལུ་ མི་སེར་ཚུ་གིས་ བསམ་འཆར་མ་འདྲཝ་ཚུ་ བཀོད་དོ་ཡོདཔ་ད་ ཚེ་རིང་རྡོ་རྗེ་གིས་ བཤད་མིའི་ནང་ གདམ་ངོ་དེ་ ལོ་ན་གཞོན་རུང་རྒས་རུང་ རང་སོའི་ལྕོགས་གྲུབ་དང་ མི་སེར་ཚུ་ལུ་ ཕྱག་ཞུ་ནིའི་དང་འདོད་ཡོད་མེད་ལུ་ རག་ལས་འོང་ཟེར་ སླབ་ཡོད་པའི་གནས་ཚུལ།
ཉི་མ་དབང་འདུས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:37 PM
Subscribe to: Post Comments (Atom)


text:
དེ་བཟུམ་གྱི་ལམ་ལུགས་དེ་ གོང་ཚད་འགྲན་བསྡུར་འབད་བའི་སྐབས་ ནགས་ཚལ་དང་ འབྲུག་བཟའ་སྤྱོད་དང་ ཁྲིམས་དོན་དབང་འཛིན་ སོ་ནམ་ཚོང་འབྲེལ་དང་ མཉམ་ལས་ཚོགས་སྡེ་ རྒེད་འོག་བདག་སྐྱོང་ དེ་ལས་ ཉོ་མི་སྡེ་ཚན་ལས་ འཐུས་མི་ཅིག་ཡོད་མི་ ཚོགས་ཆུང་གིས་ འབད་དོ་ཡོདཔ་ད་ དེ་བསྒང་ ཚོགས་ཆུང་གིས་ འབུབ་སྤུངས་བཞག་མི་དེ་ ལྟ་ཞིབ་ཐོག་ལས་ དབྱེ་བསལ་འབད་མི་ལས་ རབ་འབྲིང་ཐ་མ་གསུམ་གྱི་སྤུས་ཚད་སྦེ་ བཏོནམ་ཨིན་པས།
གོང་ཚད་རིན་བསྡུར་འབད་བའི་སྐབས་ ཚོགས་ཆུང་གིས་ གོང་ཚད་ཉུང་ཤོས་ཀྱི་ཚད་གཞི་ བཟོ་མའི་ཐོག་ལུ་ ཉོ་མི་ཚུ་གིས་ གོང་ཚད་རིན་བསྡུར་འབད་དོ་ཡོདཔ་བཞིན་དུ་ དཔེ་འབད་བ་ཅིན་ འདས་པའི་བདུན་ཕྲག་ནང་ སྲས་ཕུག་རྒེད་འོག་ནང་ དབྱར་རྩྭ་དགུན་འབུབ་རབ་ཀྱི་ རིན་བསྡུར་འབདཝ་ད་ ཉུང་ཤོས་གོང་ཚད་ དངུལ་ཀྲམ་འབུམ་༦ ལས་འགོ་བཙུགས་ དངུལ་ཀྲམ་༡,༡༠༡,༠༠༠ ཚུན་ ལྷོད་མི་དེ་ཡང་ གོང་ཚད་དེ་ ཚོགས་ཆུང་གིས་ བཟོ་མིའི་ཐོག་ལུ་ཨིན་པས།
རིན་བསྡུར་འབད་བའི་སྐབས་ འབུབ་ཀྱི་གོང་ཚད་ལུ་ ཁྱད་པར་སྦོམ་ཐོན་དོ་ཡོདཔ་ད་ དེ་ཡང་ རབ་ཀེ་ཇི་༡ ལུ་ དངུལམ་ཀྲམ་༡༡,༠༡,༠༠༠ དེ་ཅིག་གནས་རུང་ འབྲིང་གིས་ དངུལ་ཀྲམ་༨,༢༡,༠༠༠ དེ་ལས་ ཐ་མ་གིས་ ཀེ་ཇི་རེ་ལུ་དངུལ་ཀྲམ་༣,༥༣,༠༠༠ གནས་མི་ཚུ་ ཐོན་སྐྱེད་དེ་ ས་གནས་ཅིག་ལས་འབད་རུང་ ཁྱད་པར་ཆགསཔ་མས་ཟེར་ཨིན་པས།
སྲས་ཕུག་ལས་ འཕྲིན་ལས་ཀྱིས་སླབ་མིའི་ནང་ ཁོ་གིས་ འབུབ་འཐུ་སྟེ་ ལོ་བཅུ་ཕྲག་༡ དེ་ཅིག་སོང་རུང་ འབུབ་ཀྱི་སྤུས་ཚད་ལུ་ ཁྱད་པར་ཞུགས་མི་དེ་ ག་ཅིག་ལུ་བརྟེན་ཨིན་ན་ ད་ལྟོ་བར་ན་ཡང་ ཧ་གོ་མ་ཚུགསཔ་ལས་ རང་སོའི་བསོད་ནམས་ལུ་ རག་ལས་དོ་ཡོད་པའི་ མནོ་བསམ་བཏང་དོ་ཟེར་ཨིན་པས།
སྤུས་ཚད་བལྟ་བའི་སྐབས་ གཞི་བཞག་ས་གཏན་གཏན་ཅིག་མེད་རུང་ ད་ལྟོའི་བར་ན་ ཚོང་འབྲེལ་དེ་ ཚོགས་ཆུང་གིས་ སླབ་མིའི་ཐོག་ལུ་ར་ འབད་དོ་ཡོདཔ་ཨིན་པས།
འབུབ་ཉོ་མི་ཚུ་གིས་འབད་རུང་ སྤུས་ཚད་དེ་ འབུབ་ཀྱི་བཀྱག་དང་ ཆེ་ཆུང་ དེ་ལས་ རིང་ཐུང་ལུ་བལྟ་དོ་ཟེར་ཨིནམ་བཞིན་དུ་ ཚོང་འབྲེལ་འཐབ་མི་ ཨྱོན་རྡོ་རྗེ་གིས་སླབ་མིའི་ནང་ འབུབ་དེ་ ལྗིད་ཚད་ག་དེམ་ཅིག་མངམ་ཐོན་མི་དེ་ ལེགས་ཤོམ་ཨིནམ་སྦེ་བརྩི་དོ་ཡོདཔ་ད་ བཀྱག་གི་ཐད་ལས་འབད་བ་ཅིན་ འབུབ་རབ་དེ་ སེརཔོ་མཚམས་སྦེ་འོངམ་ཨིན་ཟེར་ཨིན་པས།
མི་མང་ཤོས་ཅིག་གིས་སླབ་མིའི་ནང་ འབུབ་ལེགས་ཉེས་བརྟག་དཔྱད་འབད་ནིའི་དོན་ལུ་ འཕྲུལ་ཆས་དགོ་ནི་མས་ཟེར་ཨིནམ་ད་ འབུབ་དེ་ ཕྱི་ཁ་ལས་རྐྱངམ་གཅིག་ལྟ་སྟེ་ སྤུས་ཚད་ཀྱི་ ཁྱད་པར་བལྟ་ནི་མིན་པར་ ནང་གི་སྨན་གྱི་ནུས་པ་ཚུ་ཡང་ བལྟ་དགོཔ་འདུག་ཟེར་ཨིན་པས།
ད་ལྟོ་བཟུམ་ཅིག་འབད་བ་ཅིན་ སྨན་གྱི་ནུས་པ་བལྟ་ནི་ཕར་བཞག་ འབུབ་ཚུ་ཡང་ ལེགས་ཤོམ་སྦེ་མཐོང་མ་ཚུགས་མི་དེ་ འབུབ་ཚུ་ རས་ནང་སྤུར་ནི་དེ་གིས་ཨིནམ་ད་ འགོ་དཔོན་ཅིག་གིས་སླབ་མིའི་ནང་ རིན་བསྡུར་འབད་བའི་སྐབས་ འབུབ་ཚུ་ ཆུ་ཤོག་ནང་བཙུགས་པ་ཅིན་ ལེགས་ཤོམ་སྦེ་མཐོང་ཚུགས་ནིའི་གོ་སྐབས་ཡོདཔ་ལས་ གོང་ཚད་བཀོད་ནི་ལུ་ཡང་ ཕན་ཐོགས་འོང་ནི་མས་ཟེར་ཨིན་པས།
ད་ལས་ཕར་ འབུབ་ཀྱི་སྤུས་ཚད་དང་ ཚོང་འབྲེལ་འཐབ་ཐངས་ཀྱི་སྐོར་ལས་ ཧ་གོ་ནིའི་དོན་ལུ་ ཐིམ་ཕུ་ལུ་ཡོད་པའི་ འོད་གསལ་སྤང་ རང་བཞིན་སླར་འབྱུང་ཐོན་སྐྱེད་ཀྱིས་ ཞིབ་འཚོལ་འབད་ནི་ འགོ་བཙུགས་ནི་ཨིནམ་ད་ དེ་གི་དོན་ལུ་ ད་ལྟོ་ གནས་སྡུད་ཚུ་ བསྡུ་ལེན་འབད་བའི་བསྒང་ཡོདཔ་ཨིན་པས།
ལྟེ་བའི་ཞིབ་འཚོལ་གཙོ་འཛིན་འོགམ་ པུར་ན་ཆེ་ཏི་རི་གིས་སླབ་མིའི་ནང་ འབུབ་དེ་ ཚོང་འབྲེལ་འབད་དེ་ ལོ་མང་རབས་ཅིག་སོང་རུང་ དེའི་སྐོར་ལས་ འཕྲུལ་ཆས་ནང་བཙུགས་ཏེ་ བརྟག་དཔྱད་མ་འབད་བའི་ཁར་ འབུབ་ཀྱི་གནས་ཚད་དང་ ཁེ་ཕན་ དེ་ལས་ གོང་ཚད་གཞི་ག་ཅིག་ལུ་བཞག་སྟེ་ བཟོ་དོ་ཨིན་ན་ཚུ་ ཁ་གསལ་མིན་འདུག་ཟེར་ ཨིན་པའི་གནས་ཚུལ།


text:
ཐིམ་ཕུུུུ
ཐིམ་ཕུ གྲོང་ ཐིམ་ཕུ་རྫོང་ཁག འབྲུག་ཡུལ་
( 27.48°N 89.7°E - BTTHI )
ཐིམ་ཕུག་འདི་ འབྲུག་གི་རྒྱལ་ས་ལྟེ་བ་དང་ ང་བཅས་རའི་སྐུ་འཁོར་དང་བློན་པོ་ལྷན་རྒྱས་ དེ་ལས་ ཕྱི་རྒྱལ་སྐུ་ཚབ་ཚུ་བཞུགས་ས་དང་ གོང་འཕེལ་ཅན་གྱི་ལས་འགུལ་ཚུ་ ཁག་འབག་སའི་ཁྲོམ་ཚོགས་སྦོམ་ཤོས་ཅིག་ཨིན།
མི་དབང་མངའ་བདག་རིན་པོ་ཆེའི་གསེར་ཁྲི་དང་ཡིག་ ཚང་ དེ་ལས་ གཞན་ལྷན་རྒྱས་གཞུང་ཚོགས་ཀྱི་ཡིག་ཚང་ཡང་ རྫོང་འདི་ནང་ཨིནམ་ལས་ རྫོང་འདི་ག་ནི་བ་ཁག་ཆེ་ཏོག་ཏོ་ཅིག་ཨིན། དེ་གིས་མ་ཚད་པར་ རྒྱལ་ཡོངས་ཚོགས་ཁང་དང་ཡིག་ཚང་གཞན་གྱི་རིགས་ཡང་ ཆུ་ཕར་ཁར་ རྫོང་གི་གདོང་ཕྱོགས་ལུ་ ག་ནི་བ་ཉམས་དགའ་ཏོག་ཏོ་དང་འཇའ་མཆིས་ཆི་སྦེ་ཡོདཔ་ཨིན། འབྲུག་གི་རྒྱལ་ཡོངས་དཔེ་མཛོད་འདི་ བཀྲིས་ཆོས་རྫོང་གི་ཉེ་འདབས་་ལུ་ཆགས་ཏེ་ཡོདཔ་དང་ དེ་ནང་ལུ་ འབྲུག་གི་སྔོན་རབས་དང་ནངས་པའི་ཆོས་དང་འབྲེལ་བའི་རིག་གནས་དང་ གཞུང་ཚུ་ཡོདཔ་ཨིན། འབྲུག་གི་ལམ་སྲོལ་མི་ཉམས་གོང་དུ་སྤེལ་མི་ ལྷ་བྲིས་སློབ་གྲྭ་ནང་ལུ་ ལྷ་བྲིས་དང་འཇིམ་བཟོ་ དེ་ལས་ འདམ་ལཱ་ལ་སོགས་པའི་གྲུབ་འབྲས་ཚུ་ སྟོན་ནི་ཡོད་པའི་ཁར་ སྟོན་ཁང་ནང་ལས་ རང་ལུགས་ཀྱི་དྲན་ཆས་ཚུ་ཡང་ འཐོབ་ཚུགས། རྒྱལ་ས་ལྟེ་བའི་སྦུག་ལུ་ཡོད་པའི་ རྗེས་དྲན་ཆོས་རྟེན་འདི་ མི་དབང་ཞིང་གཤེགས་ རྒྱལ་རབས་གསུམ་པ་ འཇིགས་མེད་རྡོ་རྗེ་དབང་ཕྱུག་ལུ་ རྗེས་དྲན་གྱི་ཚུལ་ལུ་ རྒྱལ་ཡུམ་ཨ་ཞེ་ཕུན་ཚོགས་ཆོས་སྒྲོན་གྱིས་ སྤྱི་ལོ་ ༡༩༧༤ ལུ་ བཞེངས་གནང་ནུག། མཆོད་རྟེན་འདི་ནང་ གསང་སྔགས་ཀྱི་སྐུ་རིགས་ཚུ་ཡོདཔ་ཨིན། འབྲུག་གི་ལག་བཟོ་ཚོང་ཁང་གིས་ ཐགས་རིགས་དང་ལག་བཟོའི་རིགས་ཚུ་ འགྲེམ་སྟོན་འབདཝ་ཨིནམ་དང་ ཐགས་རིགས་འགྲེམ་སྟོན་ཁང་གིས་ ཐགས་ཀྱི་རིག་རྩལ་དང་དེའི་ཐོན་བསྐྱེད་ དེ་ལས་ རང་ལུགས་འབྲུག་པའི་གྱོན་ཆས་ཚུ་ འགྲེམ་སྟོན་འབདཝ་ཨིན། གཞན་ཡང་ སངྱས་སྒང་ལུ་འགྱོ་བ་ཅིན་ ཐིམ་ཕུག་ཁྲོམ་ཡང་ ཧིང་སངས་སངས་སྦེ་མཐོང་ཚུགས་པའི་ཁར་ ལམ་ཁ་ལུ་ཡང་ ང་བཅས་ར་འབྲུག་རྒྱལ་ཡོངས་ཀྱི་སེམས་ཅན་ གྲོང་གྱིམ་ཙེ་ཡང་ མཐོང་ཚུགས། དེ་བཟུམ་སྦེ་ གཟའ་ཉིམ་དང་ཟླ་བའི་ཚེ་ ཚོད་བསྲེ་ཁྲོམ་ཁར་འགྱོ་བ་ཅིན་ མི་དྲག་གཞན་ཆེ་ཆུང་མེད་པར་ ཚོད་བསྲེ་དང་ཤིང་འབྲས་ལ་སོགས་པ་ཚུ་ ཉོ་བ་འོང་ས་དང་ཉོ་སྟེ་ ལོག་འགྱོ་མི་ལེ་ཤ་ཅིག་དང་འཕྱད་ཚུགས། དེ་ཚུ་ལས་ལྷག་པའི་སྤྲོ་བ་གཞན་ ཐིམ་ཕུག་ལས་བྱང་ཁ་ཐུག་ལུ་ ལྕགས་རི་དང་རྟ་མགོ་གནས་ མཇལ་ནི་ཡོད། གནས་གཉིས་མཇལ་བ་འགྱོ་སའི་ལམ་ཁར་ བདེ་ཆེན་ཆོས་གླིང་ཕོ་བྲང་དང་ སྤང་རི་ཟམ་པའི་ལྷ་ཁང་ དེ་ལས་ དེའི་ཉེ་འདབས་ཀྱི་གཡུས་ཚན་ཚུ་ཡང་ མཐོང་ནི་ཡོད།
དུས་རབས་ ༡༧ པའི་ནང་ ཞབས་དྲུང་ངག་དབང་རྣམ་རྒྱལ་གྱིས་ བཞེངས་ཡོད་པའི་སེམས་རྟོགས་ཁ་རྫོང་འདི་ ཐིམ་ཕུག་ཁྲོམ་ལས་ ལྷོ་ཁ་ཐུག་ལུ་ ཀི་ལོ་མི་ཊར་ ༥ འི་ས་ཁར་ ཆགས་ཏེ་ཡོདཔ་དང་ རྫོང་འདི་ནང་ བཤད་གྲྭ་ཅིག་ གཞི་བཙུགས་འབད་དེ་ཡོད།


text:
དེ་ཡང་ འབྲུག་ལུ་ རྒྱ་གར་གྱི་ཏི་རུ་ རུ་པི་མ་ཐོབ་པའི་ དཀའ་ངལ་བྱུང་མི་ལུ་བརྟེན་ དཔལ་འབྱོར་གནས་སྟངས་དེ་ དོ་འགྲན་ཅན་ཅིག་སྦེ་ གནས་ཡོད་རུང་ ན་གཞོན་ལཱ་གཡོག་མེད་མིའི་ གནས་ཚད་དེ་ འདས་པའི་ལོ་ངོ་༣ གྱི་ནང་ དུམ་གྲ་ཅིག་ མར་བབས་སོང་ནུག།
ལས་གཡོག་ལྷན་ཁག་གིས་ འགོ་འདྲེན་འཐབ་ཡོད་མི་ སྤྱི་ལོ་༢༠༡༢ ཀྱི་ མི་སྟོབས་ཞིབ་འཚོལ་སྙན་ཞུ་དང་འཁྲིལཝ་ད་ འབྲུག་མི་ལཱ་གཡོག་མེད་མིའི་ ཚད་གཞི་བརྒྱ་ཆ་༢.༡ ལུ་ མར་བབས་སོང་ཡོད་མི་དང་བསྟུན་ ན་གཞོན་ལཱ་གཡོག་མེད་མི་གི་ ཚད་གཞི་དེ་ཡང་ རྒྱ་ཆེ་དྲགས་སྦེ་ མར་བབས་ཐོག་ ན་ཧིང་ ལཱ་གཡོག་མེད་མི་ ན་གཞོན་བརྒྱ་ཆ་༩.༢ ཡོད་མི་ལས་ དུས་ཅི་ བརྒྱ་ཆ་༧.༣ ལུ་ མར་བབས་སོང་ནུག་ཟེར་ཨིན་པས།
རྒྱལ་སྤྱི་མི་སྟོབས་ཚོགས་སྡེའི་ གནས་སྡུད་དང་འཁྲིལ་བ་ཅིན་ འཛམ་གླིང་ནང་ ན་གཞོན་ས་ཡ་༧༤.༥ དེ་ཅིག་ལུ་ ལཱ་གཡོག་མེད་མི་དེ་ འཛམ་གླིང་གི་ མི་རློབས་ཡོངས་བསྡོམས་ལས་ བརྒྱ་ཆ་༡༢ ཨིན་པའི་གྲས་ཁར་ ལྷོ་ཨེ་ཤ་ཡ་ལུང་ཕྱོགས་ནང་ ན་གཞོན་ལཱ་གཡོག་མེད་མི་ ས་ཡ་༡༣ ཡོད་མི་དེ་ འཛམ་གླིང་ནང་ ལཱ་གཡོག་མེད་མི་ ན་གཞོན་ཡོངས་བསྡོམས་ལས་ བརྒྱ་ཆ་༩.༨ ཨིན་པས་ཟེར་བཀོད་ནུག།
མི་སྟོབས་ཞིབ་འཚོལ་སྙན་ཞུ་དེ་ནང་ བཀོད་མི་དང་འཁྲིལཝ་ད་ འབྲུག་ལུ་ དུས་ཅིའི་ལོ་ནང་ མི་རློབས་ཡོངས་བསྡོམས་༧༣༤,༨༥༡ ཡོད་ས་ལས་ ལཱ་གཡོག་མེད་མི་ ཡོངས་བསྡོམས་༦,༩༠༤ ཡོད་མི་ལས་༣,༤༧༦ ན་གཞོན་ཚུ་ཨིན་པའི་ ངོས་འཛིན་བྱུང་མི་དེ་ ན་ཧིང་ ན་གཞོན་༤,༨༠༠ ལཱ་གཡོག་མེད་པར་ ལུས་མི་དང་ཕྱདཔ་ད་ བརྒྱ་ཆ་༡.༩ གི་ མར་བབས་སོང་ནུག།
ན་ཧིང་ ན་གཞོན་ལ་གཡོག་མེད་མིའི་ ཚད་གཞི་དེ་ བརྒྱ་ཆ་༩.༢ ལུ་ གནས་ཡོདཔ་ད་ སྤྱིར་བཏང་མི་རློབས་ཡོངས་བསྡོམས་ལས་ ལཱ་གཡོག་མེད་མི་གི་ ཚད་གཞི་དེ་ བརྒྱ་ཆ་༣.༡ ལུ་ གནས་ཡོདཔ་ཨིན་པས།
མ་གཞི་ སྤྱིར་བཏང་མི་རློབས་ཡོངས་བསྡོམས་ལས་ ལཱ་གཡོག་མེད་མིའི་ ཚད་གཞི་དེ་ སྤྱི་ལོ་༢༠༠༩ ལུ་ མི་རློབས་ཡོངས་བསྡོམས་༦༧༩,༧༠༠ དེ་ཅིག་ཡོད་མིའི་ནང་ལས་ ལཱ་གཡོག་མེད་མི་༡༢,༩༠༠ དེ་ཅིག་ཡོད་མིའི་གྲངས་སུ་ ན་གཞོན་ལཱ་གཡོག་མེད་མི་༩༠༠༠ དེ་ཅིག་ སྡོད་ཡོདཔ་ད་ སྤྱི་ལོ་༢༠༡༠ ལུ་ མི་རློབས་ཡོངས་བསྡོམས་༦༩༦,༥༠༠ ལུ་ ཡར་སེང་སོང་ཡོད་མི་ལས་ ལཱ་གཡོག་མེད་མི་ ཡོངས་བསྡོམས་༡༡,༠༠༠ དེ་ཅིག་ལུ་ མར་བབས་སོང་སྟེ་ ན་གཞོན་ལཱ་གཡོག་མེད་མི་ཡང་༥,༡༠༠ དེ་ཅིག་ལུ་ མར་ཕབ་བཏང་ཡོདཔ་སྦེ་བཀོད་ནུག།
སྙན་ཞུ་དང་འཁྲིལཝ་ད་ ན་ཧིང་ མི་རློབས་༧༡༣,༢༠༠ ལུ་ ཡར་སེང་སོང་ཡོད་རུང་ ལཱ་གཡོག་མེད་མི་ ཡོངས་བསྡོམས་༡༠,༥༠༠ དེ་ཅིག་ ཐོན་ཡོད་མི་ལས་ ན་གཞོན་ལཱ་གཡོག་མེད་མི་༤,༨༠༠ དེ་ཅིག་ལུ་ མར་ཕབ་བཏང་ཡོདཔ་ཨིན་པས།
འདས་པའི་ལོ་༣ གྱི་ ནང་འཁོད་ལུ་ སྤྱིར་བཏང་མི་རློབས་ཡོངས་བསྡོམས་ལས་ ལཱ་གཡོག་མེད་མིའི་ ཚད་གཞི་དེ་ སྤྱི་ལོ་༢༠༠༩ ལུ་ བརྒྱ་ཆ་༤ ཡོད་མི་ལས་ དུས་ཅི་བརྒྱ་ཆ་༡.༩ ལུ་ མར་ཕབ་རྐྱབ་ཚུགས་ཡོདཔ་ཨིན་པས།
དེ་འབདཝ་ད་ སྤྱིར་བཏང་མི་རློབས་ལས་ ལཱ་གཡོག་མེད་མིའི་ ཚད་གཞི་དེ་ བརྒྱ་ཆ་༢.༡ ཨིན་མི་དང་ཕྱདཔ་ད་ ན་གཞོན་ལཱ་གཡོག་མེད་མི་གི་ ཚད་གཞི་དེ་ བརྒྱ་ཆ་༧.༣ ཨིནམ་ལས་ འཛམ་གླིང་རྒྱལ་ཁབ་གཞན་ཚུ་དང་ ཅོག་འཐདཔ་སྦེ་ འབྲུག་ལུ་ཡང་ ལོ་བསྟར་བཞིན་དུ་ མི་རློབས་ཡར་སེང་དང་བསྟུན་ ན་གཞོན་ཤེས་ཡོན་མཐར་འཁྱོར་མི་ཡང་ མང་སུ་ཐོན་ནི་དེ་གིས་ ན་གཞོན་ཚུ་ལུ་ ལཱ་གཡོག་སྤྲོད་ནི་དེ་ དོ་འགྲན་ཅན་ཅིག་སྦེ་ ར་ གནས་ཡོད་པའི་ གསལ་སྟོན་འབདཝ་ཨིན་པའི་གནས་ཚུལ།


text:
རྫོང་ཁ་
རྫོང་ཁ། འབྲུག་ཡུལ།
འབྲུག་རྒྱལ་ཁབ་འདི་ སྐད་ཡིག་སྣ་ཚོགས་ཡོད་པའི་སྤྱི་ཚོགས་ཅིག་ཨིན། རྒྱལ་ཁབ་ནང་འཁོད་ལུ་ སྐད་རིགས་མ་འདྲཝ་ ༡༩ དེ་ཅིག་སླབ་སྲོལ་ཡོད་དེ་འབད་རུང་ རྒྱལ་ཡོངས་ཀྱི་ སྐད་ཡིག་འདི་རྫོང་ཁ་ཨིན། ཧེ་མ་འབད་བ་ཅིན་ རྫོང་ཁ་དེ་ རྫོང་ན་ལུ་ ལཱ་འབད་མི་ཚུ་གིས་ ལག་ལེན་འཐབ་ཨིན་རུང་ ཤུལ་ལས་ བརྡ་སྤྲོད་ཀྱི་དོན་ལུ་ ཁག་ཆེཝ་ཨིནམ་ཤེས་ཞིནམ་ལས་ རྫོང་ཁ་འདི་ རྒྱལ་ཡོངས་སྐད་ཡིག་སྦེ་ ཆ་འཇོག་འབད་ནུག།
ནང་དོན།
འབྲེལ་མཐུད[ཞུན་དག།]
མིང་ཚིག[ཞུན་དག།]
- རྫོང་ཁའི་ཚིག་མཛོད། ( རྫོང་ཁ - ཨིང་ལིཤ ། ཨིང་ལིཤ - རྫོང་ཁ ། རྫོང་ཁ - རྫོང་ཁ ) ། རྫོང་ཁ་ཨིང་ལིཤ་ཤན་སྦྱར་ཚིག་མཛོད། ( རྫོང་ཁ - ཨིང་ལིཤ ) - རྫོང་ཁ་གོང་འཕེལ་ལྷན་ཚོགས ( ཨིང་ལིཤ - རྫོང་ཁ )
- རྫོང་ཁ་གློག་རིག་གི་མིང་ཚིག་ཚུ་(pdf) ( ཨིང་ལིཤ - རྫོང་ཁ )
- ཨིང་ལིཤ་རྫོང་ཁ་ཤན་སྦྱར་དེབ་ཆུང་ཚིག་མཛོད།(pdf) ( ཨིང་ལིཤ - རྫོང་ཁ )
- འབྲིང་རིམ་རྫོང་ཁ་ཨིང་རིཤ་ཚིག་མཛོད༌རིག༌པའི༌ལོ༌འདབ།(pdf) ( རྫོང་ཁ - ཨིང་ལིཤ )
- རྫོང་ཁའི་མིང་ཚིག་རྣམ་གྲངས་དང་འགལ་མིང་སྐར་ཚེགས་ཕྲེང་བ།(pdf) ( རྫོང་ཁ - རྫོང་ཁ )
བརྡ་སྤྲོད[ཞུན་དག།]
- རྫོང་ཁའི་སྒྲ་སྒྱུར། - འབྲུག་རྒྱལ་ཡོངས་དཔེ་མཛོད (ཨིང་ལིཤ - རྫོང་ཁ )
- འབྲུག་གི་རྒྱལ་ཡོངས་སྐད་ཡིག་་རྫོང་ཁ། (Dzongkha) - རྫོང་ཁ་ལི་ནགསི། ( རྫོང་ཁ - ཨིང་ལིཤ )
- Romanization of Dzongkha (ཨིང་ལིཤ)
- Dzongkha: Origin and Description (ཨིང་ལིཤ)
- Dzongkha language, alphabet and pronunciation ( རྫོང་ཁ ) (ཨིང་ལིཤ)
- རྫོང་ཁ : Pycckий, Français, 日本語, Eesti, English
- Pioneering Dzongkha Text To Speech Synthesis(pdf) (ཨིང་ལིཤ)
- རྫོང་ཁ་གོང་འཕེལ་གྱི་ཡོངས་འབྲེལ། - རྫོང་ཁ་གོང་འཕེལ་ལྷན་ཚོགས (ཨིང་ལིཤ - རྫོང་ཁ )
གཞན[ཞུན་དག།]
- རྫོང་ཁ་ཡུ་ནི་ཀོཌ། - འབྲུག་རྒྱལ་ཡོངས་དཔེ་མཛོད ( རྫོང་ཁ - ཨིང་ལིཤ )


text:
དེ་ཡང་ སྤྱི་ལོ་༢༠༡༢ ལུ་ འབྲུག་པའི་ན་གཞོན་མཐོ་རིམ་ཤེས་ཚད་མཐར་འཁྱོལ་མི་༡༨ དེ་ཅིག་ ཐའེ་ལེནཌི་རྒྱལ་ཁབ་ཀྱི་ ལཱ་གཡོག་སློབ་གྲྭ་ཁག་གི་ སློབ་ཕྲུག་ཚུ་གི་དོན་ལུ་ གནས་སྐབས་ཀྱི་ ཨིང་ལིཤ་སློབ་སྟོན་པ་ གདམ་འཐུ་འབད་དེ་ ད་ལྟོ་ ཐའི་ལེན་ལུ་ ཡོདཔ་ཨིན་པས།
ཁོང་ན་གཞོན་ཚུ་གིས་ ལོ་༡ གི་ནང་འཁོད་ ཨིང་ལིཤ་གི་སློབ་སྟོན་ལེགས་ཤོམ་འབད་ཡོདཔ་མ་ཚད་ འབྲུག་པའི་ལམ་ལུགས་སྲོལ་བཟང་པོའི་ཐོག་ལས་ དཔེ་བཟང་པོ་སྟོན་མི་ལུ་ ཐའེ་རྒྱལ་ཁབ་ལུ་ ཕན་ཐོགས་སྦོམ་བྱུང་ཡོདཔ་བཞིན་དུ་ འགོ་འདྲེན་འཐབ་མི་ འགོ་དཔོན་དང་ མི་སྡེ་གིས་ ཡིད་ཆེས་དང་ བཀྲིན་དགའ་འཚོར་ལུ་ དུས་ཅི་ ན་གཞོན་༤༨ ལུ་ གོ་སྐབས་བྱིན་དོ་ཡོདཔ་ཨིན་པས།
ལཱ་གཡོག་ལྷན་ཁག་གི་དྲུང་ཆེན་ པདྨ་དབང་གྲགས་ཀྱིས་ སླབ་མི་དང་འཁྲིལཝ་ད་ ཐའི་ལེནཌ་གིས་ འབྲུག་གཞུང་ལུ་ ཕན་ནུས་ཅན་གྱི་ གྲོགས་རམ་ལེ་ཤ་བྱིན་མིའི་གྲས་ལས་ ལོ་༡ གི་ཧེ་མར་ འབྲུག་པའི་ན་གཞོན་ཚུ་ གནས་སྐབས་ཀྱི་སློབ་སྟོན་འབད་ནིའི་གོ་སྐབས་ཐོབ་མི་དང་ གཞན་སློབ་སྦྱོང་དང་ སྦྱོང་བརྡར་ དེ་ལས་ དགོས་མཁོ་ཆེ་བའི་ཅ་ཆས་དང་ མ་དངུལ་ཚུ་གི་ རྒྱབ་སྐྱོར་བྱིན་ཏེ་ཡོད་ཟེར་ཨིན་པས།
ད་རིས་ འབྲུག་གཞུང་ལུ་ ན་གཞོན་ལཱ་གཡོག་མེད་པར་སྡོད་མི་༧༠༠༠ ཡོད་མི་དེ་ བརྒྱ་ཆ་༢.༡ ཡོདཔ་ད་ མ་འོངས་ལོ་༥ འི་ནང་ ན་གཞོན་ལཱ་གཡོག་ནང་ འཛུལ་ཞུགས་འབད་མི་༡༤༠,༠༠༠ གོ་སྐབས་ལེན་ཚུགས་ནི་ལུ་དམིགས་གཏད་བསྐྱེད་མི་དེ་ བརྒྱ་ཆ་ལུ་ཕབ་བཏང་པ་ཅིན་ བརྒྱ་ཆ་༩༧.༥ བཞག་ནི་དེ་ཨིནམ་མ་ཚད་ ལོ་དེ་ནང་ གཞུང་གིས་ ལཱ་གཡོག་གི་ས་སྟོང་༩༣,༠༠༠ ཡོདཔ་སྦེ་བཟོ་དགོཔ་ཨིན་ཟེར་ ཨིན་པས།
རྒྱལ་ཁབ་ཀྱི་ དཔལ་འབྱོར་གོང་འཕེལ་སྦོམ་སྦེ་མ་སོངམ་ལས་ ལཱ་གཡོག་གི་གོ་སྐབས་བཟོ་ནི་དེ་ དོ་འགྲན་ཅན་ཅིག་བྱུང་དོ་ཡོདཔ་ད་ ལོ་༥ འི་ནང་ མཐོ་རིམ་ཤེས་ཚད་མཐར་འཁྱོལ་མི་༡༦,༠༠༠ ཚུ་གི་ ལཱ་གཡོག་འཚོལ་བར་ འཛུལ་ཞུགས་འབད་ནི་ཨིན་པས།
ཐའི་ལེནཌི་དང་ འབྲུག་རྒྱལ་ཁབ་༢ ཆ་ར་ནང་ ནང་པའི་ཆོས་ལུ་ དད་པ་དང་ དག་སྣང་ཡོདཔ་མ་ཚད་ ལམ་ལུགས་སྲོལ་ཚུ་ཡང་ གཅིག་མཚུངས་སྦེ་ཡོདཔ་ལས་བརྟེན་ ལཱ་གཡོག་ལྷན་ཁག་གིས་ ཐའེ་ལེནཌི་ལུ་ ལག་རྩལ་དང་ རིག་རྩལ་སྦྱོང་བརྡར་སྤེལ་ཁང་ཚུ་ནང་ མཐོ་རིམ་ཤེས་ཚད་མཐར་འཁྱོལ་མི་ཚུ་ལུ་ གནས་སྐབས་ཀྱི་ ལཱ་གཡོག་གི་གོ་སྐབས་གནང་ཟེར་ ཞུ་མི་ལུ་ ཐའི་ལེནཌ་རྒྱལ་ཁབ་ཀྱིས་ ངོས་ལེན་སྦོམ་མཛད་ཅི་ཟེར་ དྲུང་ཆེན་པདྨ་དབང་གྲགས་ཀྱིས་ བཤདཔ་ཨིན་པས།
ངལ་རངས་དང་ཡིད་ཆེས་ཐོག་ལུ་ དུས་ཅི་ ན་གཞོན་མཐོ་རིམ་ཤེས་ཚད་མཐར་འཁྱོལ་མི་༤༨ ལུ་ སྦྱོང་བརྡར་སྤེལ་ཁང་ཚུ་ནང་ ལཱ་གཡོག་གི་རིག་རྩལ་དང་ ལག་རྩལ་ཚུ་ སློབ་སྟོན་བརྗེ་སོར་འབད་ནི་དང་ འབྲུག་པའི་ན་གཞོན་ཚུ་ལུ་ སྦྱོང་བརྡར་སྤེལ་ཁང་གི་ ཌིབ་ལོ་མའི་སྦྱོང་བརྡར་ཚུ་ བྱིན་ནི་ཟེར་ཨིན་པས།
ཁ་ཙ་ ལཱ་གཡོག་ལྷན་ཁག་གི་ གྲོས་འཛོམས་ཁང་ནང་སྦེ་ ལཱ་གཡོག་ལྷན་ཁག་གི་དྲུང་ཆེན་ པདྨ་དབང་གྲགས་དང་ ཐའི་ཤེས་རིག་ལྷན་ཁག་གི་ ལག་རྩལ་དང་ རིག་རྩལ་ཤེས་རིག་ལྷན་ཚོགས་ཀྱི་ ཡོངས་ཁྱབ་དྲུང་ཆེན་ ཆའི་རི་རུབ་ སི་རཱི་རག་༢ ཀྱི་བར་ན་ ལཱ་གཡོག་བྱིན་ནི་ཨིན་པའི་ ཆིངས་ཡིག་གུ་ མཐུན་འབྲེལ་གྱི་ མཚན་རྟགས་བཀོད་ཡོདཔ་ཨིན།
ཐའི་ལེནཌ་ལུ་ གནས་སྐབས་ཀྱི་ ཨིང་ལིཤ་སློབ་སྟོན་འབད་བར་གཏང་ནིའི་དོན་ལུ་ ལཱ་གཡོག་ལྷན་ཁག་ནང་ སྤྲོ་བ་དང་ དང་འདོད་ཡོད་མི་ཚུ་གིས་ ཡིག་གུ་བཙུགས་པའི་བསྒང་ཡོདཔ་ད་ སྤྱི་ཟླ་༧ པའི་ནང་འཁོད་ལུ་ ན་གཞོན་༤༨ གདམ་འཐུ་འབད་དེ་ སྤྱི་ཟླ་༨ པའི་ནང་ ཐའི་རྒྱལ་ཁབ་ཀྱི་ཁ་སྐད་དང་ ལམ་ལུགས་ཀྱི་ སྦྱོང་བརྡར་འབད་དེ་ སྤྱི་ཟླ་༩ པའི་ནང་ གཏང་ནི་ཨིན་པའི་གནས་ཚུལ།


text:
དེ་ཡང་ སྤྱི་ལོ་༢༠༡༢ ཀྱི་ ནང་འཁོད་ཐོན་སྐྱེད་ཡོངས་བསྡོམས་ དངུལ་ཀྲམ་དུང་ཕྱུར་༩༥.༠༦ འབད་མི་དེ་ སྤྱི་ལོ་༢༠༢༠ ལུ་ དངུལ་ཀྲམ་དུང་ཕྱུར་༢༢༧ ལུ་ ཡར་སེང་འགྱོ་འོང་ཟེར་ཨིན་པས།
དེ་བཟུམ་སྦེ་ ནང་འཁོད་ཐོན་སྐྱེད་ཡོངས་བསྡོམས་ལས་ མི་རེའི་དཔྱ་བགོ་འབབ་ཁུངས་ སྤྱི་ལོ་༢༠༡༢ ལུ་ ཡུ་ཨེསི་ཌོ་ལར་༢,༩༨༦.༤༠ འབད་མི་དེ་ཡང་ སྤྱི་ལོ་༢༠༢༠ ལུ་ ཡུ་ཨེསི་ཌོ་ལར་༥,༧༠༠ ལས་༧,༠༠༠ གྱི་བར་ན་ ཡར་སེང་འགྱོ་ནི་ཨིནམ་བཞིན་དུ་ འབྲུག་རྒྱལ་ཁབ་འདི་ འོང་འབབ་ཅན་གྱི་རྒྱལ་ཁབ་ བར་མའི་གྲས་ཁར་ ཚུད་འོང་ཟེར་ བློན་ཆེན་མཆོག་གིས་ གསལ་ཞུ་འབད་ཡི།
བློན་ཆེན་གྱིས་འབད་བ་ཅིན་ སྤུ་ན་གཙང་ཆུ་གློག་མེ་ལས་འགུལ་༡ པ་དང་༢ པ་ དེ་ལས་ མང་སྡེ་ཆུ་ གློག་མེ་ལས་འགུལ་༣ སྤྱི་ལོ་༢༠༡༦ དང་༢༠༡༧ དེ་ཅིག་ནང་ མཇུག་བསྡུ་ནི་ཨིནམ་ད་ དེ་བསྒང་ལས་ རྒྱལ་ཁབ་ནང་ རྒྱ་གར་གྱི་ཏི་རུ་ རུ་པི་དུང་ཕྱུར་༡༩.༦༣ རེ་ ལོ་བསྟར་བཞིན་དུ་ འབབ་ཁུངས་འཐོན་འོང་ཟེར་ཞུ་ཡི།
དེ་དང་འཁྲིལ་ གློག་མེ་གོང་འཕེལ་གྱི་ལཱ་དེ་ རང་བཞིན་གནས་སྟངས་དང་མཐུན་པའི་ དཔལ་འབྱོར་གོང་འཕེལ་ གཏང་ནིའི་དོན་ལུ་ གཞི་རྟེན་ངོ་མ་ཅིག་སྦེ་ མཐོང་དོ་ཡོདཔ་མ་ཚད་ སྤྱི་ལོ་༢༠༢༠ ལུ་ རྒྱལ་ཁབ་རང་མགོ་རང་འདྲོངས་བཟོ་ནིའི་དོན་ལུ་ ལྷན་ཐབས་གཙོ་ཅན་ཅིག་ ཨིན་ཟེར་ཞུ་ཡི།
བློན་ཆེན་གྱིས་འབད་བ་ཅིན་ འབྲུག་གཞུང་གིས་ རྒྱལ་ཁབ་རང་མགོ་རང་འདྲོངས་ བཟོ་ནིའི་དོན་ལུ་ སྙིང་སྟོབས་ཅན་དང་ རེ་འདོད་ཅན་གྱི་ཐོག་ལས་ ཧེ་མ་འབད་བ་ཅིན་ སྤྱི་ལོ་༢༠༢༠ ལུ་ གློག་ཤུགས་མེ་ག་ཝཱཊ་༥,༠༠༠ ཐོན་སྐྱེད་འབད་ནི་ལུ་ དམིགས་གཏད་བསྐྱེད་མི་དེ་ཡང་ གློག་ཤུགས་མེ་ག་ཝཱཊ་༡༠,༠༠༠ ལུ་ ཡར་སེང་འབད་ཡོདཔ་ད་ ད་རེས་ གནས་སྟངས་ལེགས་ཤོམ་གྱི་ཐོག་ལས་ འགྱོ་དོ་ཟེར་ཞུ་ཡི།
ད་རེས་ཀྱི་ གནས་སྟངས་ནང་ སྤུ་ན་གཙང་ཆུ་༡ པ་དང་༢ པ་ དེ་ལས་ མང་སྡེ་ཆུ་འབདཝ་ད་ གློག་མེ་འཕྲུལ་ཁང་༣ བཟོ་སྐྲུན་འབད་བའི་བསྒང་ཡོདཔ་ད་ ཁོ་ལོང་ཆུ་དང་ ལྕམ་མཁར་ཆུ་ ཝང་ཆུ་ སྦུག་ན་ཆུ་ སཱུན་ཀཱོཤི་ ཨ་མོ་ཆུ་ དེ་ལས་ ཀུ་རི་གོང་རི་ཚུ་གི་ སྔོན་འགྲོའི་བཟོ་སྐྲུན་གྱི་ལཱ་ཚུ་ དུས་ཅི་ལས་ འགོ་བཙུགས་ནི་ཨིན་ཟེར་ གསལ་ཞུ་འབད་ཡི།
ད་ལྟོ་ བཟོ་སྐྲུན་འབད་བའི་བསྒང་ཡོད་མི་ ལས་འགུལ་༣ ནང་ འབྲུག་མི་ལས་བྱེདཔ་༣,༡༢༥ བཙུགས་ཏེ་ཡོདཔ་ད་ གློག་མེ་འཕྲུལ་ཁང་ཚུ་ བཟོ་སྐྲུན་འབད་ནིའི་དོན་ལུ་ ཟད་འགྲོ་ཡོངས་བསྡོམས་ལས་ དངུལ་ཀྲམ་དུང་ཕྱུར་༡༤ བཟོ་སྐྲུན་དང་ གོང་འཕེལ་གྱི་ལཱ་ཚུ་ འབད་ནིའི་དོན་ལུ་ འབྲུག་པའི་ ཁག་འབགཔ་ཚུ་ལུ་ བགོ་བཀྲམ་འབད་ཡོདཔ་ཨིན་པའི་གནས་ཚུལ།


text:
དེ་ཡང་ མོང་སྒར་རྫོག་ཁག་ སྐྱེངས་མཁར་རྒེད་འོག་ལས་ཨིན་མི་ སྐྱེས་ལོ་༡༩ ལང་མི་ བསོད་ནམས་རྡོ་རྗེ་གིས་ གནམ་དགུན་གྱི་ངལ་འཚོ་སྐབས་ལུ་ དུས་ཡུན་ཐུང་ཀུ་ཅིག་ཡང་ འཕྲོ་བརླག་མ་བཏང་པར་ དོན་སྨིན་ཅན་ཅིག་སྦེ་ དུས་ཡུན་ཟླཝ་༢ ནང་ ཉིནམ་༡ ར་མ་ཆད་པར་ སྟག་སེང་འཁྱུང་འབྲུག་གི་ ཞལ་འབགཔ་ཚུ་བཟོ་ཐོག་ལས་ དངུལ་གྱི་ འོང་འབབ་བཟོ་དོ་ཡོདཔ་ཨིན་པས།
བསོད་ནམས་རྡོ་རྗེ་ཁོ་ར་ སྐྱེངས་མཁར་རྒེད་འོག་ལས་ཨིན་རུང་ ད་རེས་ནངས་པ་ མོང་སྒར་ ཆ་གླིང་གཡུས་མཇུག་ལུ་ འབགཔ་ཚུ་བཟོ་སྡོད་སར་མཐོང་མི་དེ་ཡང་ ཁོ་གི་ ཨ་ཁུ་དང་ ཨམ་ཅུམ་དེ་ མོང་སྒར་དང་ ལྷུན་རྩེ་གཞུང་ལམ་གྱི་ རྒྱལ་ཡོངས་ལས་མིའི་ ལཱ་འབད་སྡོད་མི་ཨིནམ་ལས་ ཁོང་དང་གཅིག་ཁར་ སྡོད་དོ་ཡོདཔ་ཨིན་པས།
བསོད་ནམས་ཀྱིས་ དྲོ་པ་ཨ་རྟག་ར་ མགུ་ཏོ་ཁར་ཞྭམོ་ཅིག་བཙུགས་ཏེ་ ཁོ་ར་སྡོད་སའི་ཁྱིམ་གྱི་སྦོ་ལོགས་ཁར་ གྱིབ་གདན་ཅིག་གུ་སྡོད་ཐོག་ལས་ འབགཔ་བཟོ་ནི་འགོ་བཙུགས་དོ་ཡོདཔ་ད་ ཁོ་གིས་ དྲོ་པའི་ཆུ་ཚོད་༨ དེ་ཅིག་ལས་འགོ་བཙུགས་ ཕྱི་རུའི་ཆུ་ཚོད་༥ ཚུན་ལཱ་འབད་དོ་ཡོདཔ་ད་ ཁོ་གིས་ འབགཔ་༡ བཟོ་ཚར་ནི་ལུ་ ཉིནམ་༣ དང་༤ དེ་རེ་ འགོརཝ་ཨིན་པས།
ཁོ་གིས་ འབགཔ་བཟོ་ནི་དང་ ལྷ་འབྲི་དེ་ སྐྱེས་ལོ་༩ དེ་ཅིག་ལས་ མོང་སྒར་ སྐྱེངས་མཁར་སློབ་གྲྭ་ཆུང་བའི་ནང་ སློབ་སྦྱོང་འབད་བའི་སྐབས་ལུ་ ཁོ་རའི་སློབ་དཔོན་ཅིག་ལས་ ལྷབ་སྦྱང་འབད་ཡོདཔ་ད་ ད་རེས་ནངས་པ་ ཁོ་རའི་སྤྲོ་བ་ཡང་ ལག་བཟོ་ལུ་འབད་ནི་དེ་གིས་ ན་ཧིང་ སློབ་རིམ་༩ པ་མཐར་འཁྱོལ་བའི་ཤུལ་ལུ་ ད་རེས་བཀྲིས་གཡང་རྩེ་ བཟོ་རིག་བཅུ་གསུམ་སྤེལ་ཁང་ནང་ ལོ་ངོ་༦ གི་ སྦྱོང་བརྡར་ འཇིམ་བཟོའི་སློབ་སྦྱོང་ འབད་དོ་ཡོདཔ་ཨིན་པས།
བསོད་ནམས་ཀྱིས་ སེམས་ཅན་སྣ་ཚོགས་ཀྱི་ཞལ་འབགཔ་ ཁྲོ་བོ་དང་ ཞི་བ་ཚུ་ཡང་ བཟོ་དོ་ཡོད་པའི་གྲས་ལས་ མང་ཤོས་ར་ སྟག་སེང་ཁྱུང་འབྲུག་ཚུ་ བཟོཝ་ཨིནམ་ད་ ད་རེས་ནངས་པ་ ཞི་གཡོགཔ་ཅིག་གིས་ པདྨ་དགའ་ཚལ་གྱི་ ལྷ་ཁང་ཅིག་ནང་ ཞལ་འདེབས་ཕུལ་ནིའི་དོན་ལུ་ མཁོ་མངགས་འབད་མི་དང་འཁྲིལ་ ཤཝ་གི་འབགཔ་ཅིག་ བཟོ་བའི་བསྒང་ ཡོདཔ་ཨིན་པས།
ཁོ་གིས་ གནམ་དགུན་ལཱ་འབད་མི་གིས་ དངུལ་ཀྲམ་༢༠,༠༠༠ དེ་ཅིག་ བཟོ་ཚུགས་དོ་ཡོདཔ་ད་ དེ་ཡང་ འབགཔ་རེ་ལུ་ གོང་ཚད་དངུལ་ཀྲམ་༡,༥༠༠ ལས་༣,༠༠༠ གྱི་བར་ན་ བཙོང་དོ་ཡོདཔ་མ་ཚད་ མཆོད་བཤམ་ཡང་ མཚོན་བཏང་དོ་ཡོདཔ་ལས་ མཆོད་བཤམ་ཅིག་ལུ་ གླ་འཐུས་དངུལ་ཀྲམ་༡༠,༠༠༠ རེ་ལེན་དོ་ཡོདཔ་ཨིན་པས།
བསོད་ནམས་དབང་ཕྱུག་གིས་ སླབ་མིའི་ནང་ འབགཔ་བཟོ་ནི་དེ་ ལཱ་ཁག་ཡོད་མི་དེ་ཡང་ འབགཔ་ཤིང་ འཐོབ་མ་ཚུགས་མི་ལུ་བརྟེན་ ཨིན་ཟེར་ཨིནམ་ད་ འབགཔ་བཟོ་ནིའི་དོན་ལུ་ ཤར་ཕྱོགས་པའི་ཁ་སྐད་ལས་ རོ་ཤིང་ཟེར་མི་ཤིང་དེ་འཐོབ་ཚུགས་ནི་ལུ་ ལཱ་ཁག་འདུག་ཟེར་ཨིན་པས།
ཁོ་གིས་ སེམས་ཅན་ཚུ་གི་གདོང་དེ་ དང་པ་ར་ འབགཔ་ཤིང་གུ་རིས་མོ་བྲིས་ཞིནམ་ལས་ བཟོ་ཆས་ཅིག་གིས་བརྐོ་བའི་བསྒང་ལས་ དུས་ཡུན་ ཆུ་ཚོད་དག་པ་ཅིག་ལུ་ སེམས་ཅན་ཅིག་གི་ གཟུགས་ཀྱི་ཆ་རྣམ་དེ་ ཐོན་དོ་ཡོདཔ་ད་ འབགཔ་བཟོ་ནིའི་དོན་ལུ་ བཟོ་ཆས་ཡང་༣༠ དེ་ཅིག་ ལག་ལེན་འཐབ་དོ་ཡོདཔ་ཨིན་པས།
ཁོ་གིས་འབད་བ་ཅིན་ འཛམ་གླིང་ནང་གི་སེམས་ཅན་ག་ར་ ཤི་དགོཔ་ལས་བརྟེན་ ཚེ་ད་རེས་ དེ་བཟུམ་གྱི་ ལྷ་བཟོའི་ལཱ་འབད་ཚུགས་པ་ཅིན་ ཚེ་འདི་དང་ཕྱི་མ་གཉིས་ཆ་ར་ལུ་ ཕན་ཐོགས་ཡོདཔ་ལས་བརྟེན་ བཀྲིས་གཡང་རྩེ་བཟོ་རིག་༡༣ སྤེལ་ཁང་ནང་ འཛུལ་བཞུགས་འབད་ཡི་ཟེར་ཨིན་པས།
མ་འོངས་པའི་ནང་ ཁོ་གིས་ ན་གཞོན་ཚུ་ལུ་ བཟོ་རིག་གི་ཤེས་ཡོན་སྤེལ་ནིའི་ མནོ་བསམ་ཡོདཔ་མ་ཚད་ ལྷ་བཟོའི་ཚོང་ཁང་ཅིག་ཡང་ བཙུགས་ཚུགས་པའི་ རེ་བ་བསྐྱེད་དོ་ཟེར་ ཨིན་པའི་གནས་ཚུལ།


text:
རྫོང་ཁའི་ཡི་གུ
ཇོ་མོ་ལྷ་རི།
ཀྲིས་ཀྲོ་ཕར་ཕིཎ་ (Christopher Fynn) གིས་གསར་བཟོ་འབད་ཡོད་པའི་ ཇོ་མོ་ལྷ་རི་ ཟེར་ འབྲུག་པའི་དབུ་ཅན་གྱི་བཟོ་རྣམ་དང་ཆ་མཚུངས་པའི་ཡི་གུ་འདི་ རྫོང་ཁའི་གློག་རིག་ཡོངས་འབྲེལ་གྱི་གདོང་ཤོག་ ནང་ལུ་ལེགས་ཤོམ་སྦེ་གནས་བསྡུས་སྤོ་སྟེ་བཙུགས་དགོ
དེ་བཙུགས་ཞིནམ་ལས་ གལ་སྲིད་ཡི་གེ་སྦྱེལ་ཏེ་འཐོན་ནི་དང་བརྩེགས་ཏེ་འཐོན་ནི་ལ་སོགས་པ་བྱུང་པ་ཅིན་ གློག་རིག་དེ་ནང་ལུ་རྫོང་ཁའི་ ཡུ་ནི་ཀོཌ་ (unicode) ལག་ལེན་འཐབ་ཚུགསཔ་བཟོ་ནི་གི་རྒྱབ་སྐྱོར་གྱི་མཉེན་ཆས་ (Software) འདི་བཙུགས་དགོ
རྫོང་ཁའི་ཡི་གུ་གཞན།
རྫོང་ཁ་གོང་འཕེལ་ལྷན་ཚོགས་ཀྱིས་ གོང་འཕེལ་གཏང་སྟེ་ཡོད་པའི་གློག་རིག་གི་རྫོག་ཁའི་ཡི་གུ་གཞན་ཚུ་ བརྡ་དོན་དངའཕྲུལ་རིག་ལས་ཁུངས་ (DIT) ཀྱི་ཡོངས་འབྲེལ་ལས་གནས་བསྡུས་སྤོ་ཚུགསཔ་ཨིན།
གློག་རིག་ནང་སྒྲིག་བཏུབ་པའི་བོད་ཡིག་གི་ ཡུ་ནི་ཀོཌ་ (unicode) འདི་ཡང ཡི་གུ་བྲི་ལུགས་ཆ་མཚུངསམ་ལས་བརྟེན་ཏེ་ རྫོང་ཁའི་ཡི་གུ་མཛུབ་གནོན་བརྐྱབ་པའི་སྐབས་ལུ་བེད་སྤྱོད་གཏང་བཏུབ་ཨིན།
མཛུབ་གནོན་གྱི་ཡི་གུ་དྭངས་འཕྲོས་ཕྲོས་འཐོན་ནི་དང་འཇམ་ཏོག་ཏོ་བཟོ་ཐབས།
དམིགས་བསལ་གྱིས་ཡི་གུ་སྦྱེལ་ཏེ་འཐོན་མི་དང་ གཅིག་ཁར་བརྩེགས་ཏེ་འཐོན་མི་ཚུ་དྭངས་འཕྲོས་ཕྲོས་འབད་ གསལ་སྟོན་འབད་ཚུགས་པའི་ཐབས་ཤེས་འདི་གིས་སེལ་ཚུགསཔ་ཨིན། དེ་ཡང་རྒྱུས་སྤུས་ལེགས་ཤོམ་ཡོདཔ་ད་ སྟབས་བདེ་བའི་གློག་རིག་འཕྲུལ་ཆ་དང་ LCD མཐོང་བྱང་ (monitors) (CRT) མཐོང་བྱང་ཚུ་ནང་ལུ་དྭངས་འཕྲོས་ཕྲོས་འབད་མཐོང་རུང་ དུམ་གྲ་ཅིག་རབ་རིབ་སྦེ་ཡོདཔ་ཨིན།༎
ཝིན་ཌོས་ (Windows) XP ཚུ་ནང་ལུ་མཛུབ་གནོན་གྱི་ཡི་གུ་དྭངས་འཕྲོས་ཕྲོས་འབད་སྣང་ཐབས།
ཡི་གུ་དེ་ཚུ་དྭངས་འཕྲོས་ཕྲོས་འབད་ སྣང་ཐབས་ལུ་
- Control Panel > Display.
(དེ་བཏོན་ཐངས་ཡང་ དང་པ་ Start > Control Panel > Appearance and Themes > Display.)
- Appearance and Themes > Effects.
- Effects >“Use the following method smooth edges of screen fonts” >Clear Type.
- OK ལུ་ཨེབ་གཏང་འབད་དགོ


text:
སྤ་རོ་རྫོང་ཁག་གི་ རྒེད་འོག་༡༠ ནང་ ཚོགས་རྒྱན་བསྐྱུར་ནི་གི་ ཁྱད་ཚད་ལྡན་མི་བསྡོམས༡༦,༡༩༢ ཡོདཔ་ཨིན་པའི་གནས་ཚུལ།
སྤ་རོ་རྫོང་ཁག་ནང་ འགྲེམ་ཐོག་ཚོགས་རྒྱན་གྱི་ ཞུ་ཡིག་༡༡༦ ཆ་མེད་བཏང་ཡོདཔ།
སྤ་རོ་རྫོང་ཁག་གི་ རྒྱལ་ཡོངས་ཚོགས་སྡེའི་ བཙག་འཐུའི་དོན་ལུ་ འདེམས་ངོ་༥ ཐོན་ཡོད་མི་ཚུ་ལུ་ ཁྱད་ཚད་ལྡན་པའི་ འགྲེམ་ཐོག་ཚོགས་རྒྱན་བཙུགས་ནི་གི་ ཞུ་ཡིག་༡,༠༥༣ འབྱོར་མི་ལས་ རྫོང་ཁག་བཙག་འཐུ་འགོ་དཔོན་ཚུ་གིས་ ནན་ཞིབ་འབདཝ་ད་ ཞུ་ཡིག་འབྲི་ཤོག་ལ་ལུ་ཅིག་ ཁ་བྱང་འཛོལ་འཛོལཝ་དང་ ལ་ལུ་ཅིག་ནང་ ཚོགས་རྒྱན་བཙུགས་ནི་གི་ ངོ་པར་ཨང་གྲངས་འཛོལ་ཏེ་བཀོད་བཀོདཔ་ དེ་ལས་ ཐོ་བཀོད་གྲུབ་པའི་ ཚོགས་རྒྱན་སྐྱུར་མི་ གདམ་ཁ་རྐྱབ་སྟེ་ དཔང་པོ་སྦེ་བཙུགས་མིའི་ ཁ་གསལ་ཚུ་ ནོར་བ་ཡོད་མི་ལུ་བརྟེན་ འགྲེམ་ཐོག་ཚོགས་རྒྱན་གྱི་ ཞུ་ཡིག་༡༡༦ ཆ་མེད་བཏང་ཡོདཔ་ཨིན་པས།
སྤ་རོ་རྫོང་ཁག་གི་ རྒེད་འོག་༡༠ ནང་ ཚོགས་རྒྱན་བསྐྱུར་ནི་གི་ ཁྱད་ཚད་ལྡན་མི་བསྡོམས༡༦,༡༩༢ ཡོདཔ་ཨིན་པའི་གནས་ཚུལ།
སྤ་རོ་རྫོང་ཁག་གི་ རྒེད་འོག་༡༠ ནང་ ཚོགས་རྒྱན་བསྐྱུར་ནི་གི་ ཁྱད་ཚད་ལྡན་མི་བསྡོམས༡༦,༡༩༢ ཡོདཔ་ཨིན་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:19 PM
Subscribe to: Post Comments (Atom)


text:
མི་སྡེ་ལུ་ཕན་པའི་ལས་སྣ།
- ཆོས་སྡེ་ལྟེ་བ་དང་ཡན་ལག་ཚུ་ནང་ འཚོ་བའི་གནས་སྟངས་ ཡར་དྲག་གཏང་ནི་དང་ ལག་རྩལ་གྱི་ཤེས་ཡོན་བྱིན་ནིའི་དོན་ལུ་ ཚུལ་མཐུན་ལས་རིམ་བརྩམས་ཏེ་ ལག་ལེན་འཐབ་ནི།
- དགེ་སློང་དང་ ཨ་ནེམོ་ཚུ་ལུ་ རང་མགོ་རང་འདྲོང་གི་དོན་ལུ་ རང་ལུགས་ཀྱི་བཟོ་རིག་དང་ ལག་ཤེས་ཚུ་གི་སྐོར་ རིག་རྩལ་གྱི་སྦྱོང་བརྡར་བྱིན་ནི།
- བཟའ་ཚང་ཉམས་ཆུང་གི་ཨ་ལོ་དང་ ཕམ་ཡ་བྲལ་གྱི་ཨ་ལོ་ རྒན་རྒས་བདག་མེད་ལུས་མི་ཚུ་ལུ་ དངུལ་རྒྱུ་གང་རུང་གི་རྒྱབ་སྐྱོར་འབད་ནི།
- གྲོང་གསེབ་གཡུས་ཚན་ཚུ་ནང་ བཟའ་ཚང་ཉམས་ཆུང་ཚུ་གི་ མི་ཚེའི་གནས་སྟངས་ ཡར་དྲག་གཏང་ནི་ལུ་ རྒྱབ་སྐྱོར་ཕུལ་ནི།
- ཆོས་སྡེ་ལྟེ་བ་དང་ཡན་ལག་ཚུ་གི་ ལས་སྣའི་དོན་ལུ་ མ་དངུལ་བཟོ་ཐབས་ཀྱི་ལས་རིམ་ཚུ་ འགོ་འདྲེན་འཐབ་ནི།
- འབྲུག་གི་ཆོས་སྡེའི་བཅའ་ཁྲིམས་༢༠༠༧ ཅན་མའི་ ལེའུ་༥ པའི་དོན་ཚན་༣༨ པ་དང་འཁྲིལ་ཏེ་ ཕན་རླབས་ཆེ་བའི་ ལས་སྣ་གཞན་ཚུ་ནང་ འབྲེལ་གཏོགས་འབད་ནི།


text:
ཡང་བསྐྱར་ཁས་ལེན་གནས་གོང་ (རིན་བསྡུར) གི་བརྡ་སྐུལ། བརྡ་དོན་དང་བརྒྱུད་འབྲེལ་ལྷན་ཁག་ཡིག་ཚང་གི་ ཟ་ཁང་རྒྱུན་སྐྱོང་འཐབ་ནིའི་དོན་ལུ་ རིན་བསྡུར་གསལ་བསྒྲགས།
བརྡ་དོན་དང་བརྒྱུད་འབྲེལ་ལྷན་ཁག་གིས་ སྤྱི་ཚེས་ ༣༡/༠༣/༢༠༡༧ ལས་ ༣༡/༠༣/༢༠༡༨ ཚུན་ ལོ་ངོ་གཅིག་གི་རིང་ལུ་ ཡིག་ཚང་ཟ་ཁང་རྒྱུན་སྐྱོང་འཐབ་ནིའི་དོན་ལུ་ དང་འདོད་ཡོད་མི་ འོས་འབབ་ཅན་གྱི་རིན་བཀོད་པ་ཚུ་གིས་ གཤམ་འཁོད་ཀྱི་གནས་ཚིག་དང་འཁྲིལ་ བཅའ་མར་གཏོགས་ནིའི་དོན་ལུ་ རིན་བསྡུར་ཡར་བསྐྱར་གྱི་བརྡ་སྐུལ་འབདཝ་ཨིན། གལ་སྲིད་གཤམ་འཁོད་ཀྱི་གནས་ཚིག་དང་མ་འཁྲིལ་བའི་རིན་བསྡུར་བཙུགས་ན་ རིན་བཀོད་དེ་ཆ་མེད་ཨིན། ༡༽ རིན་བཀོད་པའི་བརྡ་དོན་འདྲི་ཤོག་དང་ རིན་བཀོད་པའི་བརྡ་དོན་ཤོག་ལེབ་གཉིས་ མ་བཀང་པར་ཡོད་པ། ༢༽ ཚད་ལྡན་རིན་བཀོད་ཡིག་ཆས་ངོ་མའི་ འདྲ་པར་དང་གཅིག་མཚུངས་མེད་པ། ༣༽ རིན་བཀོད་བཙུགས་ནི་ཕྱི་སོང་པ་ཅིན། ཁས་ལེན་གནས་གོང་བཙུགས་ནི། ༡༽ ཚེས་གྲངས་མཇུག: སྤྱི་ཚེས་ ༢༣/༠༣/༢༠༡༧ གྱི་ཧེ་མ་ཡང་ན་


text:
འབྲུག་གློག་བརྙན་ཚོགས་པ་གིས་ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་ལས་ རྒྱལ་ཁ་ཐོབ་ཡོདཔ།
༣༡/༡༠/༢༠༡༢ ༉ མུ་ཏིག་ཐང་འབྲིང་རིམ་སློབ་གྲྭ་གོང་མའི་ ཕུཊ་བཱོལ་རྩེད་ཐང་ནང་སྦེ་ ཀོལ་བཱར་འཛིན་སྐྱོང་གིས་ འགོ་འདྲེན་འཐབ་མི་ ལས་ཁུངས་ཁག་གི་ རྩེད་འགྲན་འཕྲོ་མཐུད་འབད་མིའི་ནང་ ཁ་ཙ་ འབྲུག་གློག་བརྙན་ཚོགས་པ་གིས་ གཱོལ་༦ བཙུགས་ཏེ་ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་ལས་ རྒྱལ་ཁ་ཐོབ་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:25 PM No comments:
སྤྱི་ཕན་རིག་སྤེལ་གྱི་ལས་འགུལ་དང་པ་ བརྒྱ་ཆ་༧༠ དེ་ཅིག་གྲུབ་ཡོདཔ།
༣༡/༡༠/༢༠༡༢ ༉ ལོ་ལྔའི་སྤྱི་ཕན་རིག་སྤེལ་ལས་འགུལ་དེ་ སྤྱི་ལོ་༢༠༡༠ ཟླ་༥ པའི་ནང་ལས་འགོ་བཙུགས་ཏེ་ ད་ཚུན་ལུ་ ལཱ་གི་གྲུབ་འབྲས་ བརྒྱ་ཆ་༧༠ དེ་ཅིག་ གྲུབ་ཡོད་པའི་ཁར་ ད་རུང་ ལས་འགུལ་གོ་རིམ་༢ པའི་དོན་ལུ་ དུས་ཅི་སྤྱི་ཟླ་༥ པའི་ནང་ རྒྱ་གར་གཞུང་ལུ་ གྲོས་འཆར་ཕུལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:19 PM No comments:
དགེ་ལེགས་ཕུག་དེ་ ཞི་གཡོག་ལས་དགོངས་ཞུ་འབད་མི་ཚུ་གི་ སྡོད་གནས་ཅིག་ལུ་གྱུར་ཡོདཔ།
༣༡/༡༠/༢༠༡༢ ༉ དགེ་ལེགས་ཕུག་ཁྲོམ་གྱི་ས་ཁོངས་དེ་ དགོངས་ཞུས་འབད་མི་ ཞི་གཡོགཔ་ཚུ་གིས་ ལཱ་གཡོག་ནང་ལས་ དགོངས་ཞུས་འབད་བའི་ཤུལ་ལུ་ སྐྱིད་ཉམས་སྐྱོང་སའི་ ས་ཁོངས་ཅིག་ལུ་གྱུར་ཡོད་མི་དེ་ཡང་ ས་གནས་དེ་ ལོ་ན་རྒས་ཤོསམ་ཚུ་ལུ་ ཚ་དྲོད་དང་ལྡན་པའི་ཁར་ སྒོ་ཡངས་དྲག་སྦེ་ ཡོད་ནི་དེ་གིས་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:03 PM No comments:
དུས་ཡུན་སྐར་མ་༥༠ ནང་ ཤིང་༩༠,༠༠༠ ལྷགཔ་ཅིག་བཙུགས་ཡོདཔ།
༣༡/༡༠/༢༠༡༢ ལ་དྭགས་ཀྱིས་ འཛམ་གླིང་ནང་ དུས་སྟབས་ཅིག་ཁར་ ཤིང་གི་གྱངས་ཁ་མཐོ་ཤོས་ བཙུགས་ཡོད་པའི་ ཐོ་བཀོད་གསརཔ་འབད་ནུག།
༉ ད་རེས་ ལ་དྭགས་ཀྱི་ས་གནས་ ཧེ་མིསི་དགོན་པ་ལུ་ འཚོགས་པའི་བསྒང་ཡོད་མི་ དོན་རྒྱུད་དཔལ་ལྡན་འབྲུག་པའི་ཚོགས་ཆེན་ཐེངས་༤ པའི་ནང་ བཅའ་མར་གཏོགས་མི་བླ་སྤྲུལ་དང་ དགེ་སློང་ དེ་ལས་ ས་གནས་ཀྱི་མི་ཚུ་གིས་ མཉམ་རུབ་ཐོག་ལས་ སྤྱི་ཟླ ༡༠ པའི་ཚེས་༢༩ ལུ་ ཏུང་ཀེ་ལ་ཏོག་ཐང་ནང་ ལྕང་མ་ཤིང་༩༠,༠༠༠ ལྷགཔ་ཅིག་ བཙུགས་ཐོག་ལས་ འཛམ་གླིང་ནང་ དུས་ཡུན་ཐུང་ཀུ་ཅིག་ནང་ ཤིང་གི་གྱངས་ཁ་མཐོ་ཤོས་ འཛུགས་སྐྱོང་འབད་ཡོད་པའི་ ཐོ་བཀོད་གསརཔ་འབད་ཡི།
༉ ད་རེས་ ལ་དྭགས་ཀྱི་ས་གནས་ ཧེ་མིསི་དགོན་པ་ལུ་ འཚོགས་པའི་བསྒང་ཡོད་མི་ དོན་རྒྱུད་དཔལ་ལྡན་འབྲུག་པའི་ཚོགས་ཆེན་ཐེངས་༤ པའི་ནང་ བཅའ་མར་གཏོགས་མི་བླ་སྤྲུལ་དང་ དགེ་སློང་ དེ་ལས་ ས་གནས་ཀྱི་མི་ཚུ་གིས་ མཉམ་རུབ་ཐོག་ལས་ སྤྱི་ཟླ ༡༠ པའི་ཚེས་༢༩ ལུ་ ཏུང་ཀེ་ལ་ཏོག་ཐང་ནང་ ལྕང་མ་ཤིང་༩༠,༠༠༠ ལྷགཔ་ཅིག་ བཙུགས་ཐོག་ལས་ འཛམ་གླིང་ནང་ དུས་ཡུན་ཐུང་ཀུ་ཅིག་ནང་ ཤིང་གི་གྱངས་ཁ་མཐོ་ཤོས་ འཛུགས་སྐྱོང་འབད་ཡོད་པའི་ ཐོ་བཀོད་གསརཔ་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:00 PM No comments:
ཉམས་མྱོང་དང་ཤེས་མཐོང་ཅན་གྱི་ གསལ་བཤད་ལས་རིམ།
༣༡/༡༠/༢༠༡༢ ༉ ཀྲོང་གསར་སྟག་རྩེ་རིག་གཞུང་མཐོ་རིམ་སློབ་གྲྭ་གིས་ དུས་ཅི་ ཤེས་རིག་གི་ ལོ་བརྒྱ་འཁོར་བའི་དུས་སྟོན་དང་འབྲེལ་ འགོ་དང་པ་ ཉམས་མྱོང་དང་ཤེས་མཐོང་ཅན་གྱི་ གསལ་བཤད་ལས་རིམ་ཟེར་ ཆགས་རབས་དང་ ལམ་སྲོལ་གྱི་བརྗོད་དོན་ཐོག་ལུ་ ཉིན་གྲངས་༡ འབད་མི་ ལས་རིམ་ཅིག་ འགོ་འདྲེན་འཐབ་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:52 PM No comments:
ལྷན་རྒྱས་གཞུང་ཚོགས་ཀྱིས་ གནས་ཚུལ་གསར་སྟོན།
༣༠/༡༠/༢༠༡༢ ༉ ཁ་ཙ་ ཐིམ་ཕུ་ རེ་བེན་ཧ་འུསི་ནང་སྦེ་ ལྷན་རྒྱས་གཞུང་ཚོགས་ཀྱི་ ཞལ་འཛོམས་ཐེངས་༡༤༥ འཚོགས་པའི་སྐབས་ འཕྲལ་ཁམས་ཅིག་ཁར་ གོང་འཕེལ་སྲིད་བྱུས་ཀེ་རེ་ཌིཌ་(ཌི་པི་སི་-༢)དང་ མཐའ་ཟུར་གྲོང་གསེབ་གོང་འཕེལ་(ཨར་ཨར་སི་ཌི་)གི་དོན་ལུ་ འཛམ་གླིང་དངུལ་ཁང་གིས་ ཨའེ་ཌི་ཨེ་བསྐྱིན་འགྲུལ་ ཡུ་ཨེསི་ཌོ་ལར་ས་ཡ་༤༥ གནང་བ་གྲོལ་མི་དེ་ལུ་ ཆ་འཇོག་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:52 PM No comments:
དོན་བརྒྱུད་དཔལ་ལྡན་འབྲུག་པའི་ ཚོགས་ཆེན་ཐེངས་༤ པ་ འགོ་འབྱེད་འབད་ཡོདཔ།
༣༠/༡༠/༢༠༡༢ ༉ སྤྱི་ཟླ་༡༠ པའི་ཚེས་༢༨ ལུ་ རྒྱ་གར་གྱི་མངའ་སྡེ་ ལ་དྭགས་ལུ་ཡོད་པའི་ ཧེ་མེསི་དགོན་པ་ལུ་ རྒྱལ་དབང་འབྲུག་པ་དང་ ནང་སྲིད་བློན་པོ་ མི་འགྱུར་རྡོ་རྗེ་༢ ཀྱིས་ དོན་བརྒྱུད་དཔལ་ལྡན་འབྲུག་པའི་ ཚོགས་ཆེན་ཐེངས་༤ པ་ འགོ་འབྱེད་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:50 PM No comments:
ལས་མིའི་ཉེན་སྲུང་དང་ལྡནམ་སྦེ་མེད་མི་གིས་ བཟོ་སྐྲུན་ཇོ་བདག་ལུ་ ཉེས་བྱ་བཀལ་ཡོདཔ།
༣༠/༡༠/༢༠༡༢ ༉ ལཱ་འབད་སའི་ས་ཁོངས་ནང་ ལས་མི་༢ ལུ་ གནོད་སྐྱོན་བྱུང་བའི་ཤུལ་ལུ་ དབྱེ་ཞིབ་འབདཝ་ད་ འཕྲོད་བསྟེན་ཉེན་སྲུང་དམ་འཛིན་དང་འཁྲིལ་ མ་འབད་མི་དང་ བྱུང་རྐྱེན་དེའི་སྐོར་ལས་ བཟོ་སྐྲུན་ལས་སྡེ་ལུ་ སྙན་ཞུ་མ་འབད་བར་བཞག་མི་ལུ་བརྟེན་ སེམས་རྟོགས་ཁའི་ བཟོ་སྐྲུན་ཇོ་བདག་གཅིག་ལུ་ ཉེས་བྱ་དངུལ་ཀྲམ་ ༡༨,༠༠༠ བཀལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:44 PM No comments:
ཀྲོང་གསར་ནུབ་སྟོད་གཡུས་ཚན་ནང་ རིང་ཚད་ཕིཊ་༧༠ འབད་མི་ ཟམ་བཟོ་སྐྲུན་འགོ་བཙུགས་ནི།
༣༠/༡༠/༢༠༡༢ ༉ ཀྲོང་གསར་ ནུབ་ཕྱོགས་སྟོད་གཡུས་ཚན་༦ གི་མི་སེར་ཚུ་ ཡུན་རིང་བསྒུགས་སྡོད་པའི་ཤུལ་ལུ་ མང་སྡེ་ཆུའི་ཡན་ལག་ ཀ་བ་ཆུའི་ཟམ་བཟོ་སྐྲུན་གྱི་ལཱ་དེ་ བདུན་ཕྲག་འདི་ནང་ལས་ འགོ་བཙུགས་ནིའི་རེ་བ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:43 PM No comments:
དཔེ་དེབ་བཀྲམ་སྤེལ་གྱི་རྩོད་གཞི་ ཕྱིར་འབུད་བཏང་ཡོདཔ།
༣༠/༡༠/༢༠༡༢ ༉ ངན་ལྷད་བཀག་སྡོམ་ལྷན་ཚོགས་ཀྱིས་ ཧེ་མའི་ ཆོས་ཚན་རྩ་གཞུང་དང་ ཁྱད་རིག་རྒྱབ་སྐྱོར་སྡེ་ཚན་གྱི་ འགོ་དཔོན་༣ ལུ་ ཡིག་ཆ་བརྫུས་བཟོ་དང་ གསུག་འབུལ་ དེ་ལས་ ཡིག་ཚང་བྱ་སྤྱོད་ངན་པ་འཐབ་པའི་ ཉེས་འཛུགས་ཐོག་ སྤ་རོ་རྫོང་ཁག་ཁྲིམས་འདུན་ལས་ མངོན་མཐོ་ཁྲིམས་ཀྱི་འདུན་སར་ མཐོ་གཏུགས་འབད་ཡོད་མི་དེ་ མངོན་མཐོ་ཁྲིམས་འདུན་གྱིས་ ཕྱིར་འབུད་བཏང་ཡོདཔ་ལས་ ཆེ་མཐོ་གྲངས་མང་ཁྲིམས་འདུན་གྱི་འཁྲུན་ཆོད་ལུ་ ཆ་གནས་འབད་དགོཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:32 PM No comments:
ནགས་ཚལ་འགོ་དཔོན་ཅིག་ དམར་བསད་འབད་ཡོད་པའི་དོགས་པ།
ཚེ་འདས་ཀྱི་ཕུངམ་དེ་ རྒྱ་གར་ཧ་ཤི་མ་ར་ ཊོ་ཊ་པ་ར་གཡུས་ཚན་ཁ་ཐུག་ལུ་འགྱོ་སའི་ ཟུར་ལམ་ལས་ཐོབ་ནུག།
༢༩/༡༠/༡༢། ༉ སྤྱི་ཟླ་༡༠ པའི་ཚེས་༢༥ ལུ་ ཕུན་ཚོགས་གླིང་ལས་ བསམ་རྩེ་ལུ་ འགྱོ་བའི་ལམ་ཁར་ སྐྱེས་ལོ་༣༣ ལང་མི་ ནགས་ཚལ་འགོ་དཔོན་ཅིག་ དམར་བསད་འབད་མི་ལུ་ ད་ལྟོ་ ཞིབ་དཔྱད་འཕྲོ་མཐུད་དེ་ར་ རྐྱབ་པའི་བསྒང་ཡོདཔ་ཨིན་པས།
རྩོད་དོན་དེ་ རྒྱ་གར་ཇའི་སྒང་གི་ ཁྲིམས་སྲུང་འགག་སྡེའི་འོག་ལུ་ཚུད་མི་ ཧ་ཤི་མ་ར་ཁྲིམས་སྲུང་འགག་པའི་ ས་ཚིགས་འགེགས་སྲུང་ནང་ ཞིབ་དཔྱད་ཀྱི་དོན་ལུ་ ཐོ་བཀོད་འབད་དེ་ཡོདཔ་ཨིན་པས།
༢༩/༡༠/༡༢། ༉ སྤྱི་ཟླ་༡༠ པའི་ཚེས་༢༥ ལུ་ ཕུན་ཚོགས་གླིང་ལས་ བསམ་རྩེ་ལུ་ འགྱོ་བའི་ལམ་ཁར་ སྐྱེས་ལོ་༣༣ ལང་མི་ ནགས་ཚལ་འགོ་དཔོན་ཅིག་ དམར་བསད་འབད་མི་ལུ་ ད་ལྟོ་ ཞིབ་དཔྱད་འཕྲོ་མཐུད་དེ་ར་ རྐྱབ་པའི་བསྒང་ཡོདཔ་ཨིན་པས།
རྩོད་དོན་དེ་ རྒྱ་གར་ཇའི་སྒང་གི་ ཁྲིམས་སྲུང་འགག་སྡེའི་འོག་ལུ་ཚུད་མི་ ཧ་ཤི་མ་ར་ཁྲིམས་སྲུང་འགག་པའི་ ས་ཚིགས་འགེགས་སྲུང་ནང་ ཞིབ་དཔྱད་ཀྱི་དོན་ལུ་ ཐོ་བཀོད་འབད་དེ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:59 PM No comments:
ཕོ་སྐྱེས་ཅིག་བསད་ཡོདཔ།
༢༩/༡༠/༡༢། ༉ ཁ་ཙ་དྲོ་པ་ ལུང་བསྟན་ཕུག་ལུ་སྡོད་མི་ སྐྱེས་ལོ་༣༨ དེ་ཅིག་ལང་མི་ ཕོ་སྐྱེས་ཅིག་ ཁོ་རའི་བུ་ སྐྱེས་ལོ་༡༥ ལང་མི་དེ་གིས་ ཀྲོབ་མདའ་པེསི་ཏཱོལ་རྐྱབ་སྟེ་ བསད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:57 PM No comments:
བཙན་ཁྲིད་འབད་མི་ གླ་འཁོར་དེད་གཡོགཔ་ ད་ལྟོ་ཡང་ འཚོལ་མ་ཐོབ་པར་ཡོདཔ།
༢༩/༡༠/༡༢། ༉ སྤྱི་ཟླ་༡༠ པའི་ཚེས་༢༢ གི་ཕྱི་རུ་ གསར་སྤང་ལས་ དགེ་ལེགས་ཕུག་ལུ་འོང་པའི་ལམ་ཁར་ བཙན་ཁྲིད་འབད་མི་ གླ་འཁོར་དེད་གཡོགཔ་དེ་ འཚོལ་ནིའི་དོན་ལུ་ འབྲེལ་ཡོད་དབང་འཛིན་ཚུ་གིས་ ཨ་སམ་གྱི་ འགོ་འཛིན་ཚུ་ལས་ རྒྱབ་སྐྱོར་ལེན་ཐོག་ འཕྲོ་མཐུད་དེ་ར་ འཚོལ་ཞིབ་འབད་དོ་ཟེར་ བཤདཔ་ཨིན་རུང་ དེད་གཡོག་པའི་ ཨམ་སྲུ་གིས་འབད་བ་ཅིན་ འཚོལ་ཐབས་ཀྱི་དོན་ལུ་ མོ་ལུ་ ལམ་སྟོན་འབད་མི་ཅིན་འཐོན་རུང་ བཏུབ་ནི་མས་ཟེར་ སླབ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:52 PM No comments:
ཧེ་མེསི་ལྷ་ཁང་གི་ རྒྱབ་ཁུངས་མདོར་བསྡུས།
༢༩/༡༠/༡༢། ༉ རྒྱ་གར་གྱི་མངའ་སྡེ་ ལ་དྭགས་ལུ་ ལྷ་ཁང་ལེ་ཤ་ཡོད་པའི་གྲས་ལས་ རྩ་ཆེ་ཤོས་དེ་ར་ ལ་དྭགས་གནམ་ཐང་ལས་ ཀི་ལོ་མི་ཊར་༤༥ དེ་ཅིག་གི་ས་ཁར་ གངས་རི་ཅིག་གི་རྩ་བར་ ཆགས་ཏེ་ཡོད་པའི་ ཧེ་མེསི་ལྷ་ཁང་དེ་ཨིན་པས།
ལྷ་ཁང་དེ་ནང་ འགྱོ་བའི་སྐབས་ལུ་ ལཱེ་གནམ་ཐང་ལས་ ལཱེ་དང་ མ་ན་ལིའི་ གཞུང་ལམ་བདའ་སྟེ་ ཀི་ལོ་མི་ཊར་༣༥ དེ་ཅིག་གི་ས་ཁར་ ས་གནས་ཀ་རུ་ཟེར་སར་ལྷོདཔ་ད་ ཨིན་ཌསི་གཙང་ཆུ་བརྒལ་ཏེ་ གཡས་ཕྱོགས་ལས་ ཁ་ཡར་བལྟ་སྟེ་ འགྲོ་འགྲུལ་འབད་དགོཔ་ཨིན་པས།
ལྷ་ཁང་དེ་ནང་ འགྱོ་བའི་སྐབས་ལུ་ ལཱེ་གནམ་ཐང་ལས་ ལཱེ་དང་ མ་ན་ལིའི་ གཞུང་ལམ་བདའ་སྟེ་ ཀི་ལོ་མི་ཊར་༣༥ དེ་ཅིག་གི་ས་ཁར་ ས་གནས་ཀ་རུ་ཟེར་སར་ལྷོདཔ་ད་ ཨིན་ཌསི་གཙང་ཆུ་བརྒལ་ཏེ་ གཡས་ཕྱོགས་ལས་ ཁ་ཡར་བལྟ་སྟེ་ འགྲོ་འགྲུལ་འབད་དགོཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:45 PM No comments:
ཁྱིམ་གུང་༢༦༥ ལུ་ ཕན་ཐོགས་འབྱུང་ནི་ཨིན་མི་ སོ་ནམ་ཞིང་ལམ་ལུ་ཉོགས་བཤད།
༢༩/༡༠/༡༢། ༉ བསམ་རྩེ་རྡོ་རོ་ཁའི་ མི་སེར་ཚུ་ རྫོང་ཁག་གཞན་དང་གཅིག་ཁར་ མཐུད་སྦྲེལ་འབད་ཚུགས་པའི་ སོ་ནམ་ཞིང་ལམ་བཏོན་ནི་དེ་གིས་ མི་སེར་ཚུ་ སེམས་དགའ་སྟེ་ཡོད་རུང་ ཁག་འབགཔ་ཚུ་གི་ ལཱ་འབད་ཐངས་ལུ་ལྟ་སྟེ་ བསམ་པ་མ་རྫོགས་པར་ཡོདཔ་ཨིན་པས།
སྤྱི་ཟླ་༡༠ པའི་ཚེས་༢༣ ལུ་ གཡུས་མི་ཚུ་གིས་ རྒཔོ་ལུ་ ཉོགས་བཤད་བཀོད་མིའི་ནང་ ཁག་འབགཔ་ཚུ་གིས་ ལམ་བདའ་སྟེ་ རྡོ་རུ་ལེགས་ཤོམ་སྦེ་ མ་བླུགས་ནི་དེ་གིས་ ཧོག་ཀ་ལེ་ཤ་ཡོདཔ་ད་ ད་ལྟོ་ ཞིང་ལམ་སེལ་ཏེ་ ཀི་ལོ་མི་ཊར་༧ དེ་ཅིག་ ལྷོད་ཡོདཔ་ཨིན་པས།
སྤྱི་ཟླ་༡༠ པའི་ཚེས་༢༣ ལུ་ གཡུས་མི་ཚུ་གིས་ རྒཔོ་ལུ་ ཉོགས་བཤད་བཀོད་མིའི་ནང་ ཁག་འབགཔ་ཚུ་གིས་ ལམ་བདའ་སྟེ་ རྡོ་རུ་ལེགས་ཤོམ་སྦེ་ མ་བླུགས་ནི་དེ་གིས་ ཧོག་ཀ་ལེ་ཤ་ཡོདཔ་ད་ ད་ལྟོ་ ཞིང་ལམ་སེལ་ཏེ་ ཀི་ལོ་མི་ཊར་༧ དེ་ཅིག་ ལྷོད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:39 PM No comments:
རྒྱལ་ཁབ་ནང་ ཆང་ལུ་བརྟེན་པའི་ བྱུང་རྐྱེན་གནས་སྟངས་ཀྱི་མངོན་གསལ།
༢༩/༡༠/༡༢། ༉ འབྲུག་ལུ་ ཆང་འཐུང་སྟེ་ སྣུམ་འཁོར་བཏང་མི་དེ་ ཉེན་འཚུབ་ཅན་གྱི་གནས་སྟངས་ཅིག་ལུ་གྱུར་བའི་མངོན་གསལ་བྱུང་མི་དེ་ཡང་ སྤྱི་ལོ་༢༠༠༥ དང་༢༠༡༠ གི་བར་ན་ ཆང་འཐུང་སྟེ་སྣུམ་འཁོར་བཏང་མི་གིས་ སྣུམ་འཁོར་༣༢༠ ཐུག་རྐྱེན་བྱུང་ས་ལས་ མི་གྲངས་༨༦ ལུ་ཤི་རྐྱེན་དང་ མི་གྲངས་༤༠༦ ལུ་ རྨ་སྐྱོན་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:15 PM No comments:
གོ་གནས་ཡར་སེང་དང་ མརཕབ་ཀྱི་ རྩེད་འགྲན་འགོ་བཙུགས་ཡོདཔ།
༢༩/༡༠/༡༢། ༉ འབྲུག་རྐང་རིལ་ཚོགས་སྡེ་གིས་ འགོ་འདྲེན་ཐོག་ལས་ ཕུཊ་བཱོལ་རྩེད་འགྲན་སྡེ་ཚན་༤ གི་བར་ན་ གནས་རིམ་ཡར་འཕར་གྱི་ རྩེད་འགྲན་འབད་ནི་ ཁ་ཙ་ ལས་ ལྕང་ཇི་ཇི་ཕུཊ་བཱོལ་རྩེད་ཐང་ནང་ རྩེད་འགྲན་འབད་ནི་འགོ་བཙུགས་ཡོདཔ་ཨིན།
དེ་ཡང་ འབྲུག་ཕུཊ་བཱོལ་ཚོགས་སྡེ་གིས་ ལོ་བསྟར་བཞིན་དུ་ ཕུཊ་བཱོལ་སྡེ་ཚན་ཚུ་གི་བར་ན་ འགྲན་བསྡུར་ཁག་མ་འདྲཝ་སྦེ་ འགོ་འདྲེན་འཐབ་ཡོད་མིའི་གྲལ་ལས་ ཕུཊ་བཱོལ་སྡེ་ཚན་ཀ་པའི་ནང་ སྡེ་ཚན་༦ གི་བར་ན་ འགྲན་བསྡུར་འབདཝ་ད་ སྡེ་ཚན་ལས་ མཇུག་གི་ ཨང་༥ པ་དང་༦ པ་ཐོན་མི་ སྡེ་ཚན་༢ དང་ སྡེ་ཚན་ཁ་པ་ལས་ རྩེད་འགྲན་དྲག་ཤོས་ཐོན་མི་སྡེ་ཚན་༢ བསྡོམས་ཀྱིས་ སྡེ་ཚན་༤ གི་བར་ན་ རྩེད་འགྲན་འབད་དོ་ཡོདཔ་ཨིན་པས།
དེ་ཡང་ འབྲུག་ཕུཊ་བཱོལ་ཚོགས་སྡེ་གིས་ ལོ་བསྟར་བཞིན་དུ་ ཕུཊ་བཱོལ་སྡེ་ཚན་ཚུ་གི་བར་ན་ འགྲན་བསྡུར་ཁག་མ་འདྲཝ་སྦེ་ འགོ་འདྲེན་འཐབ་ཡོད་མིའི་གྲལ་ལས་ ཕུཊ་བཱོལ་སྡེ་ཚན་ཀ་པའི་ནང་ སྡེ་ཚན་༦ གི་བར་ན་ འགྲན་བསྡུར་འབདཝ་ད་ སྡེ་ཚན་ལས་ མཇུག་གི་ ཨང་༥ པ་དང་༦ པ་ཐོན་མི་ སྡེ་ཚན་༢ དང་ སྡེ་ཚན་ཁ་པ་ལས་ རྩེད་འགྲན་དྲག་ཤོས་ཐོན་མི་སྡེ་ཚན་༢ བསྡོམས་ཀྱིས་ སྡེ་ཚན་༤ གི་བར་ན་ རྩེད་འགྲན་འབད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:08 PM No comments:
རྒྱལ་ཡོངས་ཚོགས་སྡེའི་འཐུས་མི་ཚུ་ དགོངས་ཞུ་མ་འབད་བར་ ལོག་བཙག་འཐུ་ནང་ བཅའ་མར་གཏོགས་ནི་དེ་ འོས་འབབ་འདུག་ག?
༢༧/༡༠/༢༠༡༢ ༉ ད་རེས་གནས་སྐབས་ཅིག་ འབྲུག་གི་ རྒྱལ་ཡོངས་ཚོགས་སྡེ་དང་པའི་འཐུས་མི་ཚུ་ ལོག་ཚོགས་སྡེའི་ ས་གོ་དོན་ལུ་ བཙག་འཐུ་ནང་ ལོག་བཅའ་མར་གཏོགས་ཆོག་མི་ཆོག་གི་ཐད་ཁར་ བཀའ་རྒྱ་གཏན་འཁེལ་ཅིག་མེད་པའི་གནས་སྟངས་ནང་ ཚོགས་སྡེའི་བཙག་འཐུ་ནང་ བཅའ་མར་གཏོགས་ནི་ཨིན་མི་ འདེམས་ངོ་གསརཔ་ཚུ་གི་དོན་ལུ་ འཐུས་མི་རྙིངམ་ཚུ་མེད་པ་ཅིན་ སེམས་དགའ་ནི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:03 PM No comments:
སེམས་ཅན་ཚུ་ལུ་ གནོད་སྐྱོན་མེད་ཟེར་མི་དེ་ མི་བདེན་ནི་ཨིནམ།
༢༧/༡༠/༢༠༡༢ ༉ གློག་ཤུགས་མེ་ག་ཝཱཊ་༡,༢༠༠ འབད་མི་ སྤུ་ན་གཙང་ཆུ་གློག་མེ་ལས་འགུལ་དང་པ་དང་ མེ་ག་ཝཱཊ་༡,༠༢༠ འབད་མི་ ལས་འགུལ་༢ པ་གིས་ འཛམ་གླིང་ནང་ དཀོན་དྲགས་ཅན་གྱི་ ཆུ་བྱ་དཀརམོ་དང་ ཉ་རིགས་གཱོལ་ཌན་མ་ཤིར་ དེ་ལས་ བྱ་དགྭོ་ལུ་གནོད་སྐྱོན་མེད་ཟེར་ སླབ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 5:00 PM No comments:
སོ་ནམ་ཞིང་ལམ་གྱིས་ མི་སེར་ཚུ་ལུ་ ཕན་ཐོགས་སྦོམ་འབྱུང་ཚུགས་ནི།
༢༧/༡༠/༢༠༡༢ ༉ ལྷུན་རྩེ་རྫོང་ཁག་ རྒྱ་རས་རྒེད་འོག་ ངང་ངེ་གཡུས་ཚན་ལས་ སྐྱེས་༥༥ ལང་མི་ ཕུན་ཚོགས་རྡོ་རྗེ་གིས་ ད་ལས་ཕར་ ཁོ་ར་ཧ་ལམ་ ལོ་ན་རྒས་དོ་ཡོདཔ་ལས་ ཚྭ་ཚོ་ཏོ་དང་ བཟའ་འཐུང་གི་རིགས་ཚུ་ ཉོ་བར་འགྱོ་ནི་ལུ་ ལཱ་ཁག་བཏང་དོ་ཡོད་མི་དེ་ཡང་ ད་ལྟོ་ཚུན་ ཁོ་རའི་གཡུས་ཁ་ལུ་ འཁོར་ལམ་གྱི་ཞབས་ཏོག་མེདཔ་ལས་ རྐང་སྟོང་སྦེ་ དུས་ཡུན་ཞག་དང་ ཆུ་ཚོད་ལས་བཅད་དེ་ སྒོར་གཱན་དང་ ཨའུ་ཚོ་གཞུང་ལམ་ཁར་ འགྱོ་དགོཔ་ལས་ སྟབས་མ་བདེཝ་སྦོམ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:59 PM No comments:
ད་རིས་ལས་ དོན་བརྒྱུད་དཔལ་ལྡན་འབྲུག་པའི་ ལོ་འཁོར་ཚོགས་ཆེན་ འགོ་བཙུགས་ནི།
༢༧/༡༠/༢༠༡༢ ༉ ལོ་བསྟར་ དོན་བརྒྱུད་དཔལ་ལྡན་འབྲུག་པའི་ ལོ་འཁོར་ཚོགས་ཆེན་ཐེངས་༤ པ་དེ་ དུས་ཅི་ རྒྱ་གར་གྱི་མངའ་སྡེ་ ལ་དྭགས་ལུ་ཡོད་པའི་ ཧེ་མེསི་དགོན་པ་ལུ་སྦེ་ ད་རིས་ལས་ འཚོགས་ནི་ཨིནམ་ལས་ རྒྱལ་ཁབ་ཁག་ལས་ བཅའ་མར་གཏོགས་མི་ཚུ་ ལྷོད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:57 PM No comments:
ལས་བྱེདཔ་༢༢ ཀྱིས་ རྒྱལ་ཡོངས་གནས་ཚད་ཐེངས་༢ པའི་ ལེགས་ཐོན་ལག་ཁྱེར་ཐོབ་ཡོདཔ།
༢༧/༡༠/༢༠༡༢ ༉ ཁ་ཙ་ འབྲུག་གློག་མེ་ལས་འཛིན་གྱི་ གློག་མེ་ཚད་སྤེལ་དང་ རྒྱུད་ཐག་བཀྲམ་སྤེལ་གྱི་ ལཱ་འགན་འབག་མིའི་ནང་ མཐར་འཁྱོལ་བྱུང་མི་ མི་གྲངས་༢༢ ལུ་ རྒྱལ་ཡོངས་ལེགས་ཐོན་གནས་ཚད་ཐེངས་༢ པའི་ ངོས་འཛིན་ལག་ཁྱེར་ཚུ་ ལས་གཡོག་ལྷན་ཁག་གིས་ གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:53 PM No comments:
སྦས་གནས་ཁྱད་པར་ཅན་ལུ་ སྦྱིན་བདག་མེད་པའི་དཀའ་ངལ།
༢༧/༡༠/༢༠༡༢ ༉ རྒྱལ་ཁབ་ནང་ གུ་རུ་རིན་པོ་ཆེའི་གནས་ མང་རབས་ཅིག་ཡོད་མིའི་གྲས་ལས་ དབང་འདུས་ཕོ་བྲང་ ཀ་བཞི་རྒེད་འོག་ལུ་ཡོད་པའི་ སྦས་གླང་བྲག་གི་གནས་དེ་ ཁྱད་པར་ཅན་ཅིག་ཨིན་རུང་ དེ་ནང་བཞུགས་མི་མཚམས་པ་ཚུ་ལུ་ གཞུང་དང་སྒེར་གྱི་ཁ་ཐུག་ལས་ གྲོགས་རམ་འབད་མི་སྒྲིང་སྒྲིང་མེད་མི་ལུ་བརྟེན་ ཡར་ངོ་ མར་ངོའི་ཚེས་བཅུའི་སྐབས་ ཁོང་ར་མཚམས་པ་ཚུ་གིས་སྦྱིན་བདག་འབད་ཐོག་ལས་ ཚོགས་འཁོར་སྐོར་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:48 PM No comments:
དགེ་འདུ་ལུ་ ལས་བྱེདཔ་ཅིག་ལུ་ ཤི་རྐྱེན་བྱུང་མིའི་ རྒྱུ་རྐྱེན་ཧ་མ་གོ་བར་ཡོདཔ།
༢༧/༡༠/༢༠༡༢ ༉ ཁ་ཙ་ཉིན་མར་ སྐྱེས་ལོ་༢༧ ལང་མི་ ཕོ་སྐྱེས་ཅིག་ དགེ་འདུ་སྨན་ཁང་ནང་ འབག་བསྐྱལཝ་ད་ ཤི་ཚར་ཡོདཔ་ཨིན་རུང་ རོ་བརྟག་འབད་མི་ ཌོག་ཊར་དེ་ གཞན་ཁར་སོང་ཡོདཔ་ལས་ རྒྱུ་རྐྱེན་ག་ཅི་ལུ་བརྟེན་ ཤི་ཡོདཔ་ཨིན་ན་ གསོ་བའི་ལས་བྱེདཔ་ཚུ་གིས་ གཏད་འཁེལ་སྦེ་ སླབ་མ་ཚུགསཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:45 PM No comments:
གློག་མེའི་ཟངས་ཐག་ཨར་རྐུན་འབད་མི་ ཕོ་སྐྱེས་ཅིག་ དོ་དམ་འོག་ལུ་བཙུགས་ཡོདཔ།
༢༧/༡༠/༢༠༡༢ ༉ ཀྲོང་གསར་ཁྲིམས་སྲུང་འགག་པ་གིས་ སྤྱི་ཟླ་༡༠ པའི་ཚེས་༡༧ ལུ་ ཕོ་སྐྱེས་ཅིག་གིས་ མང་སྡེ་ཆུ་གློག་མེ་ལས་འགུལ་གྱི་ ཆུ་བྱག་རྐྱབ་སའི་ ས་ཁོངས་ནང་ ཆུ་དུང་རྐྱབ་པའི་སྐབས་ ལག་ལེན་འཐབ་མི་ འཕྲུལ་ཆས་ཅིག་གི་ ཟངས་ཐག་བཏོན་མི་ལུ་བརྟེན་ ཁྲིམས་སྲུང་འགག་པའི་ དོ་དམ་འོག་ལུ་ བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:43 PM No comments:
དགེ་ལེགས་ཕུག་ ནང་འཁོད་གནམ་ཐང་གསརཔ་ འགོ་འབྱེད་འབད་ཡོདཔ།
༢༦/༡༠/༢༠༡༢ ༉ ད་ལྟོ་ཚུན་ཚོད་ དུས་ཡུན་རིངམོ་སྦེ་བསྒུགས་སྡོད་མི་ དགེ་ལེགས་ཕུག་ ནང་འཁོད་གནམ་ཐང་དེ་ ཁ་ཙ་ བློན་ཆེན་འཇིགས་མེད་འོད་ཟེར་འཕྲིན་ལས་མཆོག་གིས་ འགོ་འབྱེད་མཛད་གནང་ཡི།
སྤ་རོ་རྒྱལ་སྤྱི་གནམ་ཐང་ལས་ དགེ་ལེགས་ཕུག་ ནང་འཁོད་གནམ་ཐང་ཚུན་ འཕུར་འགྲུལ་འབདཝ་ད་ དུས་ཡུན་སྐར་མ་༢༥ འགོར་དོ་ཡོདཔ་ཨིན་པས།
སྤ་རོ་རྒྱལ་སྤྱི་གནམ་ཐང་ལས་ དགེ་ལེགས་ཕུག་ ནང་འཁོད་གནམ་ཐང་ཚུན་ འཕུར་འགྲུལ་འབདཝ་ད་ དུས་ཡུན་སྐར་མ་༢༥ འགོར་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:38 PM No comments:
གླིང་བཞི་རྫོང་གི་ ཉམས་གསོའི་ལཱ་ཚུ་ འཆར་གཞི་༡༠ པའི་དོན་ལུ་ ཕྱིས་ཡོདཔ།
༢༦/༡༠/༢༠༡༢ ༉ དུས་ཅི་ སྤྱི་ཟླ་༩ པའི་ནང་ ཐོག་ཚད་༣ འབད་མི་ གླིང་བཞི་གཡུལ་རྒྱལ་རྫོང་ ཐོག་ཚད་༢ ལུ་ མར་ཕབ་རྐྱབ་མི་དེ་ཡང་ མ་འོངས་པ་ལུ་ ས་ཡོམ་ས་སོགས་པའི་ རང་བཞིན་གྱི་རྐྱེན་ངན་ཚུ་ལས་ སྔོན་འགོག་འབད་ནིའི་དོན་ལུ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:35 PM No comments:
རྒྱ་གར་ལུ་ བི་རི་ཊེན་གྱི་གཞུང་ཚབ་ འབྲུག་རྒྱལ་ཁབ་ནང་ལྷོད་ཡོདཔ།
༢༦/༡༠/༢༠༡༢ ༉ ཁ་ཙ་ཉིན་མ་ རྒྱལ་ཡོངས་ཚོགས་ཁང་ནང་སྦེ་ རྒྱ་གར་ལུ་ བི་རི་ཊེན་གྱི་གཞུང་ཚབ་ སཱར་ ཇེམསི་ ཌེ་བིཌ་ བི་ཝཱན་གྱིས་ བསྟན་རྒྱས་བློན་པོ་ མཁའ་འགྲོ་དབང་ཕྱུག་མཆོག་དང་ མཇལ་ཕྲད་གནང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:32 PM No comments:
སའི་ཇོ་བདག་ལ་ལུ་གཅིག་ལུ་ ཁྱིམ་རྐྱབ་ཆོག་པའི་གནང་བ་སྤྲོད་ཡོདཔ།
༢༦/༡༠/༢༠༡༢ ༉ བཀྲ་ཤིས་གཡང་རྩེ་ ཁྲོམ་རྒྱ་བསྐྱེད་ཀྱི་དོན་ལུ་ སའི་ཇོ་བདག་ཚུ་གིས་ ལོ་ངོ་༢ དེ་ཅིག་བསྒུགས་སྡོད་པའི་ཤུལ་ལུ་ ད་རེས་འབདཝ་ད་ ཁྲོམ་རྒྱ་བསྐྱེད་ས་ཁོངས་ནང་ ཁྱིམ་རྐྱབ་ནིའི་གནང་བ་བྱིན་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:30 PM No comments:
རེ་ས་གཡུས་ཚན་ནང་ ཚོང་ཁང་ཕུད་རྡོག་གཅིག་ལས་བརྒལ་མེདཔ།
༢༦/༡༠/༢༠༡༢ རེ་ས་ཚོང་ཁང་གིས་ ཉིནམ་རེ་ལུ་ འོང་འབབ་དངུལ་ཀྲམ་༥༠༠ ལས་༡,༠༠༠ གྱི་བར་ན་ བཟོ་ཚུགས་དོ་ཡོདཔ་ཨིན་པས།
༉ སྐྱེས་ལོ་༤༢ ལང་མི་ རིག་འཛིན་གྱིས་ ཁོ་རའི་མི་ཚེ་ནང་ བཟའ་ཚང་འཚོ་སྐྱོང་ ལེགས་ཤོམ་སྦེ་ འཐོབ་ཚུགས་པ་གིས་མ་ཚད་ ཁོ་རའི་ཨ་ལུ་༣ སྒེར་གྱི་སློབ་གྲྭ་ནང་བཙུགས་ནི་ལུ་ ད་ལྟོ་ཚུན་ ཟད་འགྲོའི་དཀའ་ངལ་སྦོམ་ཅིག་ མ་བྱུང་མི་དེ་ཡང་ རེ་ས་གཡུས་ཚན་ནང་ ཁོ་གིས་ལོ་༣ དེ་ཅིག་གི་ཧེ་མ་ལས་ ཚོང་ཁང་ཆུང་ཀུ་ཅིག་ བཙུགས་ཚུགས་མི་ལུ་བརྟེན་ཏེ་ཨིན་པས།
༉ སྐྱེས་ལོ་༤༢ ལང་མི་ རིག་འཛིན་གྱིས་ ཁོ་རའི་མི་ཚེ་ནང་ བཟའ་ཚང་འཚོ་སྐྱོང་ ལེགས་ཤོམ་སྦེ་ འཐོབ་ཚུགས་པ་གིས་མ་ཚད་ ཁོ་རའི་ཨ་ལུ་༣ སྒེར་གྱི་སློབ་གྲྭ་ནང་བཙུགས་ནི་ལུ་ ད་ལྟོ་ཚུན་ ཟད་འགྲོའི་དཀའ་ངལ་སྦོམ་ཅིག་ མ་བྱུང་མི་དེ་ཡང་ རེ་ས་གཡུས་ཚན་ནང་ ཁོ་གིས་ལོ་༣ དེ་ཅིག་གི་ཧེ་མ་ལས་ ཚོང་ཁང་ཆུང་ཀུ་ཅིག་ བཙུགས་ཚུགས་མི་ལུ་བརྟེན་ཏེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:25 PM No comments:
ཨེ་ཤི་ཡན་གློག་བརྙན་དུས་སྟོན་ ད་རིས་མཇུག་བསྡུ་ནི།
༢༦/༡༠/༢༠༡༢ ༉ ཨམ་སྲུའི་ལྕོགས་གྲུབ་ཡར་བསྐྱེད་གཏང་ནིའི་ བརྗོད་དོན་ཐོག་ལུ་ ལྷོ་ཨེ་ཤི་ཡན་གློག་བརྙན་དུས་སྟོན་དེ་ རྒྱ་གར་གཱོ་ཝ་ལུ་སྦེ་ ཁ་ཙ་ སྤྱི་ཟླ་༡༠ པའི་ཚེས་༢༥ ལུ་ འགོ་བཙུགས་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:22 PM No comments:
བཀང་ལུང་ལུ་ ལོ་བསྟར་ཕུར་པའི་སྒྲུབ་ཆེན་ གནང་པའི་བསྒང་ཡོདཔ།
༢༦/༡༠/༢༠༡༢ ༉ བཀྲིས་སྒང་ བཀང་ལུང་ཟངས་མདོག་དཔལ་རི་བཤད་གྲྭ་ནང་ རང་ཟླ་༩ པའི་ཚེས་༨ ལས་ འགོ་བཙུགས་ཏེ་ ལོ་བསྟར་ཕུར་པའི་སྒྲུབ་ཆེན་གནང་ནི་ འགོ་བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:19 PM No comments:
སོ་ནམ་ལཱ་གི་ དྲག་ཤོས་ཐོན་མི་སློབ་གྲྭ་ཚུ་ལུ་ ངོས་ལེན་ལེགས་ཤོམ་བྱུང་དོ་ཡོདཔ།
༢༦/༡༠ཨ༢༠༡༢ ༉ དུས་ཅི་ རྒྱལ་ཁབ་ཀྱི་ སློབ་གྲྭ་༢༠ འི་ནང་གི་ སློབ་ཕྲུག་ཚུ་གིས་ སོ་ནམ་གྱི་ལཱ་འབད་ནི་དང་ སློབ་སྦྱོང་ རིག་རྩལ་ ཉམས་མྱོང་ཚུ་ཐོབ་ཡོདཔ་བཞིན་དུ་ སློབ་གྲྭ་ཁག་གིས་ འབྲེལ་གཏོགས་འབད་མི་ལས་ དྲག་ཤོས་དེ་ རྟེན་འབྲུ་འབྲིང་རིམ་སློབ་གྲྭ་གོང་མ་གིས་ ཐོན་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:51 AM No comments:
གནས་ཚུལ་མདོར་བསྡུས།
༢༥/༡༠/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:39 AM No comments:
དགེ་ལེགས་ཕུག་ལུ་ རྫས་བམ་གས་པའི་ཤུལ་ལུ་ སྲུང་སྐྱོབ་སྒྲིང་སྒྲིང་བཙུགས་ཡོདཔ།
༢༥/༡༠/༢༠༡༢ ༉ སྤྱི་ཟླ་༡༠ པའི་ཚེས་༢༣ གྱི་ནུབ་ཕྱེད་ཆུ་ཚོད་༡༢ ལུ་ དགེ་ལེགས་ཕུག་ནང་འཁོད་གནམ་ཐང་གི་ སྦོ་ལོགས་ཁར་ གས་རྫས་ཅིག་ གས་པའི་ཤུལ་ལུ་ དགེ་ལེགས་ཕུག་ལུ་ སྲུང་སྐྱོབ་སྒྲིང་སྒྲིང་བཙུགས་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:37 AM No comments:
མི་ས་ཡ་ལས་བཅད་དེ་ ཤི་རྐྱེན་འབྱུང་ཉེན།
༢༥/༡༠/༢༠༡༢ ༉ འགྲོ་བ་མི་དང་འབྲེལ་བའི་ དཀའ་ངལ་གྱི་གནས་སྟངས་ཚུ་ནང་ དོན་སྨིན་ཅན་གྱི་ གྲོགས་རམ་འབད་མི་ཚོགས་པ་ཅིག་ཨིན་མི་ རྒྱལ་སྤྱིའི་གཞུང་མིན་ལས་ཚོགས་ ཌཱ་རཱ་གིས་ འཕྲལ་ཁམས་གསལ་སྟོན་འབད་མི་ སྙན་ཞུ་ཅིག་དང་འཁྲིལཝ་ད་ བཙོག་རླུང་ཡར་སེང་ལུ་བརྟེན་ ཚ་དྲོད་ཡར་སེང་འགྱོ་དོ་ཡོད་མི་དེ་གིས་ གོང་འཕེལ་འགྱོ་བའི་བསྒང་ཡོད་མི་ རྒྱལ་ཁབ་ཚུ་ལུ་ རྒྱ་ཆེ་དྲགས་སྦེ་ར་ གནོད་ཉེན་བྱུང་ནིའི་ འོས་འབབ་འདུག་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:37 AM No comments:
བྱང་སྟོར་ཤོར་མི་ གླ་འཁོར་དེད་གཡོགཔ་གི་སྐོར་ལས་ ལོ་རྒྱུས་མེདཔ།
༢༥/༡༠/༢༠༡༢ ས་མཚམས་ཕྱི་ཁའི་ མི་ཚུ་གིས་ བཙན་ཁྲིད་འབད་བའི་ དོགས་སྣང་ཡོདཔ་ཨིན་པས།
༉ སྤྱི་ཟླ་༡༠ པའི་ཚེས་༢༢ ཀྱི་ ཕྱི་རུ་ཁམས་ཅིག་ཁར་ དགེ་ལེགས་ཕུག་དང་ གསར་སྤང་གི་ གཞུང་ལམ་བར་ན་ འགྲོ་འགྲུལ་འབདཝ་ད་ གར་སོང་མེད་པར་ བྱང་སྟོར་ཤོར་མི་ སྐྱེས་ལོ་༣༧ ལང་མི་ གླ་འཁོར་དེད་གཡོགཔ་དེ་ ཁ་ཙ་ཕྱི་རུ་ཚུན་ཚོད་ འཚོལ་ཐོབ་པའི་ ལོ་རྒྱུས་མེདཔ་ཨིན་པས།
༉ སྤྱི་ཟླ་༡༠ པའི་ཚེས་༢༢ ཀྱི་ ཕྱི་རུ་ཁམས་ཅིག་ཁར་ དགེ་ལེགས་ཕུག་དང་ གསར་སྤང་གི་ གཞུང་ལམ་བར་ན་ འགྲོ་འགྲུལ་འབདཝ་ད་ གར་སོང་མེད་པར་ བྱང་སྟོར་ཤོར་མི་ སྐྱེས་ལོ་༣༧ ལང་མི་ གླ་འཁོར་དེད་གཡོགཔ་དེ་ ཁ་ཙ་ཕྱི་རུ་ཚུན་ཚོད་ འཚོལ་ཐོབ་པའི་ ལོ་རྒྱུས་མེདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:35 AM No comments:
ཧིན་དུའི་མི་སྡེ་གིས་ ད་ཤྭ་ཡན་དུས་སྟོན་བརྩི་སྲུང་།
༢༥/༡༠/༢༠༡༢ ༉ ཐིམ་ཕུ་ལུ་ དུར་ག་མན་ཌིར་ཟེར་མི་ ཧིན་དུའི་ལྷ་ཁང་ནང་ པཎ་ཌི་ཏ་པུཤ་པ་ལཱལ་ ནི་རོ་ལ་གིས་ འགོ་ཁྲིད་ཐོག་ ཧིན་དུའི་ཆོསཔ་༧ འབད་མི་ སྡེ་ཚན་ཅིག་གིས་ སྤྱི་ཟླ་༡༠ པའི་ཚེས་༡༦ ལས་འགོ་བཙུགས་ཏེ་ ཉིན་གྲངས་༩ གི་རིང་ དུར་གཱ་པུ་ཇ་ཟེར་ ལྷ་མོ་དུར་ག་འམ་ ལྷ་མོ་རྫོང་གཉན་མའི་ བསྙེན་སྒྲུབ་གནང་མི་དེ་ སྤྱི་ཟླ་༡༠ པའི་ཚེས་༢༣ ལུ་ གྲོལ་བའི་ཤུལ་ལུ་ ཁ་ཙ་ ཧིན་དུའི་མི་སྡེ་གིས་ ཊི་ཀ་སྦྱར་ནི་གི་ རྟེན་འབྲེལ་བརྩི་སྲུང་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:33 AM No comments:
ལཱ་གཡོག་ལུ་ བརྩི་མཐོང་བསྐྱེད་དགོ་པའི་ དངོས་མཐོང་འགྲེམ་སྟོན།
༢༥/༡༠/༢༠༡༢ མི་སྡེ་དང་འབྲེལ་བའི་དཀའ་ངལ་ཚུ་ བསལ་དགོ་པ་ཅིན་ དངོས་མཐོང་འགྲེམ་སྟོན་ཐོག་ལས་ གོ་བ་བརྡ་སྤྲོད་འབད་དགོཔ་ ཁག་ཆེ་ཟེར་ཨིན་པས།
༉ སྤྱི་ཟླ་༡༠ པའི་ཚེས་༢༣ ལུ་ ཐིམ་ཕུའི་ན་གཞོན་༨༠ དེ་ཅིག་གིས་ ཁས་བླངས་ཐོག་ལས་ ཚོས་གཞི་ལྕང་ཁ་འབད་མི་ ཞྭམོ་དང་ དོརམ་ ཁེན་འཇར་ དེ་ལས་ ཆུ་ལྷམ་ཚུ་ བཙུགས་ཐོག་ལས་ ཐིམ་ཕུ་ཁྲོམ་གྱི་ ཆུ་གཡུར་ཚུ་ནང་ ཕྱགས་སྙིགས་དང་ རག་རོག་ ག་ལྷོད་བཀོག་བཞག་མི་ཚུ་ བསྡུ་བསྒྱོམ་འབད་ཡོདཔ་ད་ དེ་ཡང་ ལཱ་གཡོག་ལུ་ བརྩི་མཐོང་བསྐྱེད་དགོ་པའི་ དངོས་མཐོང་འགྲེམ་སྟོན་འབདཝ་ཨིན་པས།
༉ སྤྱི་ཟླ་༡༠ པའི་ཚེས་༢༣ ལུ་ ཐིམ་ཕུའི་ན་གཞོན་༨༠ དེ་ཅིག་གིས་ ཁས་བླངས་ཐོག་ལས་ ཚོས་གཞི་ལྕང་ཁ་འབད་མི་ ཞྭམོ་དང་ དོརམ་ ཁེན་འཇར་ དེ་ལས་ ཆུ་ལྷམ་ཚུ་ བཙུགས་ཐོག་ལས་ ཐིམ་ཕུ་ཁྲོམ་གྱི་ ཆུ་གཡུར་ཚུ་ནང་ ཕྱགས་སྙིགས་དང་ རག་རོག་ ག་ལྷོད་བཀོག་བཞག་མི་ཚུ་ བསྡུ་བསྒྱོམ་འབད་ཡོདཔ་ད་ དེ་ཡང་ ལཱ་གཡོག་ལུ་ བརྩི་མཐོང་བསྐྱེད་དགོ་པའི་ དངོས་མཐོང་འགྲེམ་སྟོན་འབདཝ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:26 AM No comments:
གནས་ཚུལ་མདོར་བསྡུས།
༢༥/༡༠/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:23 AM No comments:
གནས་ཚུལ་མདོར་བསྡུས།
༢༥/༡༠/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:22 AM No comments:
ཨར་རྐུན་འབད་མི་བཟའ་ཚང་༢ ཁྲིམས་སྲུང་འགག་པའི་ དོ་དམ་འོག་ལུ་ར་ཡོདཔ།
༢༥/༡༠/༢༠༡༢ ༉ སྤྱི་ཟླ་༡༠ པའི་ཚེས་༡༧ གྱི་ཕྱི་རུ་ ཐིམ་ཕུ་ཁྲོམ་གྱི་ འབྲུག་ཤོ་པིང་ཀམ་པེ་ལེགསི་སྒྲིང་ཁྱིམ་གྱི་ ཚོང་ཁང་ནང་ལས་ ཅ་ཆས་ཨརཝ་རྐུ་མི་བཟའ་ཚང་གཉིསཔ་དེ་ བདུན་ཕྲག་ལང་སོ་རུང་ ད་ལྟོ་ཡང་ ཞིབ་དཔྱད་འབད་བའི་བསྒང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:21 AM No comments:
གནས་ཚུལ་མདོར་བསྡུས།
༢༤/༡༠/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:03 PM No comments:
དབང་འདུས་ཆོས་གླིང་ཕོ་བྲང་གི་ ཡིག་ཆ་བསྡུ་སྒྲིག་དོན་ལུ་ མ་དངུལ་གྲོགས་རམ།
༢༤/༡༠/༢༠༡༢ མ་དངུལ་གྲོགས་རམ་ ཡུ་ཨེསི་ཌོ་ལར་༩༧,༧༨༦ འབྲུག་གཞི་ཚོགས་བརྒྱུད་དེ་ བགོ་བཀྲམ་འབད་ནི།
༉ དུས་རབས་༡༩ པའི་ དབང་འདུས་ཆོས་གླིང་ཕོ་བྲང་གི་ ཡིག་ཆ་བསྡུ་སྒྲིག་འབད་ནི་དེ་ ཨེ་ཨེཕ་སི་པི་ཟེར་མི་ ཡུ་ཨེསི་གཞུང་ཚབ་ཀྱི་ ལམ་སྲོལ་ཉམས་སྲུང་མ་དངུལ་གྱི་ གྲོགས་རམ་ཐོག་ལས་ འཕྲལ་མགྱོགས་ར་ འགོ་བཙུགས་ཚུགས་པའི་ རེ་བ་ཡོདཔ་ད་ ཡིག་ཐོག་བཀོད་ནི་དེ་ ཕོ་བྲང་ཉམས་པ་སོར་ཆུད་ཐོག་ བདག་འཛིན་འཐབ་ནི་གི་ ཐབས་ལམ་དང་པ་ཨིན་པས།
༉ དུས་རབས་༡༩ པའི་ དབང་འདུས་ཆོས་གླིང་ཕོ་བྲང་གི་ ཡིག་ཆ་བསྡུ་སྒྲིག་འབད་ནི་དེ་ ཨེ་ཨེཕ་སི་པི་ཟེར་མི་ ཡུ་ཨེསི་གཞུང་ཚབ་ཀྱི་ ལམ་སྲོལ་ཉམས་སྲུང་མ་དངུལ་གྱི་ གྲོགས་རམ་ཐོག་ལས་ འཕྲལ་མགྱོགས་ར་ འགོ་བཙུགས་ཚུགས་པའི་ རེ་བ་ཡོདཔ་ད་ ཡིག་ཐོག་བཀོད་ནི་དེ་ ཕོ་བྲང་ཉམས་པ་སོར་ཆུད་ཐོག་ བདག་འཛིན་འཐབ་ནི་གི་ ཐབས་ལམ་དང་པ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:00 PM No comments:
ཕོ་སྐྱེས་ཅིག་ལུ་ བཙོན་ཁྲིམས་ལོ་༦ བཀལ་ཡོདཔ།
༢༤/༡༠/༢༠༡༢ ༉ འདས་པའི་བདུན་ཕྲག་ནང་ དབང་འདུས་རྫོང་ཁག་ཁྲིམས་འདུན་གྱིས་ སྐྱེས་ལོ་༡༨ ལང་མི་ ཕོ་སྐྱེས་ཅིག་ལུ་ བཙོན་ཁྲིམས་ལོ་༦ བཀལ་ཡོདཔ་ད་ དེ་ཡང་ ཁོ་གིས་ སྐྱེས་ལོ་༦ ལང་མི་ བུམོ་ཅུང་ཅིག་ལུ་ དབང་བཙོང་ལུས་འབྲེལ་འབད་ནིའི་ དཔའ་བཅམ་མི་ལུ་བརྟེན་ཏེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:58 PM No comments:
གནས་ཚུལ་མདོར་བསྡུས།
༢༤/༡༠/༢༠༡༢
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:57 PM No comments:
ཡུ་ཨེསི་གཞུང་ཚབ་ཀྱིས་ སློབ་གྲྭ་དང་ ཁྲིམས་དོན་གཙུག་སྡེ་ལུ་ དཔེ་དེབ་གྲོགས་རམ།
༢༤/༡༠/༢༠༡༢ ༉ འབྲུག་རྒྱལ་ཁབ་ནང་ གཞུང་དོན་ལྟ་སྐོར་ལུ་ ལྷོད་ཡོད་མི་ རྒྱ་གར་ལུ་ ཨེ་མི་རི་ཀའི་གཞུང་ཚབ་ ཨམ་ནཱན་སི་ ཇེ་ པོ་ཝེལ་གྱིས་ ཁ་ཙ་ ཐིམ་ཕུ་ལྕང་ཟམ་ཏོག་འབྲིང་རིམ་སློབ་གྲྭ་འོག་མ་ལུ་ ཨེ་མི་རི་ཀའི་ ཨ་ལུའི་དཔེ་དེབ་ཆ་ཚང་ཅིག་དང་ འབྲུག་རྒྱལ་ཡོངས་ཁྲིམས་དོན་གཙུག་སྡེ་ལུ་ ཁྲིམས་ཀྱི་དཔེ་དེབ་ཆ་ཚང་ཅིག་ ཞལ་འདེབས་སྦེ་བྱིན་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:54 PM No comments:
ད་རུང་ བཟོ་སྐྲུན་ས་ཁོངས་ཅིག་ནང་ ལས་མི་༡ ལུ་ རྐྱེན་ངན་བྱུང་ཡོདཔ།
༢༤/༡༠/༢༠༡༢ ༉ འཕྲལ་ཁམས་ཅིག་ཁར་ སྐྱེས་ལོ་༤༠ ལང་མི་ རྒྱ་གར་གྱི་ལས་མི་ཅིག་ ཐིམ་ཕུ་ལུང་བསྟན་ཕུག་གནམ་ཐང་གི་ལྟག་ལུ་ ད་ལྟོ་ བཟོ་སྐྲུན་འབད་བའི་བསྒང་ཡོད་མི་ སྒྲིང་ཁྱིམ་ཐོག་ཚད་༤ འབད་མི་ཅིག་གི་གུ་ལས་ འགྱེལ་ཏ་རྐྱབ་སྟེ་ རྦོབ་རིལ་མི་ལུ་བརྟེན་ གཟུགས་ཀྱི་ཡན་ལག་ ལེ་ཤ་ཅིག་ལུ་ གནོད་སྐྱོན་བྱུང་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:46 PM No comments:
སྣུམ་འཁོར་ལུ་བརྟེན་པའི་འོང་འབབ་ ཡར་སེང་སོང་ཡོདཔ།
༢༤/༡༠/༢༠༡༢ དེ་འབདཝ་ད་ སྣུམ་འཁོར་གྱི་གྱངས་ཁ་ ཡར་སེང་འགྱོཝ་དང་བསྟུན་ མཐའ་འཁོར་གནས་སྟངས་སྲུང་སྐྱོབ་ལུ་ དོ་འགྲན་བྱུང་བའི་ སྙན་ཞུ་ཁ་གསལ་ཅིག་ ད་ཚུན་མེདཔ་ཨིན་པས།
༉ འདས་པའི་འཆར་ལོ་ སྤྱི་ལོ་༢༠༡༡ ཟླ་༦ པ་ལས་ འགོ་བཙུགས་ དུས་ཅི་ སྤྱི་ཟླ་༦ པ་ཚུན་གྱི་རིང་ལུ་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ འོང་འབབ་དངུལ་ཀྲམ་ས་ཡ་༢༧༣.༣༩ ལྷགཔ་ཅིག་ བཟོ་ཡོད་མི་དེ་ འཆར་ལོ་༢༠༡༠ དང་༢༠༡༡ ལུ་ བཟོ་ཡོད་མི་འོང་འབབ་ལས་ བརྒྱ་ཆ་༡༥.༩༢ ཀྱིས་ ཡར་སེང་སོང་ཡོདཔ་སྦེ་ དབང་འཛིན་གྱི་ ལོ་བསྟར་སྙན་ཞུའི་ནང་བཀོད་ནུག།
༉ འདས་པའི་འཆར་ལོ་ སྤྱི་ལོ་༢༠༡༡ ཟླ་༦ པ་ལས་ འགོ་བཙུགས་ དུས་ཅི་ སྤྱི་ཟླ་༦ པ་ཚུན་གྱི་རིང་ལུ་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ འོང་འབབ་དངུལ་ཀྲམ་ས་ཡ་༢༧༣.༣༩ ལྷགཔ་ཅིག་ བཟོ་ཡོད་མི་དེ་ འཆར་ལོ་༢༠༡༠ དང་༢༠༡༡ ལུ་ བཟོ་ཡོད་མི་འོང་འབབ་ལས་ བརྒྱ་ཆ་༡༥.༩༢ ཀྱིས་ ཡར་སེང་སོང་ཡོདཔ་སྦེ་ དབང་འཛིན་གྱི་ ལོ་བསྟར་སྙན་ཞུའི་ནང་བཀོད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:44 PM No comments:
གནས་ཚུལ་མདོར་བསྡུས།
༢༣/༡༠/༢༠༡༢ལུང་ནག་ནང་ལུ་ ཐོར་ཐོ་མི་གངས་མཚོའི་ ཆུའི་གནས་ཚད་མར་ཕབ་ལས་འགུལ་དེ་ མཇུག་བསྡུ་མི་དང་བསྟུན་ ཟླཝ་འདི་ནང་ མཚོ་དེ་གི་ ཆུའི་གནས་ཚད་མི་ཊར་༥ མར་ཕབ་འབད་ཡོདཔ་ད་ ཐོར་ཐོ་མི་མཚོ་དེ་ རྦད་འགྱོ་ནི་གི་ ཉེན་ཁ་སྦོམ་ཡོད་པའི་ ངོས་འཛིན་བྱུང་པའི་ཤུལ་ལུ་ ཁྱེགས་མཚོའི་གནོད་ཉེན་མར་ཕབ་ལས་འགུལ་དེ་ སྤྱི་ལོ་༢༠༠༨ ལུ་ འགོ་བཙུགས་ཡོད་རུང་ ས་དང་ཆུ་བཏོན་བཀོ་ནིའི་ལཱ་ཚུ་ སྤྱི་ལོ་༢༠༠༩ ལས་རྐྱངམ་གཅིག་ འགོ་བཙུགས་ཚུགས་ཡོདཔ་ཨིན་པས།
ཆུའི་གནས་ཚད་མར་ཕབ་ཀྱི་ ལཱ་འབད་མི་ ལས་མི་ལངམ་མེད་མི་ལུ་བརྟེན་ འབྲུག་གི་བསྟན་སྲུང་དམག་མི་༡༠༠ ལྷགཔ་ཅིག་གིས་ཆ་རོགས་འབད་ཡོདཔ་ད་ ལཱ་དེ་ཡང་ ས་གཏེར་ལས་ཁུངས་ཀྱིས་ འཛམ་གླིང་སྤྱི་ཚོགས་གོང་འཕེལ་ལས་རིམ་དང་ ཨཱསི་ཊི་ཡཱན་གོང་འཕེལ་ལས་འཛིན་ འཛམ་གླིང་རི་དྭགས་སྲུང་སྐྱོབ་མ་དངུལ་ འབྲུག་གཞུང་ཚུ་ལས་ མ་དངུལ་ས་ཡ་༡༣༠ གི་གྲོགས་རམ་ཐོག་ལས་ འགོ་འདྲེན་འཐབ་ཡོད་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:10 PM No comments:
གཅན་གཟན་སྟག་ཉམས་སྲུང་གི་ བློན་པོའི་ཞལ་འཛོམས་ཐེངས་༢ པ་ ད་རིས་མཇུག་བསྡུ་ནི།
༢༣/༡༠/༢༠༡༢ ༉ ཁ་ཙ་ ཐིམ་ཕུ་ལུ་ གཅན་གཟན་སྟག་ཉམས་སྲུང་གི་དོན་ལུ་ ཨེ་ཤི་ཡ་ལུང་ཕྱོགས་རྒྱལ་ཁབ་ཚུ་གི་ བློན་པོའི་ཞལ་འཛོམས་འཚོགས་མིའི་ནང་ གཅན་གཟན་སྟག་ཡོད་མི་ རྒྱལ་ཁབ་༡༣ དེ་ཅིག་གིས་ ནངས་པ་ལས་ བློན་པོ་དང་ ཆེ་མཐོའི་འགོ་དཔོན་ཚུ་གིས་ གྲལ་གཏོགས་ཐོག་ རྒྱལ་ཁབ་སོ་སོའི་ སྟག་ཉམས་སྲུང་གི་ ལས་རིམ་སྙན་ཞུ་ཚུ་ ཕུལ་ཐོག་ལས་ གྲོས་བསྡུར་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:07 PM No comments:
འབྲུག་དང་ སིང་ག་པོར་གྱི་བར་ན་ བརྡ་དོན་འཕྲུལ་རིག་གི་ ཆིངས་ཡིག་བཀོད་ཡོདཔ།
༢༣/༡༠/༢༠༡༢ ༉ ཁ་ཙ་ ཐིམ་ཕུ་ན་གཞོན་དཔལ་རི་གི་ ཞལ་འཛོམས་ཁང་ནང་སྦེ་ འབྲུག་དང་ སིང་ག་པོར་རྒྱལ་ཁབ་༢ ཀྱི་བར་ན་ བརྡ་དོན་འཕྲུལ་རིག་གི་ ཆིངས་ཡིག་ཅིག་བཟོ་མིའི་གུ་ སིང་ག་པོར་བརྡ་དོན་གོང་འཕེལ་ལས་ཁུངས་ཀྱི་ བཀོད་ཁྱབ་འགོ་དཔོན་གཙོ་འཛིན་ རོ་ནི་ཏེ་དང་ འབྲུག་གི་ བརྡ་དོན་དང་བརྒྱུད་འབྲེལ་ལྷན་ཁག་གི་དྲུང་ཆེན་ དྲགོས་ཀུན་ལེགས་རྡོ་རྗེ་༢ ཀྱིས་ མཚན་རྟགས་བཀོད་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:04 PM No comments:
ད་རུང་ ཞལ་འདེབས་ཁ་སྐོང་ ཡུ་ཨེསི་ཌོ་ལར་༡༠,༠༠༠ ཕུལ་ཡོདཔ།
༢༣/༡༠/༢༠༡༢ ༉ ཁ་ཙ་ རྒྱལ་ཡོངས་ཚོགས་ཁང་ནང་སྦེ་ ཇ་པཱན་ལུ་ ཡོ་ཀོ་ཧ་མ་དང་ འབྲུག་མཐུན་འབྲེལ་ཚོགས་པའི་ ཁྲི་འཛིན་འོག་མ་ ཨམ་ཡུ་ཀོ་ཀི་ མི་ཡ་ཛ་ཝ་གིས་ བློན་ཆེན་གྱི་འགན་འཛིན་པ་ ཞབས་ཏོག་བློན་པོ་ ཡེ་ཤེས་སྦྱིན་པ་ལུ་ དབང་འདུས་ཕོ་བྲང་རྫོང་ བསྐྱར་བཞེངས་ཀྱི་དོན་ལུ་ ཞལ་འདེབས་ཁ་སྐོང་ ཡུ་ཨེསི་ཌོ་ལར་༡༠,༠༠༠ ཕུལ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 1:01 PM No comments:
སྣུམ་འཁོར་རྦོལ་རིལ་བའི་རྐྱེན་ངན་ནང་ འགྲུལ་པ་༢ ཆ་ར་ལུ་ཤི་རྐྱེན།
༢༣/༡༠/༢༠༡༢ སྣུམ་འཁོར་ཤུགས་ཚད་ལས་བརྒལ་བཏང་པའི་ དོགས་པ་ཡོདཔ།
༉ རེས་གཟའ་ཟླ་བའི་ཕྱི་རུ་ རྩི་རང་དང་ དབང་འདུས་ཕོ་བྲང་གི་ གཞུང་ལམ་ཁར་ སྣུམ་འཁོར་ཨཱལ་ཊོ་ཀཱར་ཅིག་ ལམ་འོག་ལས་མར་ མི་ཊར་༡༠༠ དེ་ཅིག་གི་ས་ཁར་ རྦོབ་རིལ་ཡར་སོཔ་ལས་ སྐྱེས་ལོ་༢༣ དང་༢༦ ལང་མི་ ཕོ་སྐྱེས་༢ ཁ་འཐུམ་མར་ བསད་ཡོདཔ་ཨིན་པས།
༉ རེས་གཟའ་ཟླ་བའི་ཕྱི་རུ་ རྩི་རང་དང་ དབང་འདུས་ཕོ་བྲང་གི་ གཞུང་ལམ་ཁར་ སྣུམ་འཁོར་ཨཱལ་ཊོ་ཀཱར་ཅིག་ ལམ་འོག་ལས་མར་ མི་ཊར་༡༠༠ དེ་ཅིག་གི་ས་ཁར་ རྦོབ་རིལ་ཡར་སོཔ་ལས་ སྐྱེས་ལོ་༢༣ དང་༢༦ ལང་མི་ ཕོ་སྐྱེས་༢ ཁ་འཐུམ་མར་ བསད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:59 PM No comments:
སློབ་ཕྲུག་ཅིག་ བྱང་སྟོར་ཤོར་ཡོདཔ།
༢༣/༡༠/༢༠༡༢ ༉ ཁ་ཙ་ དྲོ་པ་ལས་ སྐྱེས་ལོ་༢༡ ལང་མི་ སློབ་རིམ་༡༢ པའི་སློབ་ཕྲུག་ཅིག་ འཇིགས་མེད་ཆོས་གླིང་རྒེད་འོག་ལུ་ ཁོ་རའི་ ཁྱིམ་ནང་ལས་ གར་སོང་མེད་པར་ བྱང་དཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:58 PM No comments:
ནུབ་སྦིས་རྒེད་འོག་ལུ་ སྟག་གིས་ ནོར་བསད་པའི་འུར་བྱེལ་མེདཔ།
༢༣/༡༠/༢༠༡༢ ༉ ཀྲོང་གསར་རྫོང་ཁག་ ནུབ་སྦིས་རྒེད་འོག་གི་ གཡུས་ཚན་ཚུ་ནང་ སྒོ་ནོར་སེམས་ཅན་མང་རབས་ཅིག་ལུ་ གནོད་སྐྱོན་དང་ བསད་མི་ གཅན་གཟན་སྟག་གི་སྐོར་ལས་ ཉོགས་བཤད་བཀོད་མི་ མ་ཐོན་པར་ བདུན་ཕྲག་གསུམ་དེ་ཅིག་ ཡར་སོ་རུང་ མི་སེར་ཚུ་ སེམས་སྡུག་ཐོག་ལུ་ སྡོད་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:55 PM No comments:
རེ་ས་ལྷ་ཁང་གསར་བསྒྲུབས་ཀྱིས་ གཡུས་མི་ཚུ་ལུ་ ཕན་ཁྱད་སྦོམ་བྱུང་ཡོདཔ།
༢༣/༡༠/༢༠༡༢ སྤྱི་ལོ་༢༠༠༨ ལུ་ ལྷ་ཁང་གསར་བཞེངས་ཀྱི་ ལཱ་འགོ་བཙུགས་མི་ ཐོག་ཚད་༡ འབད་མི་ རེ་ས་ལྷ་ཁང་དེ་ལུ་ ཟད་འགྲོ་དངུལ་ཀྲམ་འབུམ་༢༠ ལྷགཔ་ཅིག་ གནས་ཡོདཔ་ཨིན་པས།
༉ མོང་སྒར་རྫོང་ཁག་ ས་གླིང་རྒེད་འོག་ རེ་ས་གཡུས་ཚན་གྱི་ མི་སེར་ཚུ་གིས་ ད་ལས་ཕར་ ཧེ་མ་བཟུམ་སྦེ་ ཆོས་ཕྱོགས་ཀྱི་ལས་རིམ་ ག་ཅི་བཟུམ་ཅིག་ འགོ་འདྲེན་འཐབ་དགོ་རུང་ ཐང་ནང་ལུ་ གུར་སྤུབས་ཏེ་ འབད་དགོཔ་མི་ཐོན་ནི་ཨིན་མི་དེ་ཡང་ དུས་ཅི་ལས་ གཡུས་ཚན་དེ་ནང་ ལྷ་ཁང་གསརཔ་ཅིག་ ཕྱི་ནང་མེད་པར་ བསྒྲུབས་ཚུགས་མི་ལུ་བརྟེན་ཏེ་ཨིན་པས།
༉ མོང་སྒར་རྫོང་ཁག་ ས་གླིང་རྒེད་འོག་ རེ་ས་གཡུས་ཚན་གྱི་ མི་སེར་ཚུ་གིས་ ད་ལས་ཕར་ ཧེ་མ་བཟུམ་སྦེ་ ཆོས་ཕྱོགས་ཀྱི་ལས་རིམ་ ག་ཅི་བཟུམ་ཅིག་ འགོ་འདྲེན་འཐབ་དགོ་རུང་ ཐང་ནང་ལུ་ གུར་སྤུབས་ཏེ་ འབད་དགོཔ་མི་ཐོན་ནི་ཨིན་མི་དེ་ཡང་ དུས་ཅི་ལས་ གཡུས་ཚན་དེ་ནང་ ལྷ་ཁང་གསརཔ་ཅིག་ ཕྱི་ནང་མེད་པར་ བསྒྲུབས་ཚུགས་མི་ལུ་བརྟེན་ཏེ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:53 PM No comments:
འབྲུག་ཕུན་སུམ་ཚོགས་པའི་ ཁས་བླངས་འགྲུབ་ཚུགསཔ་འབད་ནི།
༢༣/༡༠/༢༠༡༢ ༉ གསོ་བའི་འགོ་དཔོན་ཚུ་གིས་ རྫོང་ཁག་སྨན་ཁང་རེའི་ནང་ ཌོག་ཊར་༣ དེ་རེ་ དགོཔ་མེད་པའི་ཁར་ དམིགས་ཡུལ་འགྲུབ་ཚུགས་པར་ ལཱ་ཁག་འོང་ཟེར་ སླབ་ཨིན་རུང་ གསོ་བའི་བློན་པོ་ བཟང་ལེགས་འབྲུག་པ་གིས་འབད་བ་ཅིན་ སང་ཕོད་ འབྲུག་ཕུན་སུམ་ཚོགས་པའི་ གནས་ཡུན་ཚངམ་ད་ ཧེ་མར་ བསྐུལ་བསྒྲགས་སྐབས་ ཁས་བླངས་འབད་མི་དེ་ འགྲུབ་ཚུགས་འོང་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:46 PM No comments:
གནས་ཚུལ་མདོར་བསྡུས།
༢༢/༡༠/༢༠༡༢། ཁ་ཙ་ ཐིམ་ཕུ་ དབྱངས་ཅན་ཕུ་འབྲིང་རིམ་སློབ་གྲྭ་གོང་མའི་ རྩེད་ཐང་ནང་སྦེ་ སྔ་འགྱུར་བསྟན་པའི་ཤིང་རྟ་ཆེན་པོ་ གྲུབ་དབང་ནམ་མཁའི་སྙིང་པོ་རིན་པོ་ཆེ་མཆོག་གིས་ དད་ཅན་སྐྱ་སེར་ ཁྲི་ཕྲག་ལས་བཅད་དེ་ སྤུངས་འཛོམས་འབད་མི་ཚུ་ལུ་ ཚེ་སྒྲུབ་ལྕགས་ཀྱི་སྡོང་པོའི་ ཚེ་དབང་གནངམ་དང་འབྲེལ་ སྐྱབས་འགྲོ་ལས་འགོ་བཟུང་སྟེ་ འཇམ་དཔལ་དབྱངས་དང་ ཕྱག་ན་རྡོ་རྗེ་ སྤྱན་རས་གཟིགས་ མགོན་པོ་ཚེ་དཔག་མེད་ སྟོན་པ་ཤཱཀྱ་ཐུབ་པ་ སངས་རྒྱས་སྨན་ལྷ་ ཨྱོན་གུ་རུ་ སྒྲོལ་མ་ལ་སོགས་པའི་ གཟུངས་སྔགས་ཀྱི་ལུང་ཚུ་ ཡོངས་རྫོགས་གནང་ཡོད་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:04 PM No comments:
མི་སེར་དམངས་གཙོ་ཚོགས་པའི་ལཱ་ཚུ་ ལེགས་ཤོམ་འགྱོ་དོ་ཡོདཔ།
༢༢/༡༠/༢༠༡༢ ༉ འབྲུག་གི་བཙག་འཐུ་ལྷན་ཚོགས་ཀྱིས་ ཐོ་བཀོད་ཅན་གྱི་ སྲིད་དོན་ཚོགས་པ་ཅིག་ཨིནམ་སྦེ་ ཁྲིམས་མཐུན་ངོས་ལེན་གྲུབ་སྟེ་ ཟླཝ་༢ དེ་ཅིག་ མ་ལངམ་ལས་ར་ མི་སེར་དམངས་གཙོ་ཚོགས་པ་གིས་ སང་ཕོད་ཀྱི་ བཙག་འཐུའི་ནང་ དོ་འགྲན་འབད་ནིའི་དོན་ལུ་ ཧ་ལམ་ གྲ་སྒྲིག་འགྱོ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:51 PM No comments:
སྲིད་ཚོགས་ནང་ དང་འདོད་ཡོད་རུང་ འགན་འཁྲི་ཕོག་མི་ལུ་བརྟེན་ བྱ་སྟབས་མ་བདེཝ།
༢༢/༡༠/༢༠༡༢ ༉ འབྲུག་གི་སྲིད་ཚོགས་ཚུ་གི་དོན་ལུ་ འོས་འབབ་ཅན་གྱི་འདེམས་ངོ་ཚུ་ འཐོབ་ཚུགས་པ་ཅིན་ ཞི་གཡོག་ནང་ལས་མ་གཏོགས་ མེདཔ་ཨིན་རུང་ ཞི་གཡོག་ནང་ལས་ རང་གིས་དགའ་མི་དེ་ ཐད་ཀར་དུ་ གདམ་འཐུ་འབད་ཆོག་པའི་ ངེས་བརྟན་མེདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:48 PM No comments:
གནས་ཚུལ་མདོར་བསྡུས།
༢༢/༡༠/༢༠༡༢ ཁ་ཙ་ ཇ་པཱན་ཨོའི་ཊ་ པི་རི་ཕེག་ཅར་ལུ་ ཀུ་སུ་ཕུཊ་བཱོལ་སྡེ་ཚན་དང་ སྐྱེས་ལོ་༡༤ མན་ཆད་འབད་མི་ འབྲུག་གི་ཕུཊ་བཱོལ་སྡེ་ཚན་གྱི་བར་ན་ མཐུན་འབྲེལ་རྩེད་འགྲན་ཅིག་ འགོ་འདྲེན་འཐབ་མི་དེ་ཡང་ ན་ཧིང་ ཇ་པཱན་ལུ་ ཆིབས་བསྐྱོད་གནང་མི་ མི་དབང་མངའ་བདག་རིན་པོ་ཆེ་མཆོག་དང་ རྒྱལ་བཙུན་རྣམ་གཉིས་ལུ་ གུས་བཏུད་ཞུ་ནིའི་དོན་ལུ་ཨིན་པས།
ཕུཊ་བཱོལ་གྱི་ མཐུན་འབྲེལ་རྩེད་འགྲན་དེ་ ཇ་པཱན་ཚོགས་ཁང་གི་ ཚོགས་དཔོན་འོག་མ་ སེའི་ཤི་རོ་ ཨི་ཏོ་དང་ ཁོ་གི་ཨམ་གྱིས་ འགོ་འདྲེན་འཐབ་ཡོདཔ་ད་ འབྲུག་གི་འཐུས་མི་སྡེ་ཚན་དེ་ ད་རིས་ ཇ་པཱན་ལས་ ལོག་འོང་དོ་ཡོད་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:34 PM No comments:
གཡུས་མི་ཚུ་གིས་ འགྲུལ་འཕྲིན་གྱི་མཐུན་རྐྱེན་ལུ་ དགའ་ཚོར་སྐྱེད་དོ་ཡོདཔ།
༢༢/༡༠/༢༠༡༢ ༉ ཀྲོང་གསར་བེམ་སྦྱིས་ལུ་ སོ་ནམ་ལཱ་འབད་མི་ རྡོ་རྗེ་དབང་འདུས་དེ་ ཁོ་རའི་ཞིང་ནང་ལཱ་འབད་སྡོད་པའི་བར་ན་ར་ ཁོ་གི་འགྲུལ་འཕྲིན་ནང་ལུ་ བརྒྱུད་འཕྲིན་ཅིག་ལྷོད་ཡོདཔ་ཨིན་པས།
འགྲུལ་འཕྲིན་བཏང་མི་དེ་ ཁོ་གི་ཁྱིམ་ཚང་གིས་ ཁོ་ལུ་ དྲོ་པའི་ཆུ་ཚོད་༨:༣༠ ལུ་ འཛོམས་འདུ་ནང་ཤོག་ཟེར་བའི་བརྡ་སླབ་མི་ཨིན་པས།
འགྲུལ་འཕྲིན་བཏང་མི་དེ་ ཁོ་གི་ཁྱིམ་ཚང་གིས་ ཁོ་ལུ་ དྲོ་པའི་ཆུ་ཚོད་༨:༣༠ ལུ་ འཛོམས་འདུ་ནང་ཤོག་ཟེར་བའི་བརྡ་སླབ་མི་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:28 PM No comments:
ཆུ་རག་གིས་འཐག་མི་ ཆུམ་བྲོཝ་དང་བཅུད་ཡོདཔ།
༢༢/༡༠/༢༠༡༢ ༉ རྩི་རང་རྫོང་ཁག་ སྤ་ཚར་གླིང་རྒེད་འོག་ སྤ་ཚར་གླིང་སྟོད་སྤྱི་འོག་གི་ མི་སེར་ཚུ་གིས་ ཁོང་རའི་གཡུས་ཁར་ ཐགམ་བརྡུང་ནི་གི་ འཕྲུལ་འཐག་ཡོད་རུང་ དང་ཕུ་བཟུམ་སྦེ་ ཆུ་རག་དེ་ར་ ལག་ལེན་འཐབ་དོ་ཡོད་པའི་ མངོན་གསལ་བྱུངམ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:20 PM No comments:
ཚེམ་སློབ་སྦྱོང་གིས་ འཚོ་སྐྱོང་ལུ་ ལྷན་ཐབས་འབད་ཚུགས་པའི་རེ་བ།
༢༢/༡༠/༢༠༡༢ བློན་ཆེན་གྱི་ འདེམས་ཁོངས་གོང་འཕེལ་མ་དངུལ་གྱི་ཐོག་ལས་ གཞི་བཙུགས་འབད་མི་ ལྟེ་བ་དེ་ ལག་ལེན་ཧྲིལ་བུ་མེད་པར་ལུས་ཡོདཔ།
༉ ན་ཧིང་ སྐྱེས་ལོ་༡༤ ལང་མི་ སངས་རྒྱས་བཟང་མོ་དེ་ སློབ་རིམ་༧ པ་ལས་ཐོན་ཏེ་ མོ་གི་ཁྱིམ་ནང་ ཨའི་ལུ་ ཆ་རོགས་འབད་མི་སྦེ་ སྡོད་ཡོདཔ་ཨིན་པས།
སངས་རྒྱས་བཟང་མོ་གིས་ སླབ་མིའི་ནང་ ཁྱིམ་ནང་ལཱ་འབད་མི་ ཨའི་མ་གཏོགས་ གཞན་ག་ཡང་མེདཔ་ལས་ མོ་ ཤེས་ཡོན་འཕྲོ་མཐུད་དེ་ ལྷབ་མ་ཚུགས་ཟེར་ཨིནམ་ད་ མོ་གི་ནུ་གཅུང་༢ དང་ ནུམོ་༡ ཡོད་མི་དེ་ཡང་ པདྨ་དགའ་ཚལ་ཤུ་མར་སློབ་གྲྭ་ཆུང་བའི་ནང་ དཔེ་ཆ་ལྷབ་དོ་ཡོདཔ་ཨིན་པས།
༉ ན་ཧིང་ སྐྱེས་ལོ་༡༤ ལང་མི་ སངས་རྒྱས་བཟང་མོ་དེ་ སློབ་རིམ་༧ པ་ལས་ཐོན་ཏེ་ མོ་གི་ཁྱིམ་ནང་ ཨའི་ལུ་ ཆ་རོགས་འབད་མི་སྦེ་ སྡོད་ཡོདཔ་ཨིན་པས།
སངས་རྒྱས་བཟང་མོ་གིས་ སླབ་མིའི་ནང་ ཁྱིམ་ནང་ལཱ་འབད་མི་ ཨའི་མ་གཏོགས་ གཞན་ག་ཡང་མེདཔ་ལས་ མོ་ ཤེས་ཡོན་འཕྲོ་མཐུད་དེ་ ལྷབ་མ་ཚུགས་ཟེར་ཨིནམ་ད་ མོ་གི་ནུ་གཅུང་༢ དང་ ནུམོ་༡ ཡོད་མི་དེ་ཡང་ པདྨ་དགའ་ཚལ་ཤུ་མར་སློབ་གྲྭ་ཆུང་བའི་ནང་ དཔེ་ཆ་ལྷབ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:15 PM No comments:
འབྲུག་གི་དོན་ལུ་ མིང་གཏམ་ཁྱབ་སྤེལ་གྱི་ གོ་སྐབས་བཟང་པོ་ཅིག་ཨིནམ།
འཛམ་གླིང་སྤྱི་ཚོགས་ཀྱི་ ཉེན་སྲུང་ལྷན་ཚོགས་ནང་ སྤྱི་ལོ་༢༠༡༣-༢༠༡༤ གི་དོན་ལུ་ གཏན་འཇགས་མིན་པའི་ འཐུས་མི་༥ བཙག་འཐུ་གྲུབ་ཡོདཔ།
༢༠/༡༠/༡༢། ༉ འབྲུག་འདི་ སྤྱི་ལོ་༢༠༡༣ དང་༢༠༡༤ གི་དོན་ལུ་ འཛམ་གླིང་སྤྱི་ཚོགས་ ཉེན་སྲུང་ལྷན་ཚོགས་ཀྱི་ གཏན་འཇགས་མིན་པའི་ འཐུས་མི་རྒྱལ་ཁབ་གྲངས་སུ་ བཙག་འཐུ་གྲུབ་མ་ཚུགས་རུང་ ཨེ་ཤི་ཡ་དང་ པེ་སི་ཕིག་སྡེ་ཚན་ལས་ འདོམས་ངོ་ཅིག་སྦེ་ བཅའ་མར་གཏོགས་ཚུགས་མི་དེ་ ཁ་རྗེ་ཅན་ཅིག་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:12 PM No comments:
རི་དྭགས་སྲུང་སྐྱོབ་འབད་ནི་ལུ་ བརྩོན་ཤུགས།
༢༠/༡༠/༡༢། ༉ རི་དྭགས་སྲུང་སྐྱོབས་སྡེ་ཚན་གྱི་ ལོ་བསྟར་བཞིན་དུ་ཐོ་བཀོད་འབད་མི་ གནས་སྡུད་དང་འཁྲིལཝ་ད་ འབྲུག་གིས་ རི་དྭགས་ཉེན་སྲུང་གི་དོན་ལུ་ སོ་ནམ་ཞིང་པ་ཚུ་གི་ སྒོ་ནོར་སེམས་ཅན་ཚུ་ལུ་ གནོདཔ་བཀལ་མི་གིས་མ་ཚད་ དེ་དང་འབྲེལ་བའི་ རྒུད་འཐུས་མ་དངུལ་སྤྲོད་དགོ་པའི་ དོ་འགྲན་ཅན་གྱི་གནས་སྟངས་ཡང་ སྦོམ་སྦེ་ར་ བྱུང་དོ་ཡོད་པའི་ གསལ་སྟོན་འབདཝ་ཨིན་པས།
དེ་ཡང་ ག་ཅི་སྦེ་ཟེར་བ་ཅིན་ གྲོང་གསེབ་གཡུས་སྒོ་ཚུ་ནང་ གཅན་གཟན་སྟག་དང་ གངས་གཟིག་ དེ་ལས་ དོམ་དང་ གཟིག་ཚུ་གིས་ སྤྱི་ལོ་༢༠༠༢ ལས་ དུས་ཅི་ཚུན་ལུ་ སྒོ་ནོར་སེམས་ཅན་ཡོངས་བསྡོམས་༢༡༥༨ བསད་ཡོད་མི་ཚུ་ རི་དྭགས་སྲུང་སྐྱོབ་སྡེ་ཚན་གྱིས་ རྒུད་འཐུས་དངུལ་ཀྲམ་ས་ཡ་༨.༤ ལྷགཔ་ཅིག་ སྤྲོད་དགོ་པའི་ གནད་ཐོན་ཡོད་པའི་ གསལ་སྟོན་འབདཝ་ཨིན་པས།
དེ་ཡང་ ག་ཅི་སྦེ་ཟེར་བ་ཅིན་ གྲོང་གསེབ་གཡུས་སྒོ་ཚུ་ནང་ གཅན་གཟན་སྟག་དང་ གངས་གཟིག་ དེ་ལས་ དོམ་དང་ གཟིག་ཚུ་གིས་ སྤྱི་ལོ་༢༠༠༢ ལས་ དུས་ཅི་ཚུན་ལུ་ སྒོ་ནོར་སེམས་ཅན་ཡོངས་བསྡོམས་༢༡༥༨ བསད་ཡོད་མི་ཚུ་ རི་དྭགས་སྲུང་སྐྱོབ་སྡེ་ཚན་གྱིས་ རྒུད་འཐུས་དངུལ་ཀྲམ་ས་ཡ་༨.༤ ལྷགཔ་ཅིག་ སྤྲོད་དགོ་པའི་ གནད་ཐོན་ཡོད་པའི་ གསལ་སྟོན་འབདཝ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 4:06 PM No comments:
ལས་མི་བྱོག་འགྱོ་མི་གིས་ ཁག་འབགཔ་ལུ་ དཀའ་ངལ་ཐོན་དོ་ཡོདཔ།
༢༠/༡༠/༡༢། ༉ སྤྱི་ཟླ་༡༠ པའི་ཚེས་༡༤ ལུ་ རྡོ་གདན་ནང་ ནང་པའི་མཐོ་རིམ་སློབ་གྲྭ་རྐྱབ་སའི་ ལས་མི་༥༤ དང་ དེ་གི་འགོ་འཛིན་འཐབ་མི་ཁག་འབགཔ་ཚུ་ བྱོག་སོང་ཡོད་མི་ལུ་བརྟེན་ ཐིམ་ཕུའི་ཁག་འབགཔ་གིས་ རྒྱ་གར་གཞུང་ཚབ་ཡིག་ཚང་ནང་ གནད་དོན་དང་འབྲེལ་བའི་ གྲོགས་རམ་འཚོལ་ཡོདཔ་ཨིན་པས།
ཁག་འབགཔ་གིས་སླབ་དོ་བཟུམ་འབད་བ་ཅིན་ གཟའ་ཟླ་ཨ་རྟག་ར་ ལས་མི་ཚུ་ ཁྲོམ་ཁར་ཉོ་ཚོང་རྐྱབ་པར་འགྱོ་དོ་ཡོདཔ་ལས་ དེ་ཚེ་ཡང་ གཟའ་ཟླཝ་འབད་ནི་དེ་གིས་ ཁྲོམ་ཁར་ འགྱོ་འགྱོཝ་འོང་ནི་མས་ཟེར་སྡོད་ཡོདཔ་ཨིན་རུང་ རྒྱ་གར་གྱི་ལས་མི་ཁག་འབགཔ་དེ་གིས་ ས་ཁོངས་ཡིག་ཚང་ནང་སོང་ཞིནམ་ལས་ ཆོག་ཐམ་ཚུ་ག་ར་འབག་སྟེ་ བྱོག་ཡར་སོ་ནུག་ཟེར་ཨིན་པས།
ཁག་འབགཔ་གིས་སླབ་དོ་བཟུམ་འབད་བ་ཅིན་ གཟའ་ཟླ་ཨ་རྟག་ར་ ལས་མི་ཚུ་ ཁྲོམ་ཁར་ཉོ་ཚོང་རྐྱབ་པར་འགྱོ་དོ་ཡོདཔ་ལས་ དེ་ཚེ་ཡང་ གཟའ་ཟླཝ་འབད་ནི་དེ་གིས་ ཁྲོམ་ཁར་ འགྱོ་འགྱོཝ་འོང་ནི་མས་ཟེར་སྡོད་ཡོདཔ་ཨིན་རུང་ རྒྱ་གར་གྱི་ལས་མི་ཁག་འབགཔ་དེ་གིས་ ས་ཁོངས་ཡིག་ཚང་ནང་སོང་ཞིནམ་ལས་ ཆོག་ཐམ་ཚུ་ག་ར་འབག་སྟེ་ བྱོག་ཡར་སོ་ནུག་ཟེར་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:56 PM No comments:
གནས་ཚད་དང་ལྡན་པའི་ འགྲུལ་སྐྱེལ་བཱསི་བཞག་སའི་ ས་ཁོངས་མེདཔ།
ཁྲོམ་གྱི་ས་ཁྲ་གསརཔ་དང་འཁྲིལཝ་ད་ སྐྱེལ་འདྲེན་བཱསི་བཞག་སའི་ས་ཁོངས་དེ་ ས་གནས་གཞན་ཅིག་ནང་ ངོས་འཛིན་འབད་དེ་ཡོདཔ་ཨིན་པས།
༢༠/༡༠/༡༢། ༉ རྩི་རང་ལས་ འགོ་དང་པ་ རྒྱལ་ཁབ་ཀྱི་ས་གནས་ཁག་ཚུ་ནང་ འགྲོ་འགྲུལ་འབད་མི་ ལམ་འགྲུལཔ་ཅིག་ཨིན་པ་ཅིན་ འགྲམ་ཕུ་ཁྲོམ་ཁར་ འགྲུལ་སྐྱེལ་བཱསི་འཚོལ་འཐོབ་ནི་ལུ་ ལཱ་ཁག་རྐྱབ་ནི་ཨིན་མི་དེ་ཡང་ ཁྲོམ་ཁར་ བཱསི་བཞག་སའི་ས་ཁོངས་ ཏན་ཏན་ཅིག་ མེད་ནི་དེ་གིས་ཨིན་པས།
ཁྲོམ་གྱི་འཛུལ་སྒོ་ནང་ར་ སྒོར་ལམ་གྱི་འོག་ལུ་ འགྲུལ་སྐྱེལ་བཱསི་ཚུ་བཞག་སའི་ ཐང་ཅིག་མཐོང་མི་དེ་ བཟོ་སྐྲུན་གྱི་ས་ཁོངས་བཟུམ་སྦེ་ མཐོང་དོ་ཡོདཔ་ད་ དེ་ནང་ སྣུམ་འཁོར་ཊཱག་དང་ ཌི་སི་ཨེམ་ དེ་ལས་ སྒེར་གྱི་སྣུམ་འཁོར་ཆུང་བ་ཚུ་ བཞག་སར་མཐོངམ་ཨིན་པས།
༢༠/༡༠/༡༢། ༉ རྩི་རང་ལས་ འགོ་དང་པ་ རྒྱལ་ཁབ་ཀྱི་ས་གནས་ཁག་ཚུ་ནང་ འགྲོ་འགྲུལ་འབད་མི་ ལམ་འགྲུལཔ་ཅིག་ཨིན་པ་ཅིན་ འགྲམ་ཕུ་ཁྲོམ་ཁར་ འགྲུལ་སྐྱེལ་བཱསི་འཚོལ་འཐོབ་ནི་ལུ་ ལཱ་ཁག་རྐྱབ་ནི་ཨིན་མི་དེ་ཡང་ ཁྲོམ་ཁར་ བཱསི་བཞག་སའི་ས་ཁོངས་ ཏན་ཏན་ཅིག་ མེད་ནི་དེ་གིས་ཨིན་པས།
ཁྲོམ་གྱི་འཛུལ་སྒོ་ནང་ར་ སྒོར་ལམ་གྱི་འོག་ལུ་ འགྲུལ་སྐྱེལ་བཱསི་ཚུ་བཞག་སའི་ ཐང་ཅིག་མཐོང་མི་དེ་ བཟོ་སྐྲུན་གྱི་ས་ཁོངས་བཟུམ་སྦེ་ མཐོང་དོ་ཡོདཔ་ད་ དེ་ནང་ སྣུམ་འཁོར་ཊཱག་དང་ ཌི་སི་ཨེམ་ དེ་ལས་ སྒེར་གྱི་སྣུམ་འཁོར་ཆུང་བ་ཚུ་ བཞག་སར་མཐོངམ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:55 PM No comments:
མགར་སའི་གཞུང་ལམ་བདའ་སྟེ་ སྣུམ་འཁོར་ རྒྱུན་འབྲེལ་འབད་ཚུགས་ཡོདཔ།
ལམ་གྱི་རྒྱ་ཚད་ཆུང་ནི་དེ་གིས་ དུས་སྟབས་ཅིག་ལུ་ སྣུམ་འཁོར་གཅིག་མ་གཏོགས་ མ་ཤོང་པའི་དཀའ་ངལ་ བྱུང་དོ་ཡོདཔ་ཨིན་པས།
༢༠/༡༠/༡༢། ༉ དུས་ཅི་ སྤྱི་ཟླ་༦ པའི་ཚེས་༢༡ ལུ་ སྤུ་ན་ཁ་དང་ མགར་ས་རྫོང་ཁག་གི་ གཞུང་ལམ་དེ་ ས་གནས་ཁག་༡༧ དེ་ཅིག་ནང་ ས་རུད་ཆད་དེ་ ལམ་བསུབས་མི་ཚུ་ ད་རེས་ཀྱི་ ཟླཝ་འདི་ནང་ལས་ བསལ་ཚར་ནི་དེ་གིས་ སྣུམ་འཁོར་ཚུ་རྒྱུན་འབྲེལ་ འཐབ་ཚུགས་ཡོདཔ་ཨིན་པས།
ཨིན་རུང་ ལམ་གྱི་རྒྱ་ཚད་ཆུང་ཀུ་འབད་ནི་དེ་གིས་ དུས་སྟབས་ཅིག་ལུ་ སྣུམ་འཁོར་གཅིག་མ་གཏོགས་ མི་ཤོང་དོ་ཡོད་པའི་ཁར་ འཁོར་ལམ་དེ་ ད་ལྟོ་ རྒྱ་བསྐྱེད་འབད་བའི་བསྒང་ཨིནམ་ལས་ སྣུམ་འཁོར་ཚུ་ འགྲོས་ཀྱིས་སྦེ་ བཏང་འགྱོ་དགོ་དོ་ཡོདཔ་ཨིན་པས།
༢༠/༡༠/༡༢། ༉ དུས་ཅི་ སྤྱི་ཟླ་༦ པའི་ཚེས་༢༡ ལུ་ སྤུ་ན་ཁ་དང་ མགར་ས་རྫོང་ཁག་གི་ གཞུང་ལམ་དེ་ ས་གནས་ཁག་༡༧ དེ་ཅིག་ནང་ ས་རུད་ཆད་དེ་ ལམ་བསུབས་མི་ཚུ་ ད་རེས་ཀྱི་ ཟླཝ་འདི་ནང་ལས་ བསལ་ཚར་ནི་དེ་གིས་ སྣུམ་འཁོར་ཚུ་རྒྱུན་འབྲེལ་ འཐབ་ཚུགས་ཡོདཔ་ཨིན་པས།
ཨིན་རུང་ ལམ་གྱི་རྒྱ་ཚད་ཆུང་ཀུ་འབད་ནི་དེ་གིས་ དུས་སྟབས་ཅིག་ལུ་ སྣུམ་འཁོར་གཅིག་མ་གཏོགས་ མི་ཤོང་དོ་ཡོད་པའི་ཁར་ འཁོར་ལམ་དེ་ ད་ལྟོ་ རྒྱ་བསྐྱེད་འབད་བའི་བསྒང་ཨིནམ་ལས་ སྣུམ་འཁོར་ཚུ་ འགྲོས་ཀྱིས་སྦེ་ བཏང་འགྱོ་དགོ་དོ་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:53 PM No comments:
ད་རིས་ལས་ རྐ་མེད་ཆུ་དང་ ཕུན་ཚོགས་གླིང་གི་བར་ན་ འགྲུལ་སྐྱེལ་བཱསི་གི་ ཞབས་ཏོག་འགོ་བཙུགས་ནི།
རྐ་མེད་ཆུ་དང་ ཕུན་ཚོགས་གླིང་གི་བར་ན་ འགྲུལ་སྐྱེལ་བཱསི་བཙུགས་མི་དེ་ སྤུ་ན་གཙང་ཆུ་གློག་མེ་ལས་འགུལ་གྱིས་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་ལུ་ གྲོས་གཞི་ཕུལ་མི་དང་འཁྲིལ་ཏེ་ཨིན་པས།
༢༠/༡༠/༡༢། ༉ ད་རིས་ལས་ དབང་འདུས་ཕོ་བྲང་ རྐ་མེད་ཆུ་་དང་ ཕུན་ཚོགས་གླིང་གི་བར་ན་ འགྲུལ་སྐྱེལ་ཞབས་ཏོག་ འགོ་བཙུགས་ནི་ཨིནམ་ལས་ རྒེད་འོག་༤ གི་ མི་སེར་ཚུ་དང་ སྤུ་ན་གཙང་ཆུ་གློག་མེ་ལས་འགུལ་ནང་ ལཱ་འབད་མི་ཚུ་གིས་ ཞབས་ཏོག་ལག་ལེན་འཐབ་ཚུགས་ནི་ཨིན་པས།
ས་གནས་དེ་ཁ་ལས་ ཤོག་འཛིན་སྤྲོད་ནིའི་དོན་ལུ་ འབྲེལ་སྟེགས་ཁང་གསརཔ་ ཆུང་ཀུ་ཅིག་རྐྱབ་མི་དེ་ ཁ་ཙ་ སྤུ་ན་གཙང་ཆུ་གློག་མེ་ལས་འགུལ་དང་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ འགྲུལ་སྐྱེལ་བཱསི་གི་ ཇོ་བདག་ལུ་ རྩིས་སྤྲོད་འབད་ཡི།
༢༠/༡༠/༡༢། ༉ ད་རིས་ལས་ དབང་འདུས་ཕོ་བྲང་ རྐ་མེད་ཆུ་་དང་ ཕུན་ཚོགས་གླིང་གི་བར་ན་ འགྲུལ་སྐྱེལ་ཞབས་ཏོག་ འགོ་བཙུགས་ནི་ཨིནམ་ལས་ རྒེད་འོག་༤ གི་ མི་སེར་ཚུ་དང་ སྤུ་ན་གཙང་ཆུ་གློག་མེ་ལས་འགུལ་ནང་ ལཱ་འབད་མི་ཚུ་གིས་ ཞབས་ཏོག་ལག་ལེན་འཐབ་ཚུགས་ནི་ཨིན་པས།
ས་གནས་དེ་ཁ་ལས་ ཤོག་འཛིན་སྤྲོད་ནིའི་དོན་ལུ་ འབྲེལ་སྟེགས་ཁང་གསརཔ་ ཆུང་ཀུ་ཅིག་རྐྱབ་མི་དེ་ ཁ་ཙ་ སྤུ་ན་གཙང་ཆུ་གློག་མེ་ལས་འགུལ་དང་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ འགྲུལ་སྐྱེལ་བཱསི་གི་ ཇོ་བདག་ལུ་ རྩིས་སྤྲོད་འབད་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:50 PM No comments:
གཤག་བཟོ་ལུ་བརྟེན་ འོང་འབབ་ལེགས་ཤོམ་ བཟོ་ཚུགས་དོ་ཡོདཔ།
ལོ་བསྟར་བཞིན་དུ་ གཤག་བཟོ་ལུ་བརྟེན་ འོང་འབབ་དངུལ་ཀྲམ་༢༠༠,༠༠༠ དེ་ཅིག་ བཟོ་ཚུགས་དོ་ཡོདཔ་ཨིན་པས།
༢༠/༡༠/༡༢། ༉ སྐྱེས་ལོ་༢༢ ལང་མི་ ཡོན་ཏན་རྒྱ་མཚོ་དེ་ ཁོ་རའི་མི་ཚེ་ནང་ ཆ་རོགས་གཞན་ཚུ་བཟུམ་སྦེ་ ཆུང་ཀུའི་བསྒང་ལས་ར་ ཡོན་ཏན་ལྷབ་ནིའི་ གོ་སྐབས་མ་ཐོབ་རུང་ ད་རེས་ནངས་པ་ ཁོ་རའི་མི་ཚེ་དེ་ རང་མགོ་རང་འདྲོངས་སྦེ་ སྡོད་ཚུགས་མི་དེ་ཡང་ གཙོ་བོ་ར་ ཁོ་རའི་ སྐྱེས་སྟོབས་ཀྱི་རིག་པ་ལུ་བརྟེན་ཨིན་པས།
༢༠/༡༠/༡༢། ༉ སྐྱེས་ལོ་༢༢ ལང་མི་ ཡོན་ཏན་རྒྱ་མཚོ་དེ་ ཁོ་རའི་མི་ཚེ་ནང་ ཆ་རོགས་གཞན་ཚུ་བཟུམ་སྦེ་ ཆུང་ཀུའི་བསྒང་ལས་ར་ ཡོན་ཏན་ལྷབ་ནིའི་ གོ་སྐབས་མ་ཐོབ་རུང་ ད་རེས་ནངས་པ་ ཁོ་རའི་མི་ཚེ་དེ་ རང་མགོ་རང་འདྲོངས་སྦེ་ སྡོད་ཚུགས་མི་དེ་ཡང་ གཙོ་བོ་ར་ ཁོ་རའི་ སྐྱེས་སྟོབས་ཀྱི་རིག་པ་ལུ་བརྟེན་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:48 PM No comments:
རྒྱུན་འགྲུལ་བཀག་ཐོགས་ཀྱི་ དཀའ་ངལ་མར་ཕབ་འབད་ནི།
༢༠/༡༠/༡༢། ༉ རྒྱུན་འགྲུལ་མངམ་འབད་སའི་ ལམ་སྒོ་དོག་དྲགས་ལས་ སྐེདཔ་བཏོག་འགྱོ་མི་ རྐང་འགྲུལ་པ་ཚུ་ སྣུམ་འཁོར་ཚུ་གིས་ འཐུ་བཀོག་ནི་དང་ བརྡུང་ནི་གི་ ཉེན་ཁ་ཡོད་མི་དེ་ མར་ཕབ་འབད་ནིའི་ ཐབས་ཤེས་ལུ་ སོ་ནམ་བརྒྱ་འཁོར་ཚོང་ཁྲོམ་གྱི་ འཛིན་སྐྱོང་ཚོགས་ཆུང་གིས་ ཚོང་ཁྲོམ་གདོང་ཁའི་ གཞུང་ལམ་དེ་ བསྒྱུར་བཅོས་ཐོག་ ཝང་ཆུའི་མཐའམ་བདའ་སྟེ་ བསལ་དགོ་པའི་ གྲོས་འཆར་བཀོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 3:45 PM No comments:
ཕུན་ཚོགས་གླིང་ལུ་ བྱ་ནད་ཨེཆ་ཕ་ཡེབ་ ཨེན་ཝཱན་ཐོན་ཡོདཔ་ལས་ བྱ་༢༨ བསད་ཡོདཔ།
༡༩/༡༠/༢༠༡༢ ༉ ཕུན་ཚོགས་གླིང་དྲུང་ཁག་ རིན་ཆེན་སྡིངས་ལུ་ གསོ་སྐྱོང་འབད་མི་ བྱམོ་༤ ཤི་རྐྱེན་བྱུང་མི་དེ་ བྱ་ནད་ཨེཆ་ཕ་ཡེབ་ཨེན་ཝཱན་ ཐོབ་ཡོད་པའི་ ངོས་འཛིན་བྱུང་པའི་ཤུལ་ལུ་ སྤྱི་ཟླ་༡༠ པའི་ཚེས་༡༧ གྱི་ཕྱི་རུ་ བྱ་༢༨ གདམ་ཁ་རྐྱབ་སྟེ་བསད་ནུག།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 12:00 PM No comments:
ཚོང་ཁང་ནང་ལས་ ཨར་རྐུན་འབད་མི་ བཟའ་ཚང་༢ འཛིན་བཟུང།
༡༩/༡༠/༢༠༡༢ ༉ སྤྱི་ཟླ་༡༠ པའི་ཚེས་༧ གྱི་ ཕྱི་རུའི་ཆུ་ཚོད་༧.༣༠ དེ་ཅིག་ཁར་ ཐིམ་ཕུ་ཁྲོམ་གྱི་ འབྲུག་ཤོ་པིང་ཀམ་པེ་ལེགསི་སྒྲིང་ཁྱིམ་གྱི་ འོག་ཐོག་ལས་ བཟའ་ཚང་༢ ཀྱིས་ ཚོང་ཆས་ཚུ་ ཨར་རྐུན་འབད་ཡོདཔ་ཨིན་པས།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:58 AM No comments:
མཐོ་རིམ་སློབ་ཕྲུག་༣ གྱིས་ གསེར་གྱི་རྟགས་མ་ཐོབ་ཡོདཔ།
༡༩/༡༠/༢༠༡༢ ༉ འབྲུག་གི་མཐོ་རིམ་སློབ་ཕྲུག་༣ ལུ་ རང་སོའི་གཙུག་ལག་སློབ་སྡེ་ཚུ་གིས་ གཟེངས་ཐོན་རྟགས་མ་ཚུ་ བྱིན་ཡོདཔ་བཞིན་དུ་ ཁ་ཙ་ ཤེས་རིག་ལྷན་ཁག་གིས་ ཁོང་གི་ ཤེས་ཡོན་གྲུབ་འབྲས་ལེགས་ཐོན་གྱི་ ངོས་ལེན་གནང་ཡི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:57 AM No comments:
ཨེན་ཊི་ཊི་སྡེ་ཚན་ མཐའ་བཅད་འགྲན་བསྡུར་ནང་ལྷོད་ཡོདཔ།
༡༩/༡༠/༢༠༡༢ ༉ ད་རེས་ ཐིམ་ཕུ་ལྕང་གླིང་མི་ཐང་ནང་ལུ་ ཕྱི་རྒྱལ་མདའ་གཞུའི་ཐོག་ལུ་ ཁྲི་མངའ་གསོལ་ མདའ་རྩེད་འགྲན་བསྡུར་ འགོ་འདྲེན་འཐབ་པའི་བསྒང་ ཡོད་མིའི་ནང་ ཁ་ཙ་ མཐའ་བཅད་འགྲན་བསྡུར་འོག་མ་རྩེད་འགྲན་འབདཝ་ད་ འབའ་སྐྱོར་འོག་མའི་ནང་ ཨེན་ཊི་ཊི་སྡེ་ཚན་དང་ ཕུན་སུམ་སྡེ་ཚན་༢ ཀྱི་བར་ན་ རྩེད་འགྲན་འབདཝ་ད་ ཨེན་ཊི་ཊི་སྡེ་ཚན་གྱིས་ སྐུགས་༢ བྱེལཝ་བྱེལ་ས་ར་ཆོད་དེ་ མཐའ་བཅད་འགྲན་བསྡུར་ནང་ལྷོད་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:51 AM No comments:
ཉེན་ཅན་ས་ཁོངས་ཚུ་ནང་ སྔོན་བཤད་ལམ་ལུགས་ཚུ་ གཞི་བཙུགས་འབད་ནི།
༡༩ཨ༡༠/༢༠༡༢ ༉ ཁ་ཙ་ ཇ་པཱན་རྒྱལ་སྤྱི་མཉམ་འབྲེལ་ལས་སྡེ་ ཇའི་ཀ་གི་ ཞིབ་འཚོལ་སྡེ་ཚན་གྱི་མདོ་ཆེན་ ཤཱི་རོ་ ན་ཀ་སོ་ནི་དང་ ཆུ་བརྟག་ལས་ཁུངས་ཀྱི་མདོ་ཆེན་ ཀརྨ་ཚེ་རིང་གིས་ ཇའི་ཀ་དང་ ཆུ་བརྟག་ལས་ཁུངས་༢ ཀྱི་བར་ནའི་ ལས་འགུལ་གྱི་ ཆིངས་ཡིག་ཅིག་གུ་ མཚན་རྟགས་བཀོད་ཅི།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 11:47 AM No comments:
Subscribe to: Posts (Atom)


text:
མི་དམངས་ཞབས་ཏོག་ཡར་དྲག་གཏང་ནིའི་དོན་ལུ་ བློན་ཆེན་ཡིག་ཚང་འོག་གི་ གཞུང་ལས་མི་སེར་ཞབས་ཏོག་ཡིག་ཚང་གིས་ འབྲེལ་ཡོད་ལས་སྡེ་ཚུ་དང་གཅིག་ཁར་མཉམ་འབྲེལ་གྱི་ཐོག་ལུ་ འགྲུལ་འཕྲིན་གྱི་རིམ་ལུགས་མ་འདྲཝ་ ༡༥ བཟོ་ཡོདཔ་ཨིན། རིམ་ལུགས་ཚུ་ཡང་ འབྲུག་གི་མི་རྗེ་བློན་ཆེན་མཆོག་གིས་ སྤྱི་ཚེས་ ༩/༡/༢༠༡༧ གི་དྲོ་པ་ མི་རྗེ་བློན་པོ་དང་ དྲགོས་དྲུང་ཆེན། དེ་ལས་ལས་སྡེ་ཁག་གི་འགོ་དཔོན་ཚུ་དང་བརྡ་དོན་དང་བརྒྱུད་འབྲེལ་འགོ་དཔོན་ཚུ་འཛོམས་ཐོག་ལས་ འགོ་འབྱེད་འབད་ཡོདཔ་ཨིན། རིམ་ལུགས་ ༡༥ གི་གྲངས་སུ་ རྫོང་ཁ་གོང་འཕེལ་ལྷན་ཚོགས་ཡིག་ཚང་དང་མཉམ་འབྲེལ་གྱི་ཐོག་ལུ་ རྫོང་ཁའི་ཚིག་མཛོད་རིམ་ལུགས། ཨ་ལུའི་དོན་ལུ་རྫོང་ཁའི་རིམ་ལུགས། རྫོང་ཁའི་ལྕོགས་གྲུབ་བརྟག་དཔྱད་ཀྱི་རིམ་ལུགས་བརྩིས་ཏེ་ རིམ་ལུགས་གསུམ་ཡང་ཡོདཔ་ཨིན། རྫོང་ཁའི་རིམ་ལུགས་ཚུ་གི་ཁ་གསལ་ཡང།
༡) རྫོང་ཁའི་ཚིག་མཛོད་རིམ་ལུགས།
རིམ་ལུགས་འདི་ནང་ རྫོང་ཁ་གོང་འཕེལ་ལྷན་ཚོགས་ཀྱི་ ཚིག་མཛོད་གསུམ་ཚུད་དེ་ཡོདཔ་དང་ དེ་ཚུ་ཡང་ (༡) རྫོང་ཁའི་ཚིག་མཛོད། (༢) རྫོང་ཁ་ཨིང་ལིཤ་ཚིག་མཛོད།
(༣) ཨིང་ལིཤ་རྫོང་ཁ་ཚིག་མཛོད་བཅས་གསུམ་ཡོདཔ་ཨིན།
༢) ཨ་ལུའི་དོན་ལུ་རྫོང་ཁའི་རིམ་ལུགས།
རྫོང་ཁའི་རིམ་ལུགས་འདི་ནང་ བློ་གསར་དང་ དེ་ཡན་ཆད་ཀྱི་ ཨ་ལུ་ཚུ་ལུ་ ཉེ་བར་མཁོ་བའི་དོན་ཚན་དང་མིང་ཚིག་ཚུ་ པར་དང་ཡིག་སྡེབ་ སྒྲ་དང་བཅསཔ་སྦེ་བཙུགས་ཡོདཔ་ཨིན།
༣) རྫོང་ཁའི་ལྕོགས་གྲུབ་བརྟག་དཔྱད་ཀྱི་རིམ་ལུགས།
རྫོང་ཁའི་ལྕོགས་གྲུབ་བརྟག་དཔྱད་ཀྱི་རིམ་ལུགས་འདི་ནང་ རང་གི་རྒྱུད་ལུ་ རྫོང་ཁའི་བརྡ་སྦྱོར་དང་ ཡིག་སྡེབ། ཕལ་སྐད་ཞེ་ས། ཨང་གྲངས། ཡིག་སྦྱོར་ཚུ་གི་ཤེས་ཡོན་བརྟག་དཔྱད་འབད་ནིའི་དོན་ལུ་ དྲི་བ་དང་ལན་སྦེ་བཟོ་ཡོདཔ་ཨིན།


text:
བྱ་དཀར་རྫོང་། (བྱ་དཀར་གཡུས་རྒྱལ་རྫོང་།)
ཡོངས་གྲགས་ལུ་ བྱ་དཀར་རྫོང་ཟེར་སླབ་སྲོལ་ཡོད་མི་ བྱ་དཀར་གཡུས་རྒྱལ་རྫོང་འདི་ བུམ་ དེ་ཡང་ བོད་ར་ལུང་གི་བླམ་ ངག་གི་དབང་ཕྱུག་(༡༥༡༧-༡༥༥༤) འབྲུག་ལུ་ འབྲུག་པ་བཀའ་རྒྱུད་པའི་ཆོས་ལུགས་ དར་ཁྱབ་མཛད་གནང་པ་འབྱོན་པའི་སྐབས་ལུ་ ལྕ་མཁར་གཡུས་ཚན་གྱི་ མཐའ་མ་ལུ་ བྱག་གཅིག་ཡོད་མི་དེ་གུར་ ལྷ་ཁང་གཅིག་བཞེངས་ནིའི་ཐུགས་བཞེད་གནང་ནུག།
ལྷ་ཁང་འདི་བཞེངས་པའི་སྐབས་ ལུ་ ས་གནས་འདི་ཁ་ལས་ བྱ་དཀརཔོ་གཅིག་འཕུར་ཏེ་ ད་ལྟོ་རྫོང་ཡོད་སར་ ཆགས་ཡོདཔ་ཨིན་མས། དེ་བཟུམ་གྱི་རྟགས་མཚན་ཚུ་ ལེགས་ཤོམ་ཅིག་སྦེ་བརྩི་ཏེ་ ༡༥༤༩ ལུ་ བླམ་ངག་གི་དབང་ཕྱུག་གིས་ དབྱིབས་རྫོང་བཟུམ་འབད་མི་ ལྷ་ཁང་ཆུང་ཀུ་གཅིག་བཞེངས་ཏེ་ དེ་ནང་ལུ་ གྲྭ་ཚང་བཙུགས་གནང་ནུག། བྱ་དཀརཔོ་ཆགས་མི་ལས་ རྟ་དྲངས་ཏེ་ རྫོང་ཆུང་ཀུ་འདི་གི་མིང་ལུ་ བྱ་དཀར་རྫོང་ཟེར་བཏགས་ནུག། དེ་སྦེ་ཨིན་དེ་རང་འབད་རུང་ བྱ་དཀར་གཡུས་ཚན་གྱི་ མི་ཚུ་གི་གཏམ་རྒྱུད་དང་འཁྲིལཝ་ད་ བུམ་ཐང་གཡུས་ཚན་གྱི་ ཤར་ཕྱོགས་ཁ་ཐུག་ལུ་ རྫོང་ཆུང་ཀུ་གཅིག་བཞེངས་ཡོད་དེ་ར་འབད་རུང་ འཆར་གཞི་དང་འཁྲིལཝ་ད་ ས་གནས་འདི་ བསམ་པ་རྫོགས་ཏོག་ཏོ་གཅིག་ར་མེདཔ་ལས་ ས་གནས་གཞན་གཅིག་གདམ་ཁ་རྐྱབས་ནིའི་དོན་ལུ་ བླམ་དང་རྩིསཔ་ཚུ་གཅིག་ཁར་འཛོམས་ཏེ་སྡོག་པའི་སྐབས་ བྱ་དཀརཔོ་གཅིག་འཕུར་སྟེ་ ད་ལྟོ་རྫོང་ཡོད་ས་ ཆགས་ཡོདཔ་ལས་ རྫོང་འདི་ས་གནས་འདི་ཁར་བཞེངས་གནང་གནངམ་ཨིན་མས།
བྱ་དཀར་རྫོང་འདི་ བླམ་ངག་གི་དབང་ཕྱུག་གི་གདན་ས་དང་པ་ཨིནམ་དང་ ཁོ་གི་སྐབས་ལུ་ དབྱིབས་རྫོང་བཟུམ་འབད་མི་ ལྷ་ཁང་ཆུང་ཀུ་གཅིག་ལས་མེད་དེ་འབད་རུང་ ཤུལ་ལས་ ཡོངས་གྲགས་ཅན་གྱི་སྐྱེས་བུ་ སོ་སོ་ཚུ་གིས་ ཉམས་གསོ་དང་རྒྱ་བསྐྱེད་མཛད་གནང་ནུག། ཧེ་མ་འབད་བ་ཅིག་ བྱ་དཀར་རྫོང་འདི་ བུམ་ཐང་ལུགས་ཕྱོགས་ཀྱི་ ལྟེ་བ་ཨིནམ་དང་ ཤར་ཕྱོགས་རྫོང་ཁག་ཆ་མཉམ་གྱི་དོན་ལུ་ སྲུང་སྐྱོབ་ཀྱི་རྫོང་གཅིག་གཞི་ཨིན། དེ་མ་ཚད་ རྫོང་འདི་ འབྲུག་རྒྱལ་དང་པའི་ གདན་ས་ཡང་ཨིན་མས།
བྱ་དཀར་རྫོང་འདི་ལུ་ དབུ་རྩེ་ མཐོ་ཚད་མི་ཊར་ ལྔ་བཅུ་ཡོད་མི་འདི་ རྒྱལ་ཁབ་ནང་གི་རྗོང་གཞི་གཞན་མང་ཤོས་གཅིག་དང་མ་འདྲ་བའི་ ཁྱད་ཆོས་ ཡ་མཚན་ཅན་གཅིག་ཨིན། ༡༨༩༧ ལུ་ ས་གཡོམ་གྱི་གནོད་སྐྱོན་འབྱུང་མི་ལུ་བརྟེན་ རྫོང་གི་ཕྱི་ཁ་གི་བྱང་ཚུ་སྐོར་ར་རྐྱབ་སྟེ་བལྟ་ནི་མ་ཏོགས་ དབུ་རྩེ་གི་ཚད་གཞི་མཐོང་མི་ཚུགས་དོ་ཡོདཔ་ཨིན། ད་རུང་རྫོང་འདི་ལུ་ ཡ་མཚན་ཅན་གྱི་ཁྱད་ཆོས་གཞན་མི་གཅིག་འདི་ རྫོང་དམག་གི་བསྐོར་བའི་སྐབས་ལུ་ ཆུ་བཞག་སའི་ ཆུ་འཛིང་སྲུང་རགས་རྐྱབས་ཡོད་མི་འདི་ཨིནམ་དང་ ཆུ་འཛིང་འདི་ད་ལྟོ་བར་ན་ཡང་ སྐྱོན་ག་ནི་ཡང་མེད་པར་ཡོདཔ་ཨིན།


text:
སྤྱི་ཟླ་༦ པའི་ཚེས་༢༠ ལུ་འབད་མི་ མི་མང་རྩོད་བསྡུར་དེ་ སློབ་དཔོན་ཅིག་དང་ སློབ་ཕྲུག་ཅིག་གི་བར་ན་ རྩོད་འགྲན་འབད་དོ་བཟུམ་མའི་ མཐོང་སྣང་བྱུང་མི་དེ་ཡང་ སློབ་ཕྲུག་དེ་གིས་ སློབ་གྲྭའི་ལམ་ལུགས་ཀྱི་ སྐྱོན་ཚུ་གི་སྐོར་ལས་ གསལ་བཤད་འབདཝ་བཞིན་དུ་ སློབ་དཔོན་གྱིས་ སློབ་གྲྭའི་གཞི་རྩ་ཚུ་ལུ་ རྒྱབ་སྲུང་འབད་ཡོདཔ་ཨིན་པས།
དེ་ཡང་ འབྲུག་ཕུན་སུམ་ཚོགས་པའི་འདེམས་ངོ་ སྐྱེས་ལོ་༥༥ ལང་མི་ ཤེས་རིག་བློན་པོ་བགྲེསཔ་ ཋ་ཀུར་སིང་ པའུ་ཌེལ་གྱིས་ ཁོ་རའི་སྲིད་ཚོགས་ཀྱི་ རྒྱབ་སྣོན་འབདཝ་དང་འབྲེལ་ ཚོགས་པའི་ཁས་བླངས་ཚུ་ ཁོ་གིས་ མཁོ་སྤྲོད་འབད་མི་མ་རྩིས་བར་ ཚོགས་པ་གིས་ ལོ་ངོ་བཅུ་ཕྲག་ལེ་ཤ་ཅིག་ནང་ འབད་མ་ཚུགས་མི་ཚུ་ ལོ་༥ ནང་ གྲུབ་ཡོདཔ་སྦེ་ གསལ་བཤད་འབད་ནུག།
ཁོ་གི་དོ་འགྲན་པ་ མི་སེར་དམངས་གཙོ་ཚོགས་པའི་འདེམས་ངོ་དེ་ ཋ་ཀུར་སིང་ པའུ་ཌེལ་གྱི་ སློབ་ཕྲུག་ཡང་ཨིན་མི་ སྐྱེས་ལོ་༤༦ ལང་མི་ ཊེག་བྷ་དུར་སུ་བྷ་གིས་ མི་སེར་ཚུ་ལུ་ ཁས་བླངས་ནན་བསྐྱར་འབད་མི་དེ་ ཧེ་མའི་ གཞུང་གིས་ གྲུབ་མ་ཚུགས་མི་ལུ་བརྟེན་ཨིན་ཟེར་ སླབ་ཡོདཔ་ཨིན་པས།
གྲོང་གསེབ་མི་སེར་ཚུ་གི་དོན་ལུ་ གདོང་གསརཔ་ཅིག་མེན་མི་ ཋ་ཀུར་སིང་ པའུ་ཌེལ་གྱིས་ དོགས་སེལ་འབད་མིའི་ནང་ ཁོ་ར་གིས་གཙོས་པའི་ བློན་པོ་བགྲེསཔ་ཚུ་གིས་ ས་ཆ་དབང་ཚད་ལོག་སྤྱོད་འབད་ཡོད་པའི་ འཐོར་གཏམ་ཁྱབ་སྤེལ་དང་ ཁ་ཉེས་བཀལ་མི་ཚུ་ རྩ་ལས་ར་ མི་བདེན་ཟེར་ཨིན་པས།
དེ་ཡང་ ཁོ་གི་དོ་འགྲན་པ་གིས་ ཤེས་རིག་གྲོང་ཁྱེར་གྱི་ སློབ་དཔོན་དང་ མཁས་མཆོག་ སློབ་ཕྲུག་ཚུ་ རྒྱལ་ཁབ་ཀྱི་ ཕྱི་ཁ་ལས་འོངམ་ད་ དེ་གིས་ འབྲུག་མི་ཚུ་ལུ་ ག་དེ་སྦེ་ ཕན་ཐོགས་ཚུགས་ནི་ཨིན་ན་ཟེར་ དྲི་བའི་ལན་ལུ་ ཋ་ཀུར་སིང་གིས་ དོགས་སེལ་འབད་མིའི་ནང་ ཁོང་གི་ ཁ་ཐུག་ལས་ ས་ཆ་མཁོ་སྒྲུབ་འབད་འབདཝ་ག་ནི་ཡང་མེད་རུང་ ཤེས་རིག་དེ་ དྲག་ཤོས་ཅིག་བཟོ་ནི་ལུ་ བརྩོན་ཤུགས་བསྐྱེད་ཡོདཔ་ལས་ ཁྱོད་ར་ སེམས་དགའ་དགོ་ཟེར་ཨིན་པས།
རྫོང་ཁ་སླབ་ནི་ལུ་ ཋ་ཀུར་སིང་ལས་དྲག་མི་ ཊེག་བྷ་དུར་གྱིས་ ལན་སླབ་མིའི་ནང་ མི་སེར་དམངས་གཙོ་ཚོགས་པ་གིས་ འཆར་དངུལ་ཚུ་ མཐའ་ཟུར་ས་གནས་ཚུ་ནང་ བགོ་བཀྲམ་འདྲ་མཉམ་འབད་ནི་ཨིནམ་ལས་ རྒྱལ་ཁབ་ནང་ དཔལ་འབྱོར་གྱི་ དཀའ་ངལ་འབྱུང་མི་བཅུག་ནི་གི་ ཁས་བླངས་ཡོད་ཟེར་ཨིན་པས།
ཁོ་གིས་འབད་བ་ཅིན་ ད་རིས་ འཆར་དངུལ་བརྒྱ་ཆ་༤༠ རྐྱངམ་གཅིག་ ས་གནས་གཞུང་ནང་ གཏང་དོ་ཡོདཔ་ལས་ ལྷག་ལུས་ག་ར་ ཁྲོམ་སྡེ་ཚུ་ནང་ ལུསཔ་ཨིན་ཟེར་ ཁོ་གིས་ བཤད་པའི་ཁར་ གལ་སྲིད་ ང་བཅས་ཀྱིས་ ལམ་ལུགས་འདི་ བསྒྱུར་བཅོས་རྐྱབ་ཚུགས་པ་ཅིན་ གྲོང་གསེབ་ཚུ་ གོང་འཕེལ་གཏང་ནི་ལུ་ གཙོ་བོར་བཏོན་ཚུགས་ཟེར་ སླབ་ཨིན་པས།
ཊེག་བྷ་དུར་དེ་ སློབ་གྲྭའི་དབུ་འཛིན་སྦེ་ ཕྱག་ཞུ་ཡོདཔ་མ་ཚད་ མི་སེར་ཚུ་དང་ ལོ་ངོ་བཅུ་ཕྲག་ལེ་ཤ་གི་རིང་ སྡོད་ཡོདཔ་ལས་ ཚོགས་རྒྱན་བཙུགས་མི་ལེ་ཤ་ཅིག་གིས་ ངོ་ཤེས་དོ་ཡོདཔ་ཨིན་པས།
ཀྲོང་གསར་གི་ རྫོང་ཁག་ཤེས་རིག་འགོ་དཔོན་བགྲེསཔ་ཅིག་ཨིན་མི་ ཊེག་བྷ་དུར་གྱིས་ ཤེས་རིག་ལམ་ལུགས་དེ་ སྐྱོ་དྲགས་སྦེ་ར་ཡོད་པའི་སྐོར་ ལོ་རྒྱུས་སླབ་པའི་སྐབས་ རྩོད་བསྡུར་རྩུབ་དྲགས་ཅན་ཅིག་ལུ་ གྱུར་ཡོདཔ་ད་ ཤེས་རིག་བློན་པོ་བགྲེསཔ་གིས་འབད་བ་ཅིན་ ཁོ་གི་ དོ་འགྲན་པ་གིས་ སླབ་མི་བཟུམ་མིན་པར་ ཤེས་རིག་གནས་སྟངས་དེ་ སྐྱོ་དྲགས་སྦེ་ར་མེད་ཟེར་ཨིན་པས།
ཁྱོད་དབུ་འཛིན་དང་ རྫོང་ཁག་ཤེས་རིག་འགོ་དཔོན་སྦེ་ ཕྱག་ཞུ་མི་ཅིག་ཨིནམ་ལས་ ཤེས་རིག་ལམ་ལུགས་ལེགས་ཤོམ་བཟོ་ནིའི་དོན་ལུ་ ཁྱོད་ཀྱིས་ ག་ཅི་སྦེ་ ལཱ་རྩ་འགེངས་མ་འབདཝ་སྨོ་ཟེར་ ཋ་ཀུར་གྱིས་ དྲི་བ་བཀོད་ཡོདཔ་ཨིན་པས།
ད་རིས་ལས་ འདེམས་ངོ་གཉིས་ཆ་ར་གིས་ སྤྱིར་བཏང་གྲོས་འཛོམས་ འགོ་བཙུགས་དགོཔ་ཅིག་ཨིན་རུང་ འགོ་འདྲེན་འཐབ་མ་དགོཔ་སྦེ་ བཙག་འཐུའི་ངོས་ལེན་འགོ་དཔོན་ལུ་ མི་ངོམ་སོ་སོ་སྦེ་ ཞུ་ཡིག་བཙུགས་ཡོདཔ་ད་ དེ་ཡང་ ཁོང་གིས་ གྲོས་འཛོམས་དེ་ རྫོང་ཁ་དང་ ལྷོ་མཚམས་པའི་ ཁ་སྐད་ནང་ འབད་ནི་གི་ གྲོས་འཆར་བཀོད་མི་ལུ་ ངོས་ལེན་འབད་མ་བཏུབ་ནི་དེ་གིས་ཨིན་པས།
སྤྱིར་བཏང་གྲོས་འཛོམས་བཤོལ་བཞག་འབད་མི་དེ་གིས་ འདེམས་ངོ་གཉིས་ཆ་ར་ལུ་ ཚ་གྱང་ལང་དགོཔ་ མ་བྱུང་མི་དེ་ཡང་ འགོ་ཐོག་བཙག་འཐུའི་སྐབས་ འབྲུག་ཕུན་སུམ་ཚོགས་པ་གིས་ ཚོགས་རྒྱན་མངམ་ཐོབ་ཡོད་རུང་ སྤྱིར་བཏང་བཙག་འཐུ་ནང་ འདེམས་ངོ་གཉིས་ཆ་ར་ལུ་ རྒྱལ་ཁ་འཐོབ་ནི་གི་ བློ་སྟོབས་ཡོདཔ་ཨིན་པས།
ཁོང་གིས་འབད་བ་ཅིན་ ཐག་རིང་གི་ རྒེད་འོག་ལྟེ་བ་ཚུ་ནང་ ལམ་འགྱོ་དགོཔ་ད་ དཀའ་སྡུག་སྦོམ་ཡོད་རུང་ ཁྱིམ་སྒོ་བཤལ་ཏེ་ བསྐུལ་བསྒྲགས་འབད་ནི་ལུ་ བྱ་སྟབས་བདེ་བས་ཟེར་ཨིན་པས།
གལ་སྲིད་ ཚོགས་རྒྱན་བཙུགས་མི་ཚུ་གིས་ འདེམས་ངོ་ལུ་ལྟ་སྟེ་ ཚོགས་རྒྱན་བཙུགས་པ་ཅིན་ བློ་འཇམ་ཏོང་ཏོ་སྦེ་སླབ་མི་ ཋ་ཀུར་སིང་ པའུ་ཌེལ་གྱིས་ རྒྱལ་ཁ་ཐོབ་ནི་བཟུམ་ཡོདཔ་ད་ གལ་སྲིད་ གཞུང་གསརཔ་ལུ་ གདམ་ཁ་རྐྱབ་པ་ཅིན་ ཊེག་བྷ་དུར་སི་བྷ་དེ་ སྤྱི་ཚོགས་ནང་ ལྷོད་ནི་གི་ གོ་སྐབས་ཡོདཔ་ཨིན་པས།
བརྒྱུད་འཕྲིན་ཐོག་ལས་ དྲི་བ་དྲིས་ལན་འབདཝ་ད་ ཋ་ཀུར་སིང་ པའུ་ཌེལ་གྱིས་ ཀུན་གསལ་ལུ་ སླབ་མིའི་ནང་ ཁོ་གི་ ཁ་ཐུག་ལས་ སྤྱིར་བཏང་གྲོས་འཛོམས་བཤོལ་བཞག་འབད་ནི་གི་ ཐག་བཏོག་དགོ་མི་དེ་ཡང་ མི་སེར་སོ་ནམ་པ་ཚུ་ ལྕང་ལཱ་རྐྱབ་ནི་གི་ དུས་ཚོད་དང་ ཁ་ཐུག་རྐྱབ་ནི་དེ་གིས་ཨིན་ཟེར་ཨིནམ་ད་ ང་བཅས་ཀྱིས་ གྲོས་འཛོམས་འགོ་འདྲེན་འཐབ་པ་ཅིན་ མི་སེར་ཚུ་ལུ་ སྟབས་མ་བདེཝ་ལེ་ཤ་བྱུང་ས་ མཐོང་ཅི་ཟེར་ ཋ་ཀུར་གྱིས་ སླབ་པའི་ཁར་ གྲོས་འཛོམས་དེ་གིས་ མི་སེར་ཚུ་ལུ་ མགུ་འཐོམ་བཅུག་དོ་ཡོདཔ་ལས་ འབྲུག་གི་བཙག་འཐུ་ལྷན་ཚོགས་ཀྱིས་ སྤྱིར་བཏང་གྲོས་འཛོམས་དེ་ ངེས་པར་དུ་ འགོ་འདྲེན་འཐབ་དགོཔ་དང་ ཡང་ཅིན་ རྩ་ལས་མེདཔ་སྦེ་ བཟོ་དགོཔ་འདུག་ཟེར་ སླབ་ཨིན་པས།
ཁོ་གིས་ འདས་པའི་ལོ་༥ གི་རིང་ལུ་ འདེམས་ཁོངས་ནང་ ཞིང་ལམ་དང་ སྨན་ཁང་འབྲིང་མ་ ཟམ་ལ་སོགས་པའི་ མཐུན་རྐྱེན་ཚུ་ གཞི་བཙུགས་འབད་ཡོདཔ་མ་ཚད་ སློབ་གྲྭ་ཚུ་ ཡར་སེང་རྐྱབ་མི་ལུ་བརྟེན་ མི་སེར་ཚུ་ལས་ ཡིད་ཆེས་ངལ་རངས་དང་ རྒྱབ་སྐྱོར་ལེགས་ཤོམ་ཡོད་ནི་དེ་གིས་ གྲོས་འཛོམས་བཤོལ་བཞག་འབད་མི་གིས་ ཚོགས་རྒྱན་ཚུ་ལུ་ གནོད་པ་འབྱུང་ནི་བཟུམ་ཅིག་མེདཔ་ཨིན་པས།
ཊེག་བྷ་དུར་སུ་བྷ་གིས་འབད་བ་ཅིན་ སྤྱིར་བཏང་གྲོས་འཛོམས་འབད་སྡོད་པ་ཅིན་ ཚོགས་རྒྱན་སྐྱུར་མི་ཚུ་ལས་ རྒྱབ་སྐྱོར་འཚོལ་ནི་གི་ དུས་ཚོད་གངམ་མི་འཐོབ་ནི་ཨིནམ་ལས་ གྲོས་འཛོམས་མི་འབད་ནི་སྦེ་ ཐག་བཅད་ཅི་ཟེར་ཨིནམ་ད་ གནད་དོན་གཉིས་པ་དེ་ ཁ་སྐད་ཀྱི་ དཀའ་ངལ་ལུ་བརྟེན་ཨིན་པའི་ཁར་ གྲོས་འཛོམས་ནང་ ཁྱིམ་གུང་རེ་ལས་ འཐུས་མི་ཕུད་རྡོག་རེ་ལས་བརྒལ་ བཅའ་མར་གཏོགས་ནི་མེད་ནི་དེ་གིས་ཨིན་ཟེར་ཨིན་པས།
ཁོ་ར་ ལོ་བསྟར་བཞིན་དུ་ རྒེད་འོག་ནང་འོང་སྟེ་ མི་སེར་ཚུ་དང་ འབྲེལ་བ་འཐབ་སྡོད་མི་ཅིག་ཨིནམ་ལས་ མི་མང་ཤོས་ཅིག་གིས་ ངོ་ཤེས་དོ་ཡོདཔ་མ་ཚད་ ཤར་ཕྱོགས་པའི་ཁ་སྐད་ ཐོགས་ཆགས་མེད་པར་ ཤེས་ནི་དེ་གིས་ གོ་སྐབས་ལེགས་ཤོམ་ཡོདཔ་ཨིན་པས།
རྡོ་ཕུག་ཅན་-རྟ་སྡིངས་འདེམས་ཁོངས་ནང་ ཁྱད་ཚད་ལྡན་པའི་ ཚོགས་རྒྱན་སྐྱུར་མི་༡༢,༠༣༣ དང་ ཚོགས་རྒྱན་ས་ཁོངས་༡༩ ཡོདཔ་ད་ རྡོ་རོ་ཁ་རྒེད་འོག་ནང་ ཚོགས་རྒྱན་སྐྱུར་མི་༤,༣༦༦ ཡོད་མི་དེ་ མཐོ་ཤོས་ཅིག་ཨིན་པའི་གནས་ཚུལ།


text:
༉ སྤྱི་ཟླ་༡༢ པའི་ཚེས་༢༠ ལས་ སྤུ་ན་ཁ་ལུ་ དཔལ་བདེ་མཆོག་འཁོར་ལོ་སྡོམ་པའི་ དབང་ཆེན་གནང་ནི་ཨིནམ་ལས་ ལྕང་གཡུས་དང་ འཛོམས་གླིང་ཐང་གི་ མི་སེར་ཚུ་གིས་ ས་ཆ་གླ་ཁར་བཏང་སྟེ་ འོང་འབབ་འབོར་ཆེ་ཏོག་ཏོ་སྦེ་ བཟོ་ཚུགས་པའི་ གོ་སྐབས་འབྱུང་ནི་ཨིན་པས།
དེ་ཡང་ དབང་ཆེན་ཞུ་བར་འོང་མི་ མང་ཤོས་ར་ སྡོད་ཁྱིམ་མེདཔ་ལས་བརྟེན་ ཨ་རིང་ཚུ་ནང་ བཟོ་སྐྲུན་འབད་བའི་བསྒང་ཡོད་མི་ གནས་སྐབས་ཀྱི་ སྦ་སྒོར་ཚུ་ནང་ གླ་ཁར་སྡོད་དགོཔ་ འབྱུང་ནི་ཨིན་པས།
དབང་ཆེན་གྱི་སྐབས་ལུ་ མི་༦༠,༠༠༠ ལྷགཔ་ཅིག་ སྤུངས་འཛོམས་འབད་བའི་སྐབས་ སྤུ་ན་ཁ་དང་ ཁུ་རུ་ཐང་ དེ་ལས་ ཉེ་འདབས་ཀྱི་བཟང་ཁང་དང་ ཉལ་ཁང་ཡོད་མི་ཚུ་གིས་ མི་ལང་ནི་ཨིནམ་ལས་ ལྕང་གཡུས་དང་ འཛོམས་གླིང་ཐང་གི་ ས་ཁོངས་ནང་ གནས་སྐབས་ཀྱི་སྡོད་ཁྱིམ་རྐྱབ་མི་ཚུ་ལུ་ སའི་ཇོ་བདག་ཚུ་གིས་ ཨ་རིང་ཚུ་ གླ་འཐུས་དངུལ་ཀྲམ་༣,༠༠༠ དང་༤༥,༠༠༠ གི་བར་ན་ བཏང་དོ་ཡོདཔ་ཨིན་པས།
ལྕང་གཡུས་ལུ་ གནས་སྐབས་སྦ་སྒོར་མངམ་སྦེ་རྐྱབ་མི་༤ དེ་ཅིག་ཡོད་མིའི་གྲས་ལས་ ཁུ་རུ་ཐང་ལས་ཨིན་མི་ བཀྲིས་སྐྱིད་ཚོང་ལས་ཀྱིས་ ལྕགས་ཤོག་གིས་ ཁང་ཚན་༣༤༠ བཟོ་ནི་ཨིན་མི་ལས་ ད་ལྟོ་༣༡༠ རྐྱབ་ཚར་ཡོདཔ་ད་ ལྷག་ལུས་ཚུ་ རྐྱབ་པའི་བསྒང་ཡོདཔ་ད་ ཤོང་ཚད་མི་༥ དང་༦ འབད་མི་ ཁང་མིག་༡ ལུ་ ཁང་གླ་དངུལ་ཀྲམ་༡༠,༥༠༠ སླབ་དོ་ཡོདཔ་ཨིན་པས།
ཇོ་བདག་གཡུང་དྲུང་རྒྱལ་མཚན་གྱིས་ སླབ་མིའི་ནང་ ད་ལྟོ་ལས་ར་ ཁང་མིག་༣༠༠ མཁོ་མངགས་འབད་ཚར་ཡི་ཟེར་ཨིནམ་ད་ ཁང་མིག་ཚུ་ གྲུ་བཞི་མི་ཊར་༡༡ ཡོདཔ་ད་ དེ་ནང་སྡོད་མི་ཚུ་ལུ་ གློག་མེ་དང་ འཐུང་ཆུ་ དེ་ལས་ གསང་སྤྱོད་ཀྱི་ཞབས་ཏོག་ཚུ་ འཐོབ་ནི་ཨིནམ་ད་ ཁང་མིག་༣༤༠ གི་དོན་ལུ་ རང་ལུགས་ཀྱི་ གསང་སྤྱོད་༨༠ བཟོ་ཡོདཔ་མ་ཚད་ ཚོང་ལས་དེ་གིས་ བཟའ་ཁང་༡༠ དེ་ཅིག་ རྐྱབ་ཡོདཔ་ཨིན་པས།
གཡུང་དྲུང་རྒྱལ་མཚན་གྱིས་འབད་བ་ཅིན་ ཁོ་གིས་ སའི་ཇོ་བདག་ཚུ་ལས་ ཟླཝ་༣ དེ་ཅིག་གི་ཧེ་མར་ ཁང་མིག་༡ ཤོང་ཚད་ཀྱི་ ས་གོ་ལུ་ འཐུས་དངུལ་ཀྲམ་༣༠༠ རེ་ སྤྲོད་ནི་སྦེ་ གོང་ཚད་འགྲིགས་ཡོད་མི་དེ་ ད་རེས་ དངུལ་ཀྲམ་༥,༠༠༠ དང་༦,༠༠༠ ལུ་ ལྷོད་ནི་དེ་གིས་ སའི་ཇོ་བདག་ཚུ་གིས་ གླ་འཐུས་ཡར་སེང་འབད་ནིའི་ དཔའ་བཅམ་མས་ཟེར་ སླབ་ཨིན་པས།
ཁང་མིག་གླ་ཁར་ལེན་མི་ ཞི་གཡོག་པདྨ་འཕྲིན་ལས་ཀྱིས་འབད་བ་ཅིན་ ཁང་གླ་དེ་ རན་ཏོག་ཏོ་འདུག་ཟེར་ཨིནམ་ད་ དེ་ཡང་ དངུལ་ཀྲམ་༡༠,༥༠༠ སླབ་མི་དེ་ མི་གྲངས་༦ གི་བར་ན་ བགོ་བཤའ་རྐྱབ་ད་ དངུལ་ཀྲམ་༡,༧༥༠ ལས་བརྒལ་ སྤྲོད་མི་དགོ་པས་ཟེར་ཨིནམ་ད་ གལ་སྲིད་ གནས་སྐབས་ཀྱི་ཁྱིམ་དེ་ རང་གིས་བཟོ་དགོ་པ་ཅིན་ ཉུང་ཤོས་དངུལ་ཀྲམ་༡༠,༠༠༠ ལྷགཔ་ཅིག་ གནས་ནི་མས་ཟེར་ཨིནམ་ད་ ཁོ་གིས་ ཁང་མིག་༤ ལེན་ཡོདཔ་ཨིན་པས།
ཁང་གླ་དངུལ་ཀྲམ་༡,༧༥༠ པོ་དེ་ དབང་ཆེན་ཉིན་གྲངས་༡༥ འི་རིང་ལུ་ རྩིས་ཕབ་པ་ཅིན་ ཉིནམ་རེ་ལུ་ དངུལ་ཀྲམ་༢༩༡ གནས་དོ་ཡོདཔ་ད་ ལ་ལུ་ཅིག་གིས་འབད་བ་ཅིན་ ད་རེས་ནངས་པ་ དངུལ་ཀྲམ་༡༩༡ དེ་ཅིག་གིས་ ཁང་མིག་འཐོབ་ནི་ལཱ་ཁག་ཡོད་ཟེར་ཨིནམ་ད་ ཨིན་རུང་ ལ་ལུ་གིས་འབད་བ་ཅིན་ ཁང་མིག་ནང་ མི་༡ སྡོད་ནི་མེན་པར་༦ དེ་ཅིག་ སྡོད་དགོ་མི་ལུ་ལྟ་བ་ཅིན་ ཁང་གླ་མཐོ་དྲགས་པས་ཟེར་ སླབ་མི་ཡང་འདུག་ཟེར་ཨིན་པས།
དེའི་འོག་ལས་ར་ ཨར་ཀེ་པི་ཨོ་བཟོ་སྐྲུན་ལས་སྡེ་གིས་ ཆུ་ཤོག་གིས་བཟོ་མི་ གནས་སྐབས་ཀྱི་ཁྱིམ་༢༧༠ རྐྱབ་དོ་ཡོདཔ་ད་ དེའི་དོན་ལུ་ ཨ་རིང་གླང་དོ་༢ ལུ་ འཐུས་དངུལ་ཀྲམ་༢༦༠,༠༠༠ སྤྲོད་ཡི་ཟེར་ ཇོ་བདག་ཀརྨ་ཕུན་ཚོགས་ཀྱིས་ སླབ་ཡོདཔ་ད་ ཁང་མིག་ཚུ་ ཆུ་ཤོག་གིས་ རྐྱབ་ཡོདཔ་ཨིན་རུང་ ཐོག་ཁ་ལས་ ལྕགས་ཤོག་བཀབ་ཡོདཔ་ཨིན་པས།
ཁག་མིག་གི་ཚད་གཞི་དེ་ རིང་ཚད་ཕིཊ་༩ དང་ རྒྱ་ཚད་ཕིཊ་༨ ལུ་ ཁང་གླ་དངུལ་ཀྲམ་༨,༠༠༠ དང་༩,༠༠༠ གི་བར་ གནས་ནི་ཨིནམ་ད་ ཁང་མིག་རེ་ལུ་ མི་༥ དང་༦ གི་ཤོང་ཚད་ཡོདཔ་ད་ ཁང་མིག་༢༥༠ གི་དོན་ལུ་ གསང་སྤྱོད་༣༠ དང་༤༥ དེ་ཅིག་ རྐྱབ་ནི་ཨིན་མིའི་ལཱ་ཚུ་ཡང་ ད་ལྟོ་འབད་བའི་བསྒང་ཡོདཔ་ཨིན་པས།
ཇོ་བདག་གིས་འབད་བ་ཅིན་ ད་ཚུན་གྱི་བར་ན་ ཁང་མིག་རྐྱབ་པའི་ཟད་འགྲོ་ དངུལ་ཀྲམ་ས་ཡ༡.༢ དེ་ཅིག་ བཏང་ཡོདཔ་ལས་ ཁེ་སང་འཐོབ་ནིའི་ འོས་འབབ་ཅིག་མ་མཐོང་རུང་ དགེ་བའི་ལཱ་ཅིག་ཨིནམ་ལས་ ཕན་སེམས་བསྐྱེད་དོ་ཟེར་ཨིན་པས།
འཛོམས་གླིང་ཐང་ལུ་འབད་བ་ཅིན་ དམ་ཅན་ལས་སྡེ་གིས་ གནས་སྐབས་ཀྱི་ ཁང་མིག་༡༠༨ རྐྱབ་ཚར་ཡོད་མི་ལས་ ད་ཚུན་གྱི་བར་༧༠ ལྷགཔ་ཅིག་ མཁོ་མངགས་འབད་ཚར་ཡོདཔ་ཨིན་པས།
ལྕགས་ཤོག་གིས་བཟོ་མི་ ཁང་མིག་ཚུ་ རིང་ཚད་༡༢ དང་༡༡ དང་ རྒྱ་ཚད་༡༠ འབད་མི་ཚུ་ཡོདཔ་ད་ དེ་ཚུ་ལུ་ཡང་ ཁང་གླ་དངུལ་ཀྲམ་༡༠,༠༠༠ གནས་ནི་ཨིནམ་ད་ དེ་ནང་སྡོད་མི་ཚུ་གི་དོན་ལུ་ ཆུ་དང་ གློག་མེའི་ཞབས་ཏོག་དེ་ ཁང་གླའི་ཐོག་ཁར་ རྩིས་ནི་ཨིན་པས།
ལས་སྡེ་ནང་ལཱ་འབད་མི་ རིན་ཆེན་གྱིས་འབད་བ་ཅིན་ འཛོམས་གླིང་ཐང་གི་ ས་ཆ་དེ་ མི་སེར་ཚུ་གིས་ ཡབ་ཨྱོན་རྡོ་རྗེ་ལུ་ ཕུལ་ནི་དེ་གིས་ ས་ཆའི་འཐུས་ སྤྲོད་མི་དགོ་ཟེར་ སླབ་ཨིན་པས།
དེ་ལས་ སྒེར་པ་གནག་མདོག་གིས་ཡང་ ལྕགས་ཤོག་གིས་ ཁང་མིག་༤༣ བཟོ་སྐྲུན་འབད་བའི་བསྒང་ཡོདཔ་ད་ རིང་ཚད་ཕིཊ་༡༡ དང་ རྒྱ་ཚད་ཕིཊ་༡༡ འབད་མི་ ཁང་མིག་ཚུ་ དངུལ་ཀྲམ་༡༠,༠༠༠ རེ་སྦེ་ གཏང་ནི་ཟེར་ཨིནམ་ད་ ཨ་རིང་ལེབ་༡ ནང་རྐྱབ་མི་ ཁང་མིག་ཚུ་གི་ས་འཐུས་ དངུལ་ཀྲམ་༤༥,༠༠༠ སྦེ་ གོང་ཚད་འགྲིགས་ཚར་ཡི་ཟེར་ཨིནམ་ད་ དེ་ནང་ཡང་ ཆུ་དང་ གློག་མེ་ དེ་ལས་ གསང་སྤྱོད་ཀྱི་ ཞབས་ཏོག་ཚུ་ འཐོབ་ནི་ཨིན་པས།
རྟ་ལོག་ལས་ཨིན་མི་ སའི་ཇོ་བདག་ ཀུན་བཟང་གིས་འབད་བ་ཅིན་ མ་གཞི་ ཨ་རིང་དེ་ནང་ གནམ་དགུན་གྱི་དུས་ཚོད་ལུ་ ཨེ་མ་ས་ལོགས་པའི་ ཐོག་ཚུ་བཏབ་ནི་ཡོད་རུང་ དུས་ཅི་བཟུམ་སྦེ་ ཁེ་སང་བཟོ་མི་ཚུགས་ཟེར་ཨིནམ་ད་ དེ་ཡང་ ཨ་རྟག་འབད་བ་ཅིན་དངུལ་ཐོག་བཙོང་མི་ལུ་བརྟེན་ འོང་འབབ་མཐོ་ཤོས་དངུལ་ཀྲམ་འབུམ་༡ དེ་ཅིག་ འཐོབ་དོ་ཡོདཔ་ཨིན་རུང་ དུས་ཅི་ ས་ཆ་གླ་ཁར་བཏང་མི་དེ་གིས་ དངུལ་ཀྲམ་༢༠༠,༠༠༠ དེ་ཅིག་ འཐོབ་ནི་མས་ཟེར་ ཨིན་པའི་གནས་ཚུལ།


text:
སྟང་རྒེད་འོག་གིས་ ལེགས་སྦྱར་བ་བགྲེསཔ་ གདམ་འཐུ་འབད་ཡོདཔ།
༢༠/༠༣/༢༠༡༣ ༉ བུམ་ཐང་སྟང་རྒེད་འོག་གི་ ཚོགས་རྒྱན་བཙུགས་མི་ཚུ་བསྡོམས་ད་ རྒྱལ་ཡོངས་ཚོགས་སྡེའི་ འདེམས་ངོ་ཀརྨ་དབང་ཕྱུག་གིས་ ཚོགས་རྒྱན་༢༧༥ མ་གཏོགས་ ཐོབ་མ་ཚུགས་རུང་ འདེམས་ངོ་ཉི་མ་གིས་ ཚོགས་རྒྱན་བཙུགས་སའི་ ས་ཁོངས་ཕུད་རྡོག་གཅིག་ལས་ར་ ཚོགས་རྒྱན་༣༡༡ ཐོབ་ལས་ རྒེད་འོག་གི་ གདམ་ངོ་སྦེ་ བཙག་འཐུ་གྲུབ་ནུག།
རྒེད་འོག་གི་ གདམ་ངོ་བཙག་འཐུ་འབད་ནིའི་དོན་ལུ་ ཚོགས་རྒྱན་བཙུགས་པར་ མི་སེར་བསྡོམས་༨༣༤ འོང་མིའི་གྲས་ལས་ སྟང་འབྲིང་རིམ་སློབ་གྲྭ་བར་མའི་ ཚོགས་རྒྱན་ས་ཁོངས་ནང་ འདེམས་ངོ་ཀརྨ་དབང་ཕྱུག་གིས་ ཚོགས་རྒྱན་༡༤༤ དང་ ཉི་མ་གིས་ ཚོགས་རྒྱན་༣༨ ཐོབ་ཡོདཔ་ད་ ཁེངས་རབ་ཚོགས་རྒྱན་ས་ཁོངས་ནང་ མི་སེར་༣༡༡ གིས་ ཉི་མ་ལུ་ ཚོགས་རྒྱན་བཙུགས་ཡོདཔ་ལས་ ཀརྨ་གིས་ ཚོགས་རྒྱན་༨༢ ལས་བརྒལ་ ཐོབ་མ་ཚུགས་པས།
དེ་ཡང་ ཁ་ཙ་ སྟང་རྒེད་འོག་ལས་ རྒྱལ་ཡོངས་ཚོགས་སྡེའི་ བཙག་འཐུའི་ནང་ དོ་འགྲན་འབད་མི་ འདེམས་ངོ་༢ ཐོན་ཡོད་མི་ལས་༡ གདམ་འཐུ་འབད་ནིའི་དོན་ལུ་ བཙག་འཐུ་ཚོགས་ཆུང་གིས་ མི་སེར་ཚུ་ རྒེད་འོག་ལྟེ་བའི་ནང་ འོང་མ་དགོ་པར་ བཙག་འཐུའི་བྱ་རིམ་ཚུ་ ཚོགས་རྒྱན་ས་ཁོངས་ཁང་༤ སྦེ་ འགོ་འདྲེན་འཐབ་ཡོདཔ་ཨིན་པས།
དེ་ལས་ རྟ་མགྲིན་སྒང་ལུ་ ཉི་མ་གིས་ ཚོགས་རྒྱན་༩༦ དང་ ཀརྨ་གིས་༦ ཐོབ་ཡོདཔ་ད་ སྦལཔ་ཟུར་ཚོགས་རྒྱན་ས་ཁོངས་ནང་ མི་སེར་༡༡༤ གིས་ ཉི་མ་ལུ་དང་༤༣ གྱིས་ ཀརྨ་ལུ་ བཙུགས་ཡོདཔ་ལས་ ཉི་མ་གིས་ ཚོགས་རྒྱན་བསྡོམས་༦༥༩ ཐོབ་སྟེ་ རྒེད་འོག་གི་ གདམ་ངོ་སྦེ་ བཙག་འཐུ་གྲུབ་ནུག།
རྒེད་འོག་དེ་ནང་ལས་ འདེམས་ངོ་གཉིས་ ཐོན་ཡོད་ནི་དེ་གིས་ ཚོགས་རྒྱན་བཙུགས་ནི་གི་ ཁྱད་ཚད་ལྡན་མི་ཆ་མཉམ་ ཚོགས་རྒྱན་བཙུགས་པར་འོང་དགོཔ་སྦེ་ སླབ་ཡོདཔ་ཨིན་པས།
སྐྱེས་ལོ་༣༤ ལང་མི་ ཉི་མ་གིས་ ཤེས་རབ་རྩེ་མཐོ་རིམ་སློབ་གྲྭ་ལས་ མཐར་འཁྱོལ་བའི་ཤུལ་ལུ་ ལྷུན་རྩེ་འབྲིང་རིམ་སློབ་གྲྭ་གོང་མའི་ སློབ་དཔོན་སྦེ་ ཕྱག་ཞུ་བའི་ཤུལ་ལུ་ ཨཱསི་ཊེ་ལི་ཡ་ལས་ མཐོ་རིམ་གོང་མའི་ སློབ་སྦྱོང་འབད་ཞིནམ་ལས་ ན་ཧིང་ ལོ་ཕྱེད་ཚུན་ཚོད་ སྤ་རོ་མཐོ་རིམ་ཤེས་རིག་སྤེལ་ཁང་ནང་ ལེགས་སྦྱར་བ་སྦེ་ སྡོད་ཡོདཔ་ཨིན་པས།
གདམ་ངོ་ཉི་མ་གིས་འབད་བ་ཅིན་ ཞི་གཡོགཔ་གོ་གནས་ཅན་ཚུ་ལུ་ ཉེན་སྲུང་ལྡན་པའི་ ལཱ་གཡོག་ཡོད་ནི་དེ་གིས་ བཙག་འཐུའི་བྱ་རིམ་ཚུ་ནང་ འབྲེལ་གཏོགས་མ་འབད་མི་ལུ་བརྟེན་ ཁོ་གིས་ མི་སེར་ཚུ་ལུ་ གདམ་ཁ་རྐྱབ་ནི་གི་ གོ་སྐབས་མངམ་བྱིན་ཐབས་ལུ་ ལེགས་སྦྱར་བ་ལས་ དགོངས་ཞུ་འབད་དེ་ བཙག་འཐུའི་ནང་ བཅའ་མར་གཏོགས་ནི་གི་ སེམས་ཐག་ཆོད་ཅི་ཟེར་ཨིན་པས།
སྐྱེས་ལོ་༤༢ ལང་མི་ ཀརྨ་དབང་ཕྱུག་གིས་ རྒྱ་གར་པཱན་ཇབ་གཙུག་ལག་སློབ་སྡེ་ལས་ མཐོ་རིམ་ཤེས་ཚད་མཐར་འཁྱོལ་ཡོདཔ་ད་ ཁོ་གིས་འབད་བ་ཅིན་ ཁོ་ར་ ལོག་སྟེ་ར་ ཚོང་འབྲེལ་ནང་ འགྱོ་ནི་ཟེར་ཨིན་པས།
ད་རིས་ རྒྱལ་ཡོངས་ཚོགས་སྡེའི་ འཐུས་མི་བགྲེསཔ་ འདེམས་ངོ་ཚེ་དབང་འགྱུར་མེད་ཀྱིས་ ཨུ་ར་རྒེད་འོག་ལས་ ཚོགས་སྡེའི་གདམ་ངོའི་དོན་ལུ་ ལོག་དོ་འགྲན་འབད་ནི་ཨིན་པའི་གནས་ཚུལ།
ཡོངས་འབྲེལ་འགོ་འདྲེན: ཀུན་གསལ་གསར་ཤོག། དུས་ཚོད: 2:44 PM
Subscribe to: Post Comments (Atom)


text:
དེ་ཡང་ མི་མང་གི་ ཉེན་སྲུང་དང་ སྲུང་སྐྱོབ་ལུ་དམིགས་ཏེ་ཨིན་ཟེར་ ཁྲིམས་སྲུང་འགག་སྡེའི་གཙོ་འཛིན་ མདོ་འཛིན་སྐྱིབ་ཅུ་རྣམ་རྒྱལ་གྱིས་ བཤདཔ་ཨིན་པས།
གཙོ་འཛིན་གྱིས་འབད་བ་ཅིན་ ཨ་སམ་བརྒྱུད་དེ་ འགྲུལ་བསྐྱོད་འབད་འདོད་ཡོད་མི་ སྣུམ་འཁོར་ཚུ་ ས་མཚམས་སྒོ་རའི་ས་གནས་ཕུན་ཚོགས་གླིང་དང་ བསམ་རྩེ་ དགེ་ལེགས་ཕུག་ བསམ་གྲུབ་ལྗོངས་མཁར་ཚུ་ལས་ དྲོ་པའི་ཆུ་ཚོད་༧.༣༠ དང་༡༠.༣༠ ལུ་རྐྱངམ་གཅིག་ གཏང་ནི་ཟེར་ཨིན་པས།
གལ་སྲིད་ ཁྲིམས་སྲུང་འགག་སྡེའི་ གསལ་བསྒྲགས་ལུ་མ་གནས་པར་ རང་རྐྱང་སྦེ་ འགྲུལ་བསྐྱོད་འབད་བ་ཅིན་ ཁྲིམས་ཀྱི་ངོས་ལེན་འབད་འོང་ཟེར་ མདོ་འཛིན་སྐྱིབ་ཅུ་རྣམ་རྒྱལ་གྱིས་ སླབ་ཨིན་པའི་གནས་ཚུལ།


text:
དེ་ཡང་ འབྲུག་ཕུཊ་བཱོལ་ཚོགས་སྡེ་གིས་ གྱིབ་ཀྱི་རྩྭ་གདན་དེ་ འགོ་འབྱེད་འབད་བའི་ཤུལ་ལུ་ རྩྭ་གདན་གྱི་ འཐུས་བཏབ་སྟེ་ རྩེད་འགྲན་འབད་ཆོག་པའི་ གསལ་བསྒྲགས་འབད་ཡོདཔ་བཞིན་དུ་ ཉིན་གྲངས་༨ ཀྱི་ནང་འཁོད་ལུ་ སྤྲོ་བ་དང་ དང་འདོད་ཅན་གྱི་ ཕུཊ་བཱོལ་རྩེད་འགྲན་འབད་མི་ སྡེ་ཚན་༢༦ ཐོན་ཡོདཔ་ཨིན་པས།
སྡེ་ཚན་༢༦ གིས་ རྒྱལ་ཡོངས་རྩེད་ཐང་ནང་ རྩེད་འགྲན་འབད་ཡོདཔ་ལས་ ཉིན་གྲངས་༨ ཀྱི་ནང་འཁོད་ལུ་ འཐུས་དངུལ་ཀྲམ་༧༥,༠༠༠ བསྡུ་ལེན་འབད་ཡོདཔ་བཞིན་དུ་ སྤྱི་ལོ་༢༠༡༣ སྤྱི་ཟླཝ་༡ པའི་བདུན་ཕྲག་དང་པ་ཚུན་ རྩེད་འགྲན་འབད་འདོད་ཡོད་མི་ཚུ་གིས་ ཐོ་བཀོད་འབད་ཡོདཔ་ཨིན་པས།
འབྲུག་ཕུཊ་བཱོལ་ཚོགས་སྡེ་ལས་ ལྟ་རྟོག་པ་ དཱན་བྷ་དུར་གུ་རུང་གིས་ སླབ་མིའི་ནང་ སྤྱི་ཟླ་༡༢ པའི་ཚེས་༢༠ ལས་ཁ་ཙ་ཚུན་ སྡེ་ཚན་༢༦ གིས་ རྩེད་འགྲན་ནང་བཅའ་མ་གཏོགས་ཡོད་པའི་གྲས་ལས་ བརྒྱ་ཆ་༧༠ དེ་ ན་གཞོན་སྐྱེས་ལོ་༡༨ ལས་༢༨ ཀྱི་བར་ན་འབད་མི་ཚུ་ ཨིན་མས་ཟེར་ཨིན་པས།
སྡེ་ཚན་གྱི་བར་ན་ རྩེད་འགྲན་མང་ཤོས་ར་ ཕྱི་རུའི་ཆུ་ཚོད་༣ ལས་༩ ཚུན་ འབད་དོ་ཡོདཔ་ད་ རྩེད་འགྲན་འབད་ནིའི་དོན་ལུ་ ཉིནམ་༢ ཀྱི་ཧེ་མ་ལས་ ཐོ་བཀོད་འབད་བར་འོངམ་མས་ཟེར་ཨིན་པས།
རྩེད་འགྲན་ཡང་ ཡིག་ཚང་གི་དུས་ཚོད་ཚང་པའི་ཤུལ་ལུ་ རྩེད་འགྲན་འབད་དོ་ཡོདཔ་ད་ སྡེ་ཚན་བཟོ་ཐོག་ལས་ རྩེད་འགྲན་འབད་མི་ཚུ་ཡང་ ལས་ཁུངས་ཁག་གི་ འགོ་དཔོན་དང་ ལས་སྡེ་ ལས་འཛིན་ སྒེར་སྡེ་ ན་གཞོན་གྱི་སྡེ་ཚན་ དེ་ལས་ ཆེ་མཐོའི་འགོ་དཔོན་ཚུ་གིས་ འབྲེལ་གཏོགས་འབད་དོ་ཡོདཔ་ཨིན་པས།
འབྲུག་ཕུཊ་བཱོལ་ཚོགས་སྡེའི་ལམ་ལུགས་དང་འཁྲིལཝ་ད་ བདུན་ཕྲག་ནང་ དྲོ་པའི་ཆུ་ཚོད་༡༠ ལས་༡༢ ཚུན་ལུ་ འཐུས་དངུལ་ཀྲམ་༢,༠༠༠ དང་ ཉི་མའི་ཆུ་ཚོད་༡༢ ལས་ ཕྱི་རུའི་ཆུ་ཚོད་༥ འི་ནང་འཁོད་ རྩེད་འགྲན་འབད་མི་ཚུ་ལུ་ འཐུས་དངུལ་ཀྲམ་༢,༥༠༠ དེ་ལས་ ཕྱི་རུ་ ཆུ་ཚོད་༥ ལས་ ནུབ་མོ་ཆུ་ཚོད་༩ ཚུན་འཐུས་དངུལ་ཀྲམ་༣,༥༠༠ རེ་སྤྲོད་དགོཔ་སྦེ་ ཡོདཔ་ཨིན་པས།
དེ་བཟུམ་སྦེ་ གཟའ་ཉི་མ་དང་ཟླ་བ་ དེ་ལས་ གཞུང་གི་ངལ་གསོའི་སྐབས་ལུ་ དྲོ་པ་ཆུ་ཚོད་༧ ལས་ཕྱི་རུ་ཆུ་ཚོད་༥ ཚུན་ལུ་ འཐུས་དངུལ་ཀྲམ་༣,༥༠༠ དང་ ཕྱི་རུ་ཆུ་ཚོད་༥ ལས་༩ ཚུན་ཚོན་ལུ་ འཐུས་དངུལ་ཀྲམ་༤,༥༠༠ རེ་ སྤྲོད་དགོཔ་སྦེ་ཨིན་པས།
འབྲུག་ཕུཊ་བཱོལ་ཚོགས་སྡེའི་ཡོངས་ཁྱབ་དྲུང་ཆེན་ ཨྱོན་དབང་ཕྱུག་གིས་ སླབ་མིའི་ནང་ སྤྲོ་བ་ཡོད་མི་ཚུ་གིས་ དེང་སང་ལུགས་ཀྱི་ གྱིབ་ཀྱི་རྩྭ་གདན་ཐོག་ལུ་ རྩེད་འགྲན་འབད་དགོ་མནོ་མི་ཚུ་གི་དོན་ལུ་ འཐུས་ཨ་ཙི་རེ་ བཞག་དོ་ཟེར་ཨིནམ་ད་ དེ་སྦེ་བཞག་དགོ་མི་དེ་ཡང་ གྱིབ་ཀྱི་རྩྭ་གདན་དེ་ དུས་ཅི་ལས་འགོ་བཙུགས་ལོ་༨ ཀྱི་རིང་ལུ་ ལག་ལེན་འཐབ་ནིའི་དོན་ལུ་ཨིན་པས།
ལོ་གྲངས་ཚང་བའི་ཤུལ་ལས་ གྱིབ་ཀྱི་རྩྭ་གདན་གསརཔ་ མཁོ་སྒྲུབ་འབད་ནིའི་དོན་ལུ་ འཐུས་ཚུ་བསྡུ་ལེན་འབདཝ་ཨིན་ཟེར་ཨིན་པས།
གྱིབ་ཀྱི་རྩྭ་གདན་ནང་ དུས་རྒྱུན་རྩེད་འགྲན་འབད་ནི་ལུ་ སྤྲོ་བ་བསྐྱེད་མི་ ན་གཞོན་སྐྱེས་ལོ་༡༦ ལང་མི་ པདྨ་རྣམ་རྒྱལ་གྱིས་ སླབ་དོ་བཟུམ་འབད་བ་ཅིན་ རྩྭ་གདན་གུ་ལུ་ རྩེད་འགྲན་འབད་ནི་དེ་ ན་གཞོན་ཚུ་གི་རྒྱུད་ལུ་ ཕུཊ་བཱོལ་རྩེད་འགྲན་འབད་ནིའི་ ལམ་ལུགས་དང་ སྒྲིག་གཞི་ གནས་སྟངས་ རིག་རྩལ་ ཡོན་ཏན་ ལྕོགས་གྲུབ་ དེ་ལས་ གཟུགས་སྟོབས་སྒྲིང་སྒྲིང་བཞག་ནི་ལུ་ ཕན་ཐོགས་སྦོམ་འདུག་ཟེར་ཨིན་པས།
རྩྭ་གདན་གུ་ལུ་ ཕུཊ་བཱོལ་རྩེད་འགྲན་འབད་ནིའི་ གོ་སྐབས་ཐོབ་ཞིནམ་ལས་ ཕུཊ་བཱོལ་རྩེད་འགྲན་འབད་ནིའི་ནང་ ལེ་ཤ་གིས་ ཡར་དྲག་སོང་ཡི་ཟེར་ཨིན་པས།
མུ་ཏིག་ཐང་འབྲིང་རིམ་སློབ་གྲྭ་གོང་མའི་སློབ་ཕྲུག་ སྐྱེས་ལོ་༡༦ ལང་མི་ བཀྲིས་རྡོ་རྗེ་གིས་འབད་བ་ཅིན་ གྱིབ་ཀྱི་རྩྭ་གདན་ནང་ རྩེདམོ་རྩེ་ནི་དེ་ ལེ་ཤ་གིས་ ཕན་ཐོགས་འདུག་ཟེར་ཨིནམ་ད་ དེ་ཡང་ རྩེད་ཐང་ནང་ གཟུགས་ལུ་ གནོད་སྐྱོན་ཐོན་ནི་མེད་པའི་ཁར་ ཐལཝ་དང་ རྡོ་ཚུ་མེདཔ་ལས་ ལེགས་ཤོམ་འདུག་ཟེར་ཨིན་པས།
ཁ་ཙ་ ཕྱི་རུའི་ཆུ་ཚོད་༧ ལས་༩ ཚུན་ སྡེ་ཚན་༢ ཀྱི་བར་ན་ རྩེད་འགྲན་འབད་བའི་སྐབས་ལུ་ རླུང་མ་གིས་གྱང་བསིལ་ཆེ་རུང་ སྤྲོ་བ་དང་ དང་འདོད་སྦོམ་བསྐྱེད་དེ་ ཕུཊ་བཱོལ་རྩེད་འགྲན་འབད་ཡོདཔ་ཨིན་པས།
གྱིབ་ཀྱི་རྩྭ་གདན་ཐོག་ལུ་སྦེ་ ཕྱི་རྒྱལ་ཁབ་ཀྱི་ རྩེད་འགྲན་འབད་མི་ཚུ་དང་ དོ་འགྲན་འབད་ནིའི་ འོས་འབབ་བརྟག་དཔྱད་འབད་བར་ འོང་ཡི་ཟེར་ ན་ཆུང་སྐྱེས་ལོ་༡༢ ལང་མི་ ཀུན་ལེགས་འཇིགས་རྒྱལ་རྡོ་རྗེ་དང་ ཆ་རོགས་གཉིས་ཀྱིས་ སླབ་ཨིན་པས།
ཁོང་ན་ཆུང་གཉིས་ཀྱིས་ སླབ་མི་དང་འཁྲིལཝ་ད་ ལྟདམོ་ལྟ་སྡོད་དེ་ ཕུཊ་བཱོལ་རྩེ་ནིའི་ནང་ བཅའ་མར་མ་གཏོགས་པ་ཅིན་ གནས་སྟངས་ཚུ་ག་དེ་སྦེ་ཡོདཔ་ཨིན་ན་ རང་གིས་ ཤེས་རྟོགས་འབྱུང་མི་ཚུགས་པས་ཟེར་ཨིན་པས།
འབྲུག་ཕུཊ་བཱོལ་ཚོགས་སྡེ་ལས་ ལྟ་རྟོག་པ་གིས་ རྩེད་ཐང་དེ་ནང་ ཐོ་བཀོད་འབད་བར་ཧེ་མ་ལས་འོང་པ་ཅིན་ བདུན་ཕྲག་༢ དང་༣ གྱི་ རྒྱབ་ལས་རྐྱངམ་གཅིག་ རྩེད་འགྲན་འབད་ནིའི་གོ་སྐབས་ འཐོབ་ཚུགས་འོང་ཟེར་ ཨིན་པའི་གནས་ཚུལ།


text:
སྤྱི་ཟླ་༤ པའི་ཚེས་༢༠ ལུ་ ཐིམ་ཕུ་ན་གཞོན་དཔལ་རིའི་ རྩེད་སྟོན་ཁང་ནང་སྦེ་ གཟུགས་སྟོབས་འགྲན་བསྡུར་འགོ་འདྲེན་འཐབ་མིའི་ནང་ མི་གྲངས་༡༤ གིས་ གྲལ་གཏོགས་འབད་ཡོདཔ་ཨིན།
གཟུགས་སྟོབས་ནང་ལས་ ཨང་དང་པ་ཐོན་མི་ རྟ་མགྲིན་དབང་ཆེན་ལུ་ དངུལ་རྐྱང་གི་གསོལ་རས་དངུལ་ཀྲམ་༡༣༠,༠༠༠ དང་ གནམ་གྲུའི་ཤོག་འཛིན་ གསེར་གྱི་རྟགས་མ་ དེ་ལས་ ལག་ཁྱེར་ཚུ་ བྱིན་ཡོད་པའི་ཁར་ ཨང་༢ པ་ཐོན་མི་ བློ་བཟང་ཚེ་རིང་ལུ་ གསོལ་རས་དངུལ་ཀྲམ་༩༠,༠༠༠ དང་ བེང་ཀོག་ལུ་ འགྲུལ་བསྐྱོད་ཀྱི་ ཤོག་འཛིན་ ལག་ཁྱེར་ དེ་ལས་ དངུལ་གྱི་རྟགས་མ་ཚུ་བྱིན་ཡི།
ཨང་༣ པ་ཐོན་མི་ སྤྱི་དཔོན་སངས་རྒྱས་ཚུལ་ཁྲིམས་ལུ་ དངུལ་རྐྱང་གི་གསོལ་རས་ དངུལ་ཀྲམ་༦༠,༠༠༠ དང་ ཟངས་ཀྱི་རྟགས་མ་ ལག་ཁྱེར་ དེ་ལས་ རྒྱ་གར་ལུ་འཕུར་འགྲུལ་འབད་ནི་གི་གནམ་གྲུའི་ཤོག་འཛིན་ཚུ་ འབྲུག་མཁའ་འགྲུལ་ལས་འཛིན་གྱིས་བྱིན་ཡི།
དེ་མ་ཚད་ རྣམ་རྒྱལ་ཧི་རི་ཊེཇི་བཟའ་ཁང་གིས་ ཨང་༡ པ་༢ པ་ ཨང་༣ པ་ ཐོན་མི་༣ ལུ་ བཀྲིན་དགའ་ཚོར་གྱི་ཐོག་ལས་ ལོ་གཅིག་གི་རིང་ ལུས་སྦྱོང་འབད་ནིའི་དོན་ལུ་ འཐུས་སྤྲོད་མ་དགོ་པའི་ ཀུ་པཱན་ཚུ་བྱིན་ནི་ཟེར་ ཁས་བླངས་འབད་ཡོདཔ་ཨིན་པས།
ཨང་༤ པ་ཐོན་མི་ པདྨ་ལས་འཕྲོ་ལུ་ གསོལ་རས་ དངུལ་ཀྲམ་༤༠,༠༠༠ དང་ ཨང་༥ པ་ཐོན་མི་ རིན་ཆེན་བཀྲིས་ལུ་ གསོལ་རས་དངུལ་ཀྲམ་༢༠,༠༠༠ བྱིན་ཡོད་རུང་ ཨང་༦ པ་ལས་༡༠ པ་ཚུན་ལུ་ གསོལ་རས་དངུལ་ཀྲམ་༡༠,༠༠༠ རེ་བྱིན་ཡི།
གཟུགས་སྟོབས་ཚོགས་པའི་ ཡོངས་ཁྱབ་དྲུང་ཆེན་ བཀྲིས་ལྷུན་གྲུབ་ཀྱིས་ སླབ་མི་དང་འཁྲིལཝ་ད་ ལོ་བསྟར་བཞིན་དུ་ གཟུགས་སྟོབས་ཚོགས་པ་གིས་ ལས་རིམ་དེ་ འགོ་འདྲེན་འཐབ་ཡོདཔ་བཞིན་དུ་ ད་རེས་ཀྱི་ འགྲན་བསྡུར་ནང་ དོ་འགྲན་འབད་མི་ ཀེ་ཇི་༥༠ ལས་༩༠ གོ་གྲངས་ཀྱི་བར་ན་འབད་མི་༡༤ གིས་ བཅའ་མར་གཏོགས་མི་དེ་ ལེགས་ཤོམ་ཨིན་མས་ཟེར་ ཨིན་པས།
འདི་བཟུམ་གྱི་ལས་རིམ་ འགོ་འདྲེན་འཐབ་དགོ་པའི་དམིགས་ཡུལ་གཙོ་བོ་ར་ འབྲུག་མི་ན་གཞོན་ཚུ་ གཟུགས་སྟོབས་སྒྲིང་སྒྲིང་བཞག་ནིའི་དོན་ལུ་ ཨིན་ཟེར་ཨིན་པས།
མ་དངུལ་གྱི་རྒྱབ་སྐྱོར་འབད་མི་ གཞུང་དང་ ལས་འཛིན་ སྒེར་སྡེ་ཚུ་ལུ་ བཀྲིན་དགའ་ཚོར་ཡོད་ཟེར་ ཨིན་པའི་གནས་ཚུལ།